
a nici doi ani de la alegerea lui Donald Trump ca 
a „ preşedinte al Americii, lan Bremmer încearcă, în 
NOI versus Ef Eșecul globalismului, o explicaţie a 
acestui paradox: de ce într-o democraţie consolidată și 
cu stabilitate multiseculară poate fi ales un populist ca 
preşedinte. Să fie un accident? 

Cunoscut ca un specialist în relaţii internaţionale 
(este teoreticianul aplicării curbei J la relațiile 
internaţionale), fondator şi președinte al uneia dintre 
cele mai dinamice companii de analiză de risc și 
consultanță din lume, Zurasia Group, editorialist la 
Time si Financial Times, un obişnuit al platourilor de 
televiziune americane, lan Bremmer analizează cu 
luciditate în aceasta carte reacția mondială a celor ce 
se simt dezavantajati împotriva globalizării si pune un 
diagnostic sumbru: „Lucrurile trebuie să devină cu 
mult mai rele, îndeosebi pentru câștigători, înainte ca 
ele să devină mai bune pentru toţi ceilalți. Aceasta 
reprezintă eșecul fundamental al globalismului.” Dar, 
de la apariţia acestei cărți in SUA, în primăvara anului 
2018, lucrurile s-au schimbat. Acum, Donald Trump nu 
mai este președinte al Americii. Mai poate fi astăzi 
validă această sentinţă? 

De fapt, nimic nu s-a schimbat între timp. Pe 19 
noiembrie 2020, la două săptămâni după alegerile 
prezidenţiale din 3 noiembrie, lan Bremmer scria pe 
Twitter: „Efortul preşedintelui Trump de a răsturna 
rezultatele alegerilor din SUA nu este o lovitură de stat, 
deoarece nu există nicio șansă (prin care mă refer la 
zero) să reuşească. Si totuşi, contează foarte mult, 
deoarece delegitimează alegerile si instituţiile politice 
deja privite cu neîncredere de multi. Există motive de 
îngrijorare cu privire la viitorul democraţiei SUA? 
Absolut (și ele există de zeci de ani). Există motive de 
panică în legătură cu tranziţia din 20 ianuarie? Nu.” 


Pentru unii dintre comentatorii acestei cărţi, precum 
Howard French in Wall Street Journal, pesimismul lui 
Bremmer pare nu doar putin exagerat, ci si neasteptat. 
Si asta pentru ca, la o prima impresie, cartea care i-a 
adus notorietate mondială, Ze / Curve: A New Way to 
Understand Why Nations Rise and Fall, apărută in 
2006, explica legatura dintre gradul de deschidere al 
unei tari si stabilitatea acesteia. Dar aceasta carte nu 
era o apologie a deschiderii, ci o analiza a traiectoriei 
posibile a unei tari în funcţie de o serie de variabile. 
Poziţia statelor pe această curbă poate oscila, aşa că 
nici stabilitatea, nici deschiderea nu sunt definitive. 
Ceea ce descrie curba ] este relaţia dintre stabilitate și 
democraţie: în partea stângă, unde este scurtă, curba 
explică de ce un lider al unui stat eşuat este tentat să 
obțină stabilitatea, un bun pe care societatea il 
pretuieste, prin închiderea ţării. E mult mai simplu 
decât printr-o construcţie instituțională laborioasă și 
prin facilitarea dezvoltării societăţii civile. Unele state 
sunt stabile pentru că sunt deschise (Statele Unite, 
Franţa, Japonia), pe când altele sunt stabile tocmai 
pentru că sunt închise (Coreea de Nord, Cuba). De fapt, 
in această carte sunt deja premisele viziunii din VO/ 
versus EI. Eșecul globalismutut. 

lan Bremmer este pesimist în privinţa globalizării 
pentru că înțelege resorturile reacției crescânde 
impotriva acesteia. lar acestea sunt consecinţa 
diviziunii care adânceşte prăpastia dintre cei ce au si 
cei ce nu au. Si aceste premise pot conduce într-un 
viitor apropiat la scindarea societăţilor între elite si toţi 
ceilalți. Fără să poată anticipa efectele crizei Covid-19, 
dar luând în calcul celelalte crize succesive, cea 
financiară din 2008, criza refugiaților din 2015 si 
cadrul general dat de criza de identitate, Bremmer 
anticipează că atât categoriile dezavantajate, cât și 
clasa mijlocie vor fi pauperizate şi se vor revolia 
împotriva elitelor. Chiar și acolo unde globalizarea a 
adus progres social şi economic — în ţări precum China, 


India sau Brazilia —, „Una e ca guvernul să transfere 
mari sume de bani celor care au nevoie”, scrie domnul 
Bremmer. „Altceva e ca el să le ofere serviciile pe care 
le așteaptă cetăţenii din clasa de mijloc” 

În capitolul al treilea, Za în care analizează 
situaţia din douăsprezece state: Africa de Sud, Nigeria, 
Egipt, Arabia Saudită, Brazilia, Mexic, Venezuela, 
Turcia, Rusia, Indonezia, India și China, care au 
beneficiat de pe urmele globalizării, atunci când se 
oprește asupra Braziliei, o tara care a devenit victima 
propriului succes, Bremmer constată că „un număr 
imens de oameni care au fost scoși din sărăcie şi cei 
care fac deja parte din clasa de mijloc cer acum o 
guvernare mult mai bună - iar așteptările lor au sporit 
într-un moment deosebit de dificil pentru Brazilia” lar 
cartea a fost scrisă cu un an înaintea alegerii 
extremistului Jair Bolsonaro, în octombrie 2018, ca 
preşedinte al Braziliei. 

Sintetizând, lan Bremmer identifică patru cauze ale 
adâncirii faliei dintre cei care beneficiază și cei care 
pierd de pe urma globalizării: cauze economice (în 
primul rând, creșterea inegalitatii dintre cei ce au si cei 
ce n-au deloc, despre care vorbea si Thomas Piketty în 
Capitalul in secolul XXD, cauze socioculturale 
(contactul dintre purtătorii unor culturi şi valori 
diferite, chiar opuse, facilitat de globalizare, conduce 
spre ceea ce Samuel P. Huntington numea „ciocnirea 
civilizaţiilor”), cauze securizare (criza identitară și 
temerile legate de terorism și imigrație, cu toate 
fenomenele pe care le antrenează, pun securitatea în 
diferitele sale ipostaze pe un loc prioritar, neglijând în 
schimb drepturile omului și libertăţile) și cauze care tin 
de impactul crizei /2//20/ogice (consecinţă a dublei 
revoluţii, cea a internetului și a dezvoltării reţelelor 
sociale, dar și a robotizării.) Toate aceste cauze 
cumulate generează o fragmentare socială și politică 
de care politicienii fără scrupule nu ezită să profite, 
ceea ce face situaţia şi mai greu de gestionat. 


Demersul unor Donald Trump, Jair Bolsanaro, 
Vladimir Putin, Recep Erdogan sau Viktor Orban nu 
doar de a împărți lumea între „noi” si „ei”, ci şi de a 
mobiliza o parte împotriva celeilalte, rămâne pe cât de 
influent, pe atât de atractiv. Chiar şi după înfrângerea 
sa, și mai ales după instigarea la violență din 6 
ianuarie 2021 de la Washington, Donald Trump 
rămâne popular pentru o bună parte a electoratului 
republican. Si, asa cum subliniază Bremmer în 
concluzia cărţii: „Nimeni n-a votat pentru Donald 
Trump pentru că ar fi crezut că Statele Unite vor deveni 
mai sigure si mai prospere. Într-o tara în care oamenii 
apti de muncă, dar fără slujbe sunt de trei ori mai 
numeroși decât cei care au slujbe, iar jumătate dintre 
șomeri iau medicamente zilnic, foarte multă lume vrea 
«schimbare». 


CRISTIAN PÎRVULESCU 


Elisei, care nu stie încă sd citească. 


INTRODUCERE 


ys ce arunca palestinienii cu pietre? Ca sa atraga 
| atenţia? Ca să-și îmbunătăţească viata? Ca să facă 
progrese către crearea unui stat palestinian? Aruncă cu 
pietre pentru că vor ca alţii să vadă că le-a ajuns, că nu 
pot fi ignorati şi că sunt în stare să producă distrugeri. 
Votul nu le e de ajutor. Străinilor nu le pasă. Unde sunt 
oportunităţile care aduc schimbarea? N-a mai rămas 
nimic altceva, decât aruncatul cu pietre. 

În sensul acesta, în curând vor exista palestinieni în 
toată lumea. Lucrătorii de pretutindeni se tem de 
pierderea slujbelor și a salariilor, pentru că sunt 
depășiți de economia globală care se reorientează si de 
schimbarea tehnologică. Cetăţenii se tem de valurile tot 
mai mari de străini care schimbă chipul și glasul ţării 
pe care o cunosc. Se tem de teroriștii și de criminalii 
care ucid din motive pe care nimeni nu le poate 
înțelege. Se tem că guvernul nu poate sau nu vrea să-i 
apere. Cuprinsi de neliniște, devin furioși. Spre a se 
face văzuţi, auziti și a-şi face simțită prezenţa, încep sa 
arunce cu pietre. 

Apoi strigătul de ajutor primește răspuns. Donald 
Trumpl declară unei uriașe mulțimi entuziaste că îi 
vede, că îi vede pe inamicii lor și că doar el poate să-i 
ducă (înapoi) pe tărâmul fagaduintei. Senatorii 
Elizabeth Warren si Bernie Sanders le spun 
sustinatorilor care ii aclama ca marile corporatii si 
băncile de pe Wall Street îi fură ca-n codru. Campionii 
Brexitului le spun alegătorilor că trebuie să revendice 
granițele Marii Britanii si să respingă legile si 
reglementările impuse de europeni. Populistii 
europeni le spun susținătorilor că ei vor conduce sarja 
patriotilor împotriva străinilor si a globalistilor. 

Aceşti lideri nu susţin că guvernul ar trebui să fie 
mai mare sau mai mic, că ar trebui micsorate taxele 
sau mărite cheltuielile. Ei pun sub semnul întrebării 


dreptul „elitelor” de a face regulile care ne guvernează 
vieţile. Le spun cetăţenilor că li s-a furat șansa de a 
reuși si că media este implicată. Promit să-i aline pe cei 
în suferință, să-i chinuie pe cei care se bucură de 
confort şi să ardă cuiburile puterii. 

Îi putem ataca pe acești populisti, îi putem lua in 
derâdere sau îi putem respinge, dar ei ştiu ceva 
important despre oamenii cu care vorbesc și înţeleg că 
multă lume consideră că „globalismul” si „globalizarea” 
i-au dezamăgit. Acești potenţiali conducători au 
talentul de a trasa linii de demarcaţie între oameni. Ei 
oferă o irezistibilă viziune a diviziunii, a lui „noi versus 
ei”, a cetăţeanului cinstit care îşi apără drepturile în 
fata celui mai bogat sau mai necinstit decât el. În 
funcţie de tara si de perioadă, „ei” ar putea însemna 
bogaţi sau săraci, străini sau minorităţi religioase, 
rasiale și etnice. Ar putea însemna susţinători ai unui 
partid politic rival sau oameni care trăiesc într-o altă 
zona a ţării. Ar putea însemna politicieni, bancheri sau 
reporteri. Indiferent cum anume e aplicat, conceptul 
constituie o unealtă politică care și-a dovedit 
eficacitatea. 

Această carte nu este despre pietre sau despre 
pagubele pe care le provoacă la impact. Pietrele 
reprezintă expresii ale frustrării. Ele nu rezolvă 
probleme. În schimb, trebuie să privim cu mai multă 
atenție la sursele mai adânci ale acestor frustrări, la 
felul în care guvernele din toată lumea au tendinţa de a 
răspunde la ele și la maniera în care liderii politici, 
instituţiile, companiile, scolile și cetăţenii pot conlucra 
spre a îmbunătăţi situaţia. 


Nu exista bogăţie acolo unde am crescut eu, în 
Chelsea, Massachusetts, dar, de pe strada copilăriei 
mele, o puteam ghici în profilul verde-auriu al 
clădirilor din Bostonul învecinat. Habar nu aveam ce 
anume se petrecea în interiorul acelor zgârie-nori, dar 


îmi captau atenţia. Cum se ajunge de aici acolo? - mă 
întrebam. Când liceul meu a iniţiat un program 
intitulat „Învață un copil cum funcţionează America”, 
m-am grăbit să profit de ocazia de a participa. Noi, 
elevii cu rezultate meritorii, ne-am îmbrăcat cu sacou 
și cravată, am mers în centru, pe străzile aglomerate, 
pe lângă bărbaţi îmbrăcaţi la costum, am intrat pe uşile 
de sticlă, am urcat cu ascensorul silențios, care s-a 
oprit fără zgomot, am așteptat și pătruns după aceea în 
încăperea în care lucrau directorii. Cred că era o bancă. 
Avea cel mai gros covor pe care-l văzusem vreodată. 

Apoi am fost conduși spre a fi primiţi în audienţă de 
Tim, un bărbat care părea cu adevărat bucuros să ne 
cunoască. Avea o strângere de mână fermă și, când se 
uita la mine, mă privea cu adevărat. „Aţi vrea să lucraţi 
aici?”, a întrebat el grupul. Unul dintre noi a spus „da”, 
iar noi ceilalți am incuviintat dând din cap. „Nu va 
oprește nimeni și să nu-i credeţi pe cei care vă spun 
altceva. Dacă vreţi să reusiti, trebuie să învăţaţi bine si 
să munciti serios. Doar de voi depinde asta.” El credea 
acest lucru, prin urmare l-am crezut și eu. 

Avea dreptate. De pe urma proiectelor, am dobândit 
o bursă la facultate, apoi un doctorat, am avut o idee, 
am înfiinţat o companie, am făcut bani, am avut 
apariţii la televiziune si am scris cărti. Un copil născut 
la marginea săracă a unui mare oraş american, având-o 
doar pe mama (tatăl meu a murit când aveam patru 
ani), care și-a condus cei doi băieţi către succes, cu 
perseverenţă si evitând toate capcanele vieţii. Un mic 
exemplu al visului american. 

Ca tânăr, visul american a venit învelit într-un 
ambalaj de „globalism”, o credinţă în interdependenta 
universală care părea a oferi căi spre prosperitate atât 
pentru băiatul sărac care eram, cât si pentru adultul de 
succes care speram să devin. Globalismul părea a fi o 
alternativă generoasă, este jocul în care toți pot câștiga. 
Adoptă capitalismul, coboară zidurile, angajează, 
construieşte si extinde-te. Cei care au reuşit, sau care 


cred că vor avea o oportunitate, sunt atrași de 
globalism. Eu mi-am dedicat lui viaţa profesională. De 
ce nu? Sistemul a lucrat pentru mine şi a scos din 
sărăcie sute de milioane de oameni de pe tot globul. De 
ce nu ar putea într-o bună zi să funcţioneze pentru 
fiecare? 

Nu a reușit însă. Un contraexemplu timpuriu s-a ivit 
cu ocazia protestelor de la întrunirea din 1999 a 
Organizaţiei Mondiale a Comerţului, unde ceea ce 
începuse ca un protest pașnic, bine organizat, pentru 
drepturile muncitorilor, a devenit un magnet pentru 
manifestații de stradă anticoporporatiste, antinucleare 
și anti-orice-vrei, apoi o luptă continuă între tinerii care 
se fereau de gloantele de cauciuc si poliţiştii care se 
fereau de pietre. Globalistii nu au dat mare atenţie. 
Privind retrospectiv, era un semnal de alarmă. 

În 2008, ani de lipsă de reglementări, pariuri greşite 
și rea-credinta au doborât unele dintre cele mai mari 
bănci, trimițând unde de soc în întreaga lume. Apoi a 
apărut mișcarea „Occupy Wall Sireet”2, făcându-i pe 
bancheri să se teamă că cei fără adăpost ar putea 
deveni violenti. Forumul Economic Mondial de la 
Davos din acel an a fost fascinant. Nimeni nu stia cat 
de mult se va inrautati situatia economiei globale sau 
ce anume se va intampla in perioada urmatoare. Dar, 
apoi, a venit vremea planurilor de salvare a bancilor, 
ceea ce a stabilizat pietele. Liderii Chinei au injectat 
miliarde spre a păstra turat motorul economic al 
Chinei, elitele mondiale au revenit la afaceri, iar 
protestatarii de pe Wall Street s-au întors acasă. 

Revolutiile eșuate din lumea arabă ne-au atras 
atenţia, iar crizele refugiaților pe care le-au declanșat 
au adâncit problemele, dar incriminarea globalismului 
a devenit în mod inevitabil clară doar atunci când 
Marea Britanie a votat să părăsească Uniunea 
Europeană. Apoi Donald J. Trump a fost ales președinte 
al Statelor Unite ale Americii. 


Astăzi, lozinca este inegalitatea. Am ştiut 
dintotdeauna că lumea continuă să fie un loc nedrept, 
dar cea mai mare parte a elitelor mondiale considera, 
având numeroase dovezi, că globalismul constituia 
solutia, şi nu problema. Dar, în vreme ce elitele se 
întrunesc pentru dezbateri, și mai mulți oameni devin 
frustrati. 

In Chelsea, în vechiul meu cartier, lumea e furioasă. 
Oamenii nu mai cred că munca sârguincioasă și 
educaţia sunt suficiente. Ei nu întrezăresc o cale şi au 
sentimentul că au fost mintiti. De zeci de ani. Fratele 
meu a votat pentru Donald Trump, iar dacă mama mea 
ar fi trăit, pun pariu că și ea l-ar fi votat. Cu siguranţă ea 
n-ar fi votat pe cineva care a petrecut ceva timp la 
Washington în ultimii 30 de ani. Furia devine mai 
evidentă — în Appalachia, Gaza, America Latină, nordul 
Africii si Europa de Est. 

Sunt oare globalistii înspăimântați? Absolut deloc. 
Economiile Statelor Unite și globale au crescut brusc în 
2017 si 2018 si nu există nicio revoluţie globală 
iminentă, nici vreun al Treilea Război Mondial care să 
ne impună tuturora schimbarea. Furia publică 
constituie o afecţiune cronică cu care ne-am obișnuit 
să trăim pentru că sistemul curent lucrează atât de 
bine pentru noi. Ce spunea Obama pe vremea când era 
candidat la preşedinţie? În vremuri tulburi, oamenii 
care şi-au pierdut locurile de muncă „devin 
inversunati, recurg la arme, la religie, la antipatia fata 
de persoanele care nu sunt ca ei, la sentimente 
potrivnice imigrației sau acordurilor comerciale ca 
manieră de a-şi explica frustrările”. Globalistii 
descoperă suficient adevăr în această afirmaţie, încât 
nu mai e nevoie să privească mai atent vieţile acelor 
oameni. Noi nu vedem globalizarea si pe imigranţi asa 
cum o fac ei și nu avem senzaţia că trebuie să facem 
acest lucru. lată motivul pentru care această problemă 
a promisiunilor încălcate nu va fi rezolvată curând. Va 
fi mai rău. Și nu doar în Statele Unite. 


Cartea aceasta este despre urmări. Atunci când 
ființele umane se simt amenințate, identificam 
pericolul si căutăm aliaţi. Folosim inamicul, real sau 
imaginar, spre a ralia prieteni de partea noastră. Cartea 
aceasta este despre schimbările politice, economice şi 
tehnologice care se petrec în lume si despre divizările 
accentuate pe care le vor crea ele între viitoarele valuri 
de câștigători si perdanti. Este despre modalităţile în 
care oamenii vor defini aceste ameninţări drept lupte 
pentru supravieţuire care învrăjbesc felurite versiuni 
de „noi” cu felurite forme de „ei”. Este despre zidurile 
pe care guvernele le vor construi spre a-i apăra pe cei 
dinăuntru de cei din afară și statul de poporul său. 

Si este despre ceea ce putem face noi in aceasta 
privinţă. 


1 Cartea a apărut în limba engleză în anul 2018, ca atare 
toate referirile la persoane şi evenimente din viaţa publică 
trebuie raportate la momentul respectiv (n. red.). 

2 Mișcare de protest împotriva abuzurilor capitalismului 
financiar, care a debutat la 17 septembrie 2011, când circa 1 
000 de persoane au manifestat pe Wall Street (n. red.). 


CAPIIOLUL 1 
CÂȘTIGĂTORI ȘI PERDANTI 


„Eu, azi, al sortii mele sunt stăpânul,Sunt căpitanul sufletului 
meu.” 


WILLIAM ERNEST HENLEY 


„ vremea pentru o revoluţie locală”, a spus politicianul 
mulțimii agitate. „Ţările nu mai sunt naţiuni, ci pieţe. 
Granițele sunt şterse... In tara noastră poate veni 
oricine, iar asta ne-a diminuat salariile si asigurările 
sociale. Si asta ne și diluează identitatea culturală” 
Cele patru fraze ale Marinei Le Pen surprind fiecare 
element important al neliniștii care isi face apariţia în 
lumea occidentală. Granițele sunt deschise, iar străinii 
vin. Ei iti vor fura locul de muncă. Te vor costa pensia 
și asigurarea medicală prin falimentarea sistemului 
tău. Iti vor polua cultura. Unii dintre ei sunt ucigași. Le 
Pen nu a reusit în tentativa de a deveni președinta 
Franţei în 2017, dar mesajul ei rămâne convingător 
pentru politica secolului XXI a lui „noi versus ei”. 

Dar aceasta nu este o poveste despre Marine Le Pen, 
despre Donald J. Trump sau despre oricare dintre 
puternicii populisti care şi-au făcut apariţia în ultimii 
ani în Europa și Statele Unite. Roteste aparatul de 
filmat către mulțimea furioasă — acolo e povestea reală. 
Nu mesagerul este cel care conduce această mișcare. Ci 
fricile, de multe ori, dacă nu cumva întotdeauna, 
justificate ale oamenilor de rând - frica de pierderea 
locurilor de muncă, de valurile tot mai mari de străini, 
de identitățile nationale care dispar si de violenţa 
publică de neînțeles, asociată cu terorismul. Este 
îndoiala crescândă în rândul cetăţenilor că guvernul ii 
poate apăra, că le poate oferi oportunități pentru o 


viata mai buna si că îi poate ajuta să rămână stăpânii 
propriei vieti. 

Începând din decembrie 2015, doar 6% din 
populatia SUA, 4% din cea a Germaniei, 4% din ceaa 
Marii Britanii si 3% din cea a Franţei considera ca 
,lumea merge inspre mai bine”. Majoritatea pesimista 
suspecteaza ca celor care au putere, bani si influenta le 
pasa mai mult de lumea lor cosmopolita decat de 
concetatenii lor. Multi cetateni din aceste tari socotesc 
acum ca globalizarea funcţionează pentru puţinii 
favorizați, dar nu pentru ei. 

E logic ce spun ei. 

Globalizarea - fluxul transfrontalier de idei, 
informatie, persoane, bani, bunuri si servicii - a avut 
ca rezultat o lume interconectată, în care liderii 
naţionali posedă o capacitate din ce în ce mai limitată 
de a proteja vieţile şi locurile de muncă ale cetăţenilor. 
În era digitală, graniţele nu mai înseamnă ceea ce cred 
cetăţenii. În anumite feluri, ele abia dacă există. 

Globalismul - credinţa că interdependenta care a 
creat globalizarea constituie un lucru bun — reprezintă 
cu adevărat ideologia elitei. Liderii politici ai bogatului 
Occident au fost cei mai mari susţinători ai 
globalismului, construind un sistem care a propulsat 
idei, informaţii, persoane, bani, bunuri si servicii peste 
graniţe cu o viteză şi la o scară fără precedent în istoria 
umană. 

Desigur, mai bine de un miliard de oameni au scăpat 
de sărăcie în ultimii zeci de ani, iar economiile și 
pieţele au parcurs un lung drum de la criza financiară. 
Dar, odată cu noile oportunităţi, sosesc serioase 
vulnerabilitati, iar refuzul elitei globale de a recunoaște 
neajunsurile noii interdependente confirma 
suspiciunile celor care isi pierd sentimentul de 
securitate si standardul de viata ca elitele de la New 
York si Paris au mai multe in comun cu elitele de la 
Roma si San Francisco decât cu proprii concetateni 
abandonati din Tulsa, Torino, Tuscaloosa si Toulon. 


„Globaliștii au distrus clasa muncitoare americană si 
au creat o clasă de mijloc în Asia”, declara Steve 
Bannon, fostul strateg de la Casa Albă, publicaţiei 
Hollywood Reporter la câteva zile după victoria în 
alegeri din 2016 a lui Donald Trump. „Acum problema 
e ca americanii să nu fie trasi pe sfoară” 

În Statele Unite, slujbele care odinioară au ridicat 
generaţii de americani în clasa de mijloc - și i-au tinut 
acolo pe viata - dispar. Crimele si dependenţa de 
droguri sunt în creştere. În timp ce 87% dintre chinezi 
si 74% dintre indieni au afirmat în sondajele din 2017 
că socotesc că ţările lor se îndreaptă „în direcţia cea 
bună”, doar 43% dintre americani au spus acelaşi 
lucru. 

În Europa, Comisia Europeană si birocratii nealesi 
care apli-că regulile sale au legiferat pentru cele 28 de 
naţiuni membre fără a le înţelege feluritele nevoi. În 
ultimii ani, ei nu au reuşit să oprească o criză a 
datoriilor care i-a silit pe multi europeni să accepte 
salarii mai mici, preţuri mai mari, vârstă de pensionare 
mai mare, pensii mai puţin generoase şi un viitor 
nesigur, spunându-le în acest răstimp că trebuie să 
salveze ţările străine care s-au înglodat în datorii. În 
criza imigranţilor, liderii europeni globalisti au afirmat 
în mod insistent că toate țările membre ale UE trebuie 
să accepte refugiaţi musulmani conform cotelor 
hotărâte la Bruxelles, iar rezultatul l-au constituit o 
serie de baricade și o creştere a naţionalismului 
(definesc „naţionalismul” ca o formă de „noi versus ei” 
care intenționează să ralieze membrii unei naţiuni 
împotriva celor ai altor naţiuni). 

Ar fi fost destul de rău chiar și numai dacă valul de 
naționalism populist răspândit în Statele Unite și 
Europa ar fi constituit singurul semn al eșecului 
globalismului. Dar o criză mai amplă se apropie. Multe 
dintre furtunile care creează tulburare în SUA si 
Europa — îndeosebi schimbarea tehnologică de la locul 
de muncă și conştientizarea mai largă a inegalitatii 


veniturilor — se îndreaptă peste granite, în lumea în 
curs de dezvoltare, unde guvernele si instituţiile nu 
sunt pregătite. Ţările in curs de dezvoltare sunt 
vulnerabile în mod deosebit, pentru că instituţiile care 
creează stabilitate acolo nu sunt atât de robuste, iar 
sistemele de securitate socială nu sunt la fel de 
puternice precum cele din Statele Unite și Uniunea 
Europeană. Ele se confruntă cu un decalaj şi mai mare 
între bogați și săraci si va fi mult mai greu de înfruntat 
realitatea că noile tehnologii vor face să dispară o mare 
parte dintre locurile de muncă care au sporit 
aşteptările la o viata mai bună. Pe scurt, dupa cum 
criza financiară a avut un efect în cascadă prin 
intermediul pieţelor financiare și al economiilor reale 
din întreaga lume, tot astfel sursele de mânie care 
convulsionează Europa și America vor trimite unde de 
șoc în zeci de alte ţări. Unele dintre ele vor absorbi 
aceste șocuri, altele nu. Pentru că oamenii mai săraci 
din ţările în curs de dezvoltare devin mai conștienți de 
ceea ce ratează sau pierd — locuinţe, educaţie, slujbe si 
asigurări medicale de calitate, precum și protecţie fata 
de infractionalitate —, multi dintre ei vor lua in mână 
pietre. 

Ceea ce va defini societatile noastre nu este China 
care se afirma tot mai mult, un nou Razboi Rece, 
viitorul Europei sau riscul unui conflict cibernetic 
global. Ci eforturile perdantilor de a nu fi ,trasi pe 
sfoară” şi eforturile câştigătorilor de a nu pierde 
puterea. Nu doar în Statele Unite și Europa, ci și în 
țările în curs de dezvoltare va exista o confruntare in 
cadrul fiecărei societăţi între învingători și perdanti. 

Si învingători si perdanti vor exista. E prea târziu să 
se potolească mânia celor ale căror nevoi au fost 
neglijate ani la rând, prea târziu să se oprească 
progresele tehnologice care vor exacerba inegalitatea şi 
nativismul puse în mișcare de globalism. Rămâne de 
văzut cine anume va avea câștig de cauză -— si cine va fi 
tapul ispăşitor. În anumite tari, „noi versus ei” se va 


manifesta sub forma cetăţeni contra guvern. În alte 
tari, divizarea va fi între bogaţi si săraci. În anumite 
cazuri, cetăţenii nemulţumiţi îi vor invinovati pe 
imigranţi pentru problemele lor, pedepsindu-i pe „ei”. 
lar, în alte cazuri, o majoritate etnică se va ridica 
împotriva unei minorităţi etnice, invinovatindu-i pe 
membrii acesteia pentru probleme. 

„Noi versus ei” reprezintă un mesaj care va fi adoptat 
atât de stânga, cât si de dreapta. Antiglobalistii de 
stânga îl folosesc pe „ei” spre a face referire la elita care 
guvernează, la „marile corporaţii” şi la bancherii care le 
dau posibilitatea elitelor financiare să-i exploateze pe 
angajaţii şi pe investitorii individuali. Acestea sunt 
mesaje pe care le auzim din partea senatorului Bernie 
Sanders si a prim-ministrului grec Alexis Tsipras3. 
Antiglobalistii de dreapta îl folosesc pe „ei” spre a 
descrie guverne care îi înşală pe cetățeni oferind 
tratament preferenţial minorităţilor, imigranţilor sau 
oricăror altor grupuri care primesc protecţie explicită 
conform legii. 

Cum vor reacţiona guvernele? Cele mai slabe vor 
cădea, lăsându-ne cu mai multe state eşuate, precum 
Siria şi Somalia. Cele care încă speră să clădească 
societăţi deschise se vor adapta spre a supravieţui, 
încercând să modifice contractele sociale pentru a crea 
noi modalităţi de a veni în întâmpinarea cetăţenilor 
într-o lume în schimbare. lar multe guverne care şi-au 
consolidat mai bine puterea vor construi ziduri — atât 
reale, cat si virtuale — care îi separă pe oameni unii de 
altii și guvernul de cetăţeni. 

Nu mai putem evita aceste alegeri, la fel cum lumea 
nu poate evita schimbările climatice, si a venit 
momentul să începem să ne pregătim pentru o lume cu 
schimbări mai mari. Aceasta este criza care se anunţă. 
Acesta este conflictul care va destrăma multe societăţi 
din interior. 


CUM AM AJUNS AICI? 


În Europa şi în Statele Unite, lupta dintre 
naționalism şi globalism are adânci rădăcini istorice, 
dar istoria recentă i-a conferit o nouă intensitate. Mai 
întâi, a fost un cutremur. Criza financiară din 2008- 
2009 a generat o furie anti-Uniunea Europeană ca 
răspuns la măsurile de salvare a unor bănci și de 
austeritate din Europa si la resentimentul fata de Wall 
Street si susţinătorii săi politici din Statele Unite. În 
Statele Unite, dreapta a respins mișcarea „Occupy Wall 
Street” ca fiind o grupare de extremă stângă fără 
importanţă. Stânga a respins mişcarea „lea Party’4 ca 
fiind o amestecătură pestriță de rasisti maniosi, 
imbatraniti, cu dorinţa „a face America albă din nou”, si 
de activiști bogaţi ai Partidului Republican deghizați în 
patrioţi din clasa de jos. Alţi americani au ignorat 
ambele tabere, ca şi cum în politica americană nu se 
producea nicio schimbare importantă. Criza 
imigranţilor și o serie de atacuri teroriste au stimulat în 
Europa apoi o grupare mai xenofobă de politicieni si de 
partide politice. Un număr de state membre ale UE au 
înfiinţat controale la graniţă temporare, iar altele au 
sfidat în mod deschis regulile UE. Britanicii au votat în 
2016 preluarea controlului asupra legilor şi graniţelor 
lor, iar Trump a fost ales președinte ca armă împotriva 
elitelor globaliste si a mass-mediei din Statele Unite. 

Apoi furia a părut să se domolească si am avut parte 
de o moderație iluzorie. Baricadele din Balcani si un 
acord între UE şi Turcia pentru încetinirea 
considerabilă a fluxului de imigranţi înspre Europa au 
relaxat criza refugiaților și presiunea de pe cuprinsul 
întregului continent, vizând o nouă rundă de controale 
la frontieră. Instigatorul antimusulman Geert Wilders a 
ieșit pe locul doi în alegerile olandeze din martie 2017. 
Două luni mai târziu, nou-venitul Emmanuel Macron a 
învins-o pe Le Pen, devenind președintele Franţei, cu 
toate că povestea mai pe larg a alegerilor a constituit-o 
înfrângerea răsunătoare a partidelor tradiționale de 
centru-dreapta si de centru-stanga care dominasera 


politica franceză vreme de zeci de ani, în favoarea unui 
politician care, asemenea lui Trump, nu candidase 
niciodată la funcţia de președinte. 

Aripa de centru-stânga a dovedit în Marea Britanie o 
forță reînnoită, cu toate că s-a bazat în renașterea sa pe 
foarte multi votanti ai Brexitului din clasa muncitoare. 
În Germania, Angela Merkel, apărătoare a unităţii 
europene, a câștigat cel de-al patrulea mandat de 
cancelar. În Statele Unite, reacţiile negative la adresa 
lui Trump au devenit mai intense. Cota de popularitate 
a noului președinte s-a situat într-un interval restrâns 
între 30% si 40%, iar agenda sa legislativă a stagnat. 
Tribunalele au blocat câteva dintre planurile lui, iar 
diferite investigaţii de scandal i-au distras multă vreme 
atenția, cu toate că democraţii nu au găsit un mesaj 
propriu credibil pentru votantii americani. 

Acum se scrie următorul capitol și nu va fi unul mai 
bun. Motivul este acela că globalismul conţine 
seminţele propriei sale distrugeri: chiar dacă face o 
lume mai bună, el generează nesiguranţă economică și 
culturală, iar atunci când acţiunile oamenilor au la 
bază frica, se pot petrece lucruri rele. 


NESIGURANTA ECONOMICĂ 


Globalizarea creează o nouă eficienţă economică 
deplasând lanţul de producţie si de aprovizionare în 
parti ale lumii unde resursele - materiile prime si 
angajaţii — sunt cele mai ieftine. În ţările în curs de 
dezvoltare, influxul de capital de la naţiunile mai 
bogate a creat prima clasă de mijloc cu adevărat 
globală. În ţările dezvoltate, acest proces consolidează 
puterea de cumpărare a consumatorilor de zi cu zi, 
punând pe rafturile magazinelor produse accesibile, 
dar, totodată, distruge vieţi prin anularea mijloacelor 
de trai, deoarece corporatiile dobândesc acces la 
angajaţii din ţările mai sărace care vor lucra pentru 
salarii mai mici. 


Globalizarea nu a devenit o chestiune politică atât de 
toxică în Europa ca în Statele Unite. În parte, acest 
lucru se întâmplă pentru că Uniunea Europeană 
include atât de multe tari mici care depind de 
delocalizare pentru creşterea economică, iar 
exporturile constituie motorul crucial de creştere 
pentru Germania, cea mai mare economie a Uniunii 
Europene şi liderul politic de facto. În realitate, 
excedentul ei de cont din prezent, o unitate de măsură 
a fluxului de bunuri, servicii și investiţii înspre și 
dinspre o tara, l-a depăşit pe cel al Chinei, devenind cel 
mai mare din lume în 2016. 

În plus, protectiile sistemului de securitate socială 
din multe tari europene atenuează lovitura primită de 
angajaţi atunci cand sunt concediati în urma 
delocalizării producţiei. În schimbul taxelor mai mari 
pe care le plătesc, europenii se bucură de beneficii de 
șomaj mai generoase si mai durabile decât americanii, 
au acces mai larg la asigurări de sănătate și plătesc 
taxe de şcolarizare mai reduse, atât studentii aflaţi la 
prima trecere prin sistemul universitar, cât și cei care 
se înscriu la doua sau la a treia facultate. Cei care 
promovează globalismul în SUA încearcă să reducă 
aceste diferenţe cu promisiuni că guvernul le va oferi 
celor care pierd atunci când afacerile mută locurile de 
muncă peste ocean o așa-numită asistenţă de 
acomodare comercială — bani, recalificare şi alte forme 
de sprijin. Dar aceste beneficii sunt mai uşor de promis 
înainte de aprobarea tranzacţiilor comerciale decât de 
oferit după ce ele sunt semnate, iar politicienii nu mai 
trebuie să-şi respecte cuvântul. 

Dincolo de delocalizare, globalizarea stimulează 
schimbarea tehnologică prin expunerea firmelor la 
toate tipurile de competiţie internaţională, fortandu-le 
să devină din ce în ce mai eficiente, ceea ce conduce la 
investiţii mai ample în inovatiile radicale. Progresele in 
automatizare si inteligenţă artificială remodelează 
locul de muncă în beneficiul eficienţei, făcând mai 


profitabile companiile care le folosesc, dar angajaţii 
care își pierd slujbele și nu pot fi păstraţi pentru unele 
noi nu se vor bucura de câștiguri. Schimbarea 
tehnologică perturba apoi modurile în care 
globalizarea creează oportunităţi și transferă bogăţia. 

Ca rezultat, foarte multe dintre slujbele din fabricile 
din SUA au fost pierdute nu din cauza muncitorilor de 
fabrică chinezi sau mexicani, ci a roboților. Un studiu 
din 2015 realizat de Ball State University a evidenţiat 
că automatizarea si factorii asociaţi, şi nu delocalizarea 
producției, sunt responsabili pentru 88% dintre 
slujbele din producţia SUA pierdute între 2006 şi 2013. 

Lărgind efectul, introducerea inteligenţei artificiale 
la locul de munca reduce, de asemenea, numărul — si 
schimbă seturile de aptitudini necesare — din ce în ce 
mai multor slujbe din sfera serviciilor. Firma de 
consultanță McKinsey & Company a estimat ca, in 
următorii ani, 73% din activitatea industriilor 
alimentare și hoteliere s-ar putea automatiza. Mai bine 
de jumătate dintre slujbele din sectorul de retail s-ar 
putea pierde, iar două treimi dintre slujbele din 
sectoarele financiar și de asigurări au şanse să dispară 
odată ce computerele vor fi înţeles vorbirea la fel cum o 
fac fiinţele umane. Ce anume înseamnă acest lucru 
pentru viitorul muncii? Ce înseamnă acest lucru peniru 
clasa de mijloc? Înseamnă că sunt eliminate slujbe si 
că diminuarea clasei de mijloc continuă. Cu toate că 
este posibil ca schimbările tehnologice să creeze, în 
cele din urmă, mai multe slujbe decât anulează, nu 
există prea multe motive să ne încredem că angajaţii 
demiși vor primi educaţia și calificarea de care au 
nevoie pentru slujbe mai sofisticate din punct de 
vedere tehnic. 

În cele mai bogate tari din lume, îndeosebi în Statele 
Unite, inegalitatea de avere s-a amplificat în mod 
constant pe măsură ce globalismul a avansat. Conform 
unui studiu publicat de Pew Research în decembrie 
2015, „după mai mult de 40 de ani de când slujește 


drept majoritate economică a naţiunii, clasa de mijloc 
americană este acum egalată în număr de către cei din 
nivelul economic superior şi inferior ei”. În 1970, 
gospodăriile cu venituri mijlocii câștigau 62% din 
venitul cumulat din Statele Unite. Până în 2014, 
proporţia lor scăzuse la doar 43%. Averea medie 
(active minus datorii) a acestor gospodării a scăzut cu 
28% din 2001 în 2013. Infractionalitatea si dependenţa 
de droguri au crescut brusc. Din 1979 încoace, aproape 
40% dintre slujbele în fabrici din Statele Unite au 
dispărut. În 2018, pietele bursiere din SUA au atins 
maxime istorice, deoarece companiile din SUA au avut 
profituri record, dar clasa de mijloc americană are 
probleme grave. 

Într-un eseu pentru publicaţia Commentary, apărut 
în februarie 2017, Nicholas EberstadtS înfățișa un 
portret clar al stării disperate a clasei americane care 
lucrează în producţie. Între 1948 si 2000, observa el, 
economia SUA a crescut cu aproximativ 2,3% pe an pe 
cap de locuitor. Începând cu 2000, creşterea a încetinit 
la mai puţin de 1%. Din 1985 până în 2000, numărul 
orelor de muncă plătită în SUA a crescut cu 35%, dar 
între 2000 si 2015 creșterea a scăzut la doar 4%. Multi 
muncitori americani au părăsit complet forța de 
muncă și nu au planuri să revină. „La fiecare bărbat 
șomer american între 25 și 55 de ani, există trei care 
nici nu muncesc, nici nu caută o slujbă”, scria 
Eberstadt. Aproximativ 75% dintre bărbaţii albi care au 
părăsit forța de muncă primesc ajutor social din partea 
guvernului. Cam jumătate dintre bărbaţii din SUA care 
au încetat să mai caute o slujbă iau zilnic medicamente 
contra durerii. 

Președintele Trump se lăuda că șomajul va atinge 
minime istorice la începutul anului 2018, dar, așa cum 
Trump însuşi a subliniat în timpul cursei pentru 
preşedinţie, trebuie să privim cu atenţie felul în care 
SUA își calculează rata șomajului. Conform U.S. Bureau 
of Labor Statistics, şomajul a scăzut la 5% în 


septembrie 2015 și a continuat să scadă, dar există un 
motiv foarte bun pentru care multi americani sunt 
sceptici în privinţa acestui număr. Dacă câștigi mai 
putin de 10 dolari pe oră si muncesti având două sau 
trei slujbe prost plătite spre a-ţi plăti facturile, esti 
considerat „angajat”, chiar dacă nu-ţi poţi achita chiria. 
Dacă esti un muncitor în construcții care nu şi-a primit 
banii pe ultima săptămână pentru că s-a închis 
șantierul din cauza vremii nefavorabile, ești considerat 
angajat. Dacă ai o slujbă temporară sau part-time, ești 
considerat angajat pe parcursul saptamanilor in care 
lucrezi. Chiar dacă nu ai beneficii sau un acoperiş 
deasupra capului, calculul ratei şomajului te tratează la 
fel ca pe o persoană care câștigă 10 milioane de dolari 
pe an. lar dacă ai încetat să cauţi un loc de muncă 
dupa multi ani de eșecuri în a obţine o slujbă, nu esti 
considerat „șomer”. Nu ești considerat în niciun fel. 
Indiferent ce vârstă ai sau cât de mare nevoie ai să 
muncesti, dacă nu cauţi în mod activ de muncă, nu 
existi în această măsurătoare a puterii economice a 
naţiunii. 

Campionii globalizării continua să sufle in trambite, 
iar multi oficiali politici si lideri de afaceri încă afirmă 
cu insistență că mediul de afaceri creează slujbe, fără a 
admite că poate să le și distrugă. În ultimele lui zile în 
calitate de secretar de stat, în ianuarie 2017, John Kerry 
a vizitat Vietnamul spre a-și linişti publicul că 
americanii continua sa creadă în comerțul 
transfrontalier. „Politicile comerciale protectioniste nu 
vor funcţiona”, a spus el publicului din această ţară 
comunistă dominată de stat. Câteva zile mai târziu, și 
la jumătate de glob distanţă, președintele chinez Xi 
Jinping își lua angajamentul să promoveze „comerţul 
liber global” în timpul unui discurs la Forumul 
Economic de la Davos. El avertiza: „A urmări 
protectionismul este ca si cum te-ai încuia într-o 
cameră întunecată. Deși e posibil să fii ferit de vânt și 


de ploaie, camera cea întunecată va bloca, de 
asemenea, lumina şi aerul” 

Cu toate acestea, un cor de voci mânioase din Statele 
Unite susține dimpotrivă că, deși globalizarea a fost 
foarte bună pentru China - si pentru corporatiile si 
acționarii americani —, ea n-a facut mare lucru pentru 
muncitorul american. Atât dinspre stânga, cât și 
dinspre dreapta, auzim cum globalizarea transferă 
locurile de muncă peste ocean, lăsându-i pe lucrători 
fără niciun viitor. „Globalizarea înseamnă producţie 
executată de sclavi spre a fi vândută şomerilor”, spune 
Le Pen. Bernie Sanders, candidatul prezidenţial din 
2016, avertiza: „Politicile comerciale ale SUA au dat 
posibilitatea unor mari corporaţii să se închidă în 
această tara, să-i azvarle în stradă pe angajaţii 
americani și să se îndrepte către naţiuni cu salarizare 
scăzută.” Da, o creștere bruscă a importurilor aduce cu 
sine prețuri mai mici pentru consumatorii locali, dar 
chiar si cele mai ieftine produse devin mai greu de 
obţinut atunci când consumatorii și-au pierdut locurile 
de muncă. 

În Statele Unite, aceste tensiuni au început să se 
acumuleze cu mult înaintea cutremurelor politice din 
2016, pe parcursul crizei financiare din 2008-2009, 
când bancherii au fost beneficiarii unor planuri de 
asistenţă financiară, iar lucrătorii au primit preavize. 
Indignarea publică s-a extins dincolo de politicieni 
înspre media și acei directori executivi care au dat greș 
și cărora li s-au oferit mormane uriaşe de bani doar 
spre a-și da demisia. Mânia îi urmărea pe toţi cei care 
păreau a trăi deasupra și dincolo de efectele 
devastatoare ale acestor evoluţii. Globalismul a devenit 
o chestiune controversată cu mult înainte ca Donald 
Trump să-l fi folosit spre a ajunge președinte, dar 
capacitatea lui de a le vorbi deschis și cu convingere 
votantilor maniosi cu privire la slujbele pierdute l-a 
ajutat să obțină cele 80 000 de voturi suplimentare de 
care avea nevoie spre a câștiga Pennsylvania, 


Wisconsin, Michigan — si alegerile prezidenţiale din 
SUA. Trump a profitat, de asemenea, exploatand atat 
teama de imigrantii mexicani, cat si cea de militantii 
islamisti si susținând o abordare de tip fortăreață a 
guvernării, construirea unui zid la frontieră si 
încercând să închidă usa pentru cât se poate de multi 
refugiați musulmani. Sloganul său „America First” a 
fost creat spre a consolida încrederea că el, spre 
deosebire de oponenții săi, va pune interesele lor mai 
presus de cei bogaţi si cu multe relaţii care și-au facut 
averile din afaceri și investiţii globale. 

În Europa, criza datoriilor din 2010 a făcut ca zona 
euro să plonjeze în haos. Austeritatea de urgenţă în 
anumite tari, stagnarea economică în altele și declinul 
demografic generalizat au produs durere si frustrare. 
Cetăţenilor din anumite tari europene li s-a spus ca 
taxele plătite de ei vor fi folosite pentru ajutorarea 
angajaţilor din alte tari europene care au guverne ce 
cheltuiesc în mod nemăsurat. Cetăţenilor din ţările 
care au primit aceste ajutoare financiare li s-a spus că 
salvarea lor depinde de disponibilitatea de a munci 
mai mult pentru pensii si servicii mai putin generoase. 

Cei care se tem pentru sursele lor de trai se 
dezlantuie, căutând să-i invinuiasca pe alţii pentru 
necazurile lor. lar temerile economice, în general, 
generează un al doilea tip de teamă. 


NELINIȘTEA CULTURALĂ 


Al doilea mod în care globalismul creează temeri se 
axează pe identitate. Globalizarea nu pune în mișcare 
doar produse făcute în fabrică. Ea pune în mișcare, de 
asemenea, oameni, alimentând nelinistea publica prin 
deplasarea structurii rasiale, etnice, lingvistice și 
religioase a comunităţilor, câteodată în manieră 
neașteptată. Mulţi americani cred că niște imigranţi 
ilegali, dispuşi să muncească pe bani mai puţini, 
primesc slujbele prost plătite pe care americanii din 


clasa muncitoare sunt instruiți să le facă, în timp ce 
alții trăiesc de pe urma asistenţei publice plătite de 
contribuabilii din SUA. Si, asa cum subliniază 
politologul Dani Rodrik, imigranții sosiți în Europa, fie 
din alte tari ale UE, fie din alte parti ale lumii, adaugă la 
nelinistea din rândul somerilor faptul că va exista mai 
multă concurenţă pentru slujbe și mai puţine servicii 
sociale pentru toată lumea. Aceasta a constituit o 
chestiune deosebit de controversată în timpul 
campaniei pentru Brexit, când susținători ai iesirii, 
precum Boris Johnson din Partidul Conservator, au 
susținut că „imigrația necontrolată este extrem de 
dăunătoare, îndeosebi atunci când politicienii promit 
că o pot controla”, pentru că ea creează „uriașe 
presiuni neîntemeiate” asupra Serviciului Naţional de 
Sănătate şi a altor servicii publice. Cu alte cuvinte, 
străinii vin atât pentru locul tău de muncă, cât și 
pentru asigurarea ta de sănătate. 

În Statele Unite, ca si în multe tari europene, există 
un sentiment deosebit de puternic al identităţii 
naţionale bazat pe afinitate rasială, etnică și religioasă. 
Două rapoarte din iunie 2017 publicate de Voter Study 
Group, o firmă de cercetare nonprofit, oferă concluzii 
interesante. Primul, întocmit de politologul John Sides, 
a relevat că „aproape două treimi dintre susținătorii 
principali ai lui Trump cred că faptul de a fi creştin este 
important pentru a fi american. Această... concluzie 
sugerează un dezacord al acestora cu privire la faptul 
că membrii minorităţilor religioase, în special 
musulmanii, sunt pe deplin americani.” 

Teama de diluarea identităţii se amestecă cu 
neliniștile economice. În ciuda aversiunii tradiționale a 
Partidului Republican fata de programele sociale, 
politologul Lee Drutman a descoperit date interesante 
despre deplasarea unui număr surprinzător de votanti 
ai lui Barrack Obama către Donald Trump. După un 
sondaj efectuat printre 8 000 de americani, în 
decembrie 2016, Drutman a identificat un grup de 


votanti pe care el i-a clasificat ca fiind ,populisti” 
pentru că „erau liberali în privința chestiunilor 
economice [si] conservatori în privinţa chestiunilor de 
identitate”. Aproximativ 28% dintre votantii lui Obama 
din 2012 care se calificau atunci drept „populiști” l-au 
ales pe Trump în 2016. Cei mai multi dintre acesti 
votanti care au schimbat tabăra erau de acord cu 
afirmaţia că „oamenii ca mine o duc tot mai rau’, 
exprimau un sprijin puternic pentru programele de 
securitate socială precum Social Security si Medicare, 
dar aveau totodată opinii negative despre minoritățile 
rasiale, etnice şi religioase. 

Conform lui Drutman, „putem vedea că cei mai mari 
entuziaști ai lui Trump din interiorul partidului sunt 
republicani care susţin opiniile cele mai antiimigratie 
și antimusulmane, demonstrează cel mai puternic 
resentiment rasial si sunt cei mai înclinați să considere 
Social Security si Medicare ca fiind importante”. Si, desi 
poate părea straniu ca votanti motivaţi de 
resentimente rasiale au votat pentru Obama, se pare că 
ei credeau că primul președinte negru al SUA le va 
proteja pensiile și asigurarea de sănătate, în vreme ce 
Mitt Romney, contracandidatul lui republican din 
2012, le va reduce. Aceasta nesiguranta economica 
explica opozitia in crestere fata de acordurile existente 
de liber-schimb precum Acordul Nord-American de 
Liber-Schimb (North American Free Trade Agreement — 
NAFTA) si planurile propuse precum Acordul de 
parteneriat transpacific (Trans-Pacific Partnership — 
TPP). 

În Europa, această frică de pierdere a identităţii si de 
nesiguranță economică vine împreună cu fluxul 
transfrontalier de fiinţe umane. În primul rând, libera 
circulaţie a cetățenilor UE peste graniţele interne ale 
UE, un principiu central al Uniunii Europene, aduce 
oameni cu nume străine care vorbesc diferite limbi în 
forţa de muncă din tari de pe întinsul uniunii. 


Numărul de rezidenţi ai Marii Britanii născuţi în 
afara ei a ajuns mai mult decât dublu între 1993 și 
2015, de la 3,7 milioane la aproximativ 8,7 milioane 
dintr-un total de 65 de milioane. Acesta constituie un 
rezultat direct al regulilor UE referitoare la libera 
circulaţie a persoanelor în interiorul uniunii, îndeosebi 
din ţările mai sărace din est către ţările mai bogate din 
vest. „Pe ce anume a mizat Brexitul?”, întreba în 2017 
nou-alesul președinte al Franţei, Emmanuel Macron. 
„Pe muncitorii din Europa de Est, care au venit să ia 
locurile de muncă britanice. Apărătorii Uniunii 
Europene au pierdut pentru că pătura de jos a clasei de 
mijloc britanice a zis: «Stop!»”, declara Macron unui 
ziar englezesc. 

Adăugându-se criza imigranţilor, care a adus cel mai 
mare aflux de persoane fără locuinţă de la cel de-al 
Doilea Război Mondial încoace, multe dintre ele 
musulmani care fug de violența si opresiunea din 
Orientul Mijlociu si din nordul Africii, europenii încep 
să se simtă mult mai puţin siguri cu privire la viitorul 
naţiunilor lor. Recentele atacuri teroriste, multe dintre 
ele, precum cele de la Paris (2015), Bruxelles (2016) și 
Manchester (2017), săvârşite de musulmani născuţi în 
Europa, au întețit focul politic. Povara financiară de 
integrare a atât de multor imigranţi va fi aprig 
dezbătută ani de zile și multe estimări referitoare la 
mărimea ei sunt politizate, dar, în 2017 un membru al 
consiliului consultativ al Ministerului Economiei din 
Germania a estimat că integrarea va costa doar 
Germania o sumă de peste 400 miliarde de euro. Cei 
mai recent sosiți, îndeosebi, vor avea nevoie de acces la 
serviciile sociale, care pun o considerabilă presiune pe 
sistemele de protecţie socială. În plus, este predictibilă 
o creștere bruscă a rasismului atunci când creștinii de 
rasă albă ajung să-şi dea seama că nu domină Statele 
Unite sau Europa ca altădată. Ţările occidentale încep 
să arate mai mult precum restul lumii, iar într-o 
perioadă în care devine rapid mai dificil pentru o 


persoană fără o diplomă universitară să-şi câștige 
existenţa, caracterul brusc al acestei tendinţe îi conferă 
o nouă intensitate. 

Mai mult de 2,5 milioane de imigranţi au solicitat 
azil în Uniunea Europeană în 2015 şi 2016. Peste 1,1 
milioane doar în Germania. Acesta este un motiv 
pentru care Alternativa pentru Germania (Alternative 
für Deutschland - AfD) a devenit primul partid de 
extrema dreaptă care a obţinut locuri în parlament, de 
la sfârşitul celui de-al Doilea Război Mondial încoace. 
Extrema dreaptă a obţinut, de asemenea, mari 
câștiguri în Austria, partial promițând o abordare mai 
dura a problemei frontierelor si imigrației. Reacţiile 
negative au transformat peisajul politic. Desi 
naționaliști anti-UE și antimusulmani, precum Le Pen 
și Geert Wilders în Olanda, nu au reușit până acum să 
ajungă la putere, fiecare încetinire economică, fiecare 
controversă legată de imigrație și fiecare atac terorist în 
interiorul granițelor Europei vor reamplifica un mesaj 
politic care cu siguranţă va dura mai mult decât 
ambițiile lor personale. 

Partidele antisistem continuă să alimenteze furia 
populară în aproape fiecare ţară a UE. Conducătorii lor 
afirmă cu insistență ca eurocratii nealesi de la 
Bruxelles privează naţiunile UE de capacitatea lor de a 
se apăra de toate tipurile de ameninţări economice si 
de securitate. Ca și în Statele Unite, naționaliștii 
europeni solicită controale la frontieră, îi defăimează 
pe ziariști, pe politicieni si pe liderii de afaceri — 
grupuri pe care actorul de comedie devenit instigator 
politic Beppe Grillo le numește „cei trei distrugători”. 

În Europa de Est, furia naționalistă şi o respingere a 
valorilor democratice ale Uniunii Europene au câștigat 
un reazem mult mai puternic, îndeosebi în rândul asa- 
numitelor tari Visegrâd: Polonia, Ungaria, Republica 
Cehă și Slovacia. Guvernele din toate cele patru tari s- 
au angajat în mod public să ignore un sistem de cote 
de acceptare a refugiaților din afara uniunii. Prim- 


ministrul slovac Robert Fico6 a fost cel dintâi care a 
închis ușa, iar Ungaria i-a urmat exemplul. Andrzej 
Duda, președintele Poloniei, a solicitat un referendum 
în privinţa chestiunii refugiaților, despre care ştie că le 
va da posibilitatea polonezilor de a nu-i lăsa să intre. 
Conform sistemului de cote al UE, Grupul de la 
Visegrad trebuia să accepte 11 069 de refugiaţi. În 
iunie 2017, Slovacia admisese şaisprezece, Republica 
Cehă primise doisprezece, iar Polonia si Ungaria 
acceptaseră zero. Curtea de Justiţie a Uniunii Europene 
hotărâse că toţi membrii trebuie să se supună, dar 
conducătorii acestor tari, încrezători în sprijinul dat de 
suficienţi cetăţeni pentru a câştiga viitoarele alegeri, nu 
au cedat. 

Valorile sociale de deschidere si toleranţă fata de 
diversitatea rasială, etnică si de gen sunt în continuare 
dominante în Europa Occidentală, dar aceste valori 
sunt din ce în ce mai mult puse sub semnul întrebării, 
chiar si în tari europene mai tolerante și în Statele 
Unite. În timpul crizei imigranţilor din 2015, un sondaj 
publicat în ziarul franțuzesc Ze Figaro a revelat faptul 
că majoritatea celor din Europa Occidentală erau de 
acord cu încetarea Acordului Schengen, care păstrează 
frontierele deschise în cadrul unei zone care include 26 
de ţări europene. Acel total includea 53% în Germania, 
56% în Italia si 67% în Franţa. Vedem aici din nou un 
sondaj realizat în toiul unei situaţii urgente, dar el 
arată voinţa oamenilor nelinistiti de a respinge valorile 
socotite a sta la baza societăţilor lor atunci când ei se 
află sub o anumită formă de ameninţare directă. Circa 
68% dintre americanii care se identifică cu sau înclină 
către Partidul Republican au afirmat că milioane de 
imigranţi ilegali au votat la alegerile prezidenţiale din 
SUA în 2016, în ciuda faptului că nu există dovezi care 
să susţină această afirmaţie, iar 73% au spus că frauda 
electorală are loc „într-o oarecare măsură” sau „foarte 
des” în SUA. Oare americanii încă pun principiile 
democratice înaintea partidului sau a personalităţilor? 


Majoritatea votantilor republicani au spus, de 
asemenea, că ar susține amânarea alegerilor din 2020 
dacă Trump și legislatorii republicani ar sugera acest 
lucru. 

În sfârșit, globalismul inspiră, de asemenea, frică 
prin facilitarea conectivitatii. Fluxul global instantaneu 
de idei si informatie face legătura între mai multi 
oameni mai rapid decât oricând înainte și le oferă noi 
oportunităţi pentru educaţie, colaborare și comerţ. Dar 
le oferă totodată si mai multe lucruri care să-i înfurie, 
noi modalităţi de a transmite acea furie si noi 
instrumente care să-i ajute să coordoneze protestul. Le 
arată atacurile teroriste în timp real, alimentând frica 
de nume și chipuri nefamiliare. 

În plus, natura fragmentată a internetului a creat 
„bule de filtrare”7, locurile unde mergem să ne linistim 
cu idei şi informaţii care ne confirmă prejudecățile si 
ne pun în legătură cu alte persoane care le 
împărtășesc. Spune-mi pentru ce partid votezi și-o să-ţi 
spun ce canale TV iti furnizează ştirile, ce site-uri iti 
plac cel mai mult si în ce ziare ai încredere. Acest lucru 
creează un mediu în care vecinii primesc seturi 
complet diferite de informaţii despre lume și 
amenințările pe care ni le înfățișează. Adauga 
algoritmii on-line care înregistrează căutările noastre, 
ne interpretează like-urile și ne menţin în compania 
unor prieteni care gândesc la fel ca noi. Rețelele de 
socializare ne permit să-i urmărim pe cei cu care 
suntem de acord şi să-i ignorăm pe cei cu care nu 
suntem, privându-ne de ocaziile de a ne confrunta cu 
idei noi și de a ne răzgândi. 


PERMANENŢĂ 


Indiferent ce anume se întâmplă cu valul curent de 
lideri politici promovati de frica si frustrarea publică in 
Furopa și Statele Unite, tendinţele care le-au conferit 
audienţă nu vor face altceva decât să câștige putere. 


Indiferent care sunt titlurile zilei de azi, ale săptămânii 
acesteia sau ale acestui an, bătălia lui „noi versus ei” 
nu va face altceva decât să devină mai intensă. 

În primul rând, nu prea există motive să credem că o 
tendinţă veche de zeci de ani către o inegalitate din ce 
în ce mai mare şi un sentiment mai pregnant al 
inechitatii economice, îndeosebi în Statele Unite, vor fi 
răsturnate în viitorul apropiat. Conform unui studiu 
publicat în decembrie 2016 de către independentul 
National Bureau of Economic Research, veniturile 
pentru jumătatea de jos a salariaţilor au stagnat între 
1980 si 2014, în vreme ce venitul pentru cei 0,001% 
dintre cei mai bogaţi americani a crescut brusc cu o 
proporţie uluitoare de 636%. În 1981, 1% dintre adulţii 
din vârful scării bogăției din SUA au câștigat de 27 de 
ori mai mult decât cei 50% aflaţi în partea de jos a 
acesteia. În 2016, acest decalaj era de 81 de ori mai 
mare. Politicienii, economiștii și cetățenii de rând vor 
continua să dezbată de ce se întâmplă acest lucru și 
dacă este echitabilă această inegalitate care se 
accentuează. Indiferent cine anume are dreptate, cei 
bogaţi au foarte puţine șanse să-i convingă pe cei care 
se zbat să supravieţuiască de faptul că câştigurile lor 
reprezintă în totalitate rezultatul talentului superior și 
al muncii sârguincioase. Aceasta constituie o problemă 
care va afecta politica SUA mult timp după ce Donald 
Trump va fi părăsit scena, iar planul său de „reformă a 
taxelor” pare a avea șanse să inrautateasca lucrurile. 

Si nici nu ar trebui să ne așteptăm la o apropiere 
bruscă între puterea economică a țărilor mai bogate 
din nordul Europei, unde șomajul este relativ scăzut, și 
cea a țărilor mai sărace din sudul Europei, unde 
șomajul rămâne cu încăpățânare ridicat. 
Resentimentele în privinţa planurilor de salvare și a 
austeritatii vor crea noi oportunități pe care noii 
politicieni să le exploateze în anii următori. În plus, 
virajul către politicile naţionaliste determinate de 
identitate din Europa de Est va crea dificultăţi 


Germaniei și Franţei de a vinde genul de reforme ale 
UE şi ale zonei euro care ar putea să facă instituţiile 
europene mai puternice, mai flexibile si mai 
responsabile. 

Adâncind si mai mult inegalitatea, cei care reușesc 
să primească slujbe probabil vor constata că 
impozitele lor cresc. Cele mai bogate companii pot 
continua să-și folosească influenţa politică spre a face 
presiuni în favoarea unor reglementări fiscale care să 
le permită să transfere banii peste granite spre a 
exploata avantajele fiscale. După cum a scris Rodrik, 
guvernele vor depinde mult mai mult în ceea ce 
priveşte veniturile de impozitarea salariilor și a 
consumului cetăţenilor individuali. Această tendință 
va extinde transferul bogăției si va amplifica si mai 
mult inegalitatea. 

Și nu există un motiv întemeiat să credem că în 
viitor vor fi mai puţini imigranţi. În 2016, în întreaga 
lume erau 65,6 de milioane de bărbaţi, femei și copii 
care trăiau ca refugiaţi, cel mai ridicat total de la cel de- 
al Doilea Război Mondial încoace, iar incapacitatea sau 
lipsa de voinţă a liderilor politici de a face mult în 
această privinţă arată că problema nu va fi rezolvată 
prea curând. E posibil ca președintele Trump să 
construiască un zid la graniţă, sub o formă sau alta, 
îndeosebi din pricina faptului că mai mult de 70% 
dintre cei care au votat pentru el spun că îl vor, dar 
acest zid nu îi va tine la distanţă pe toţi imigranții care 
pornesc la drum în căutarea unei vieţi mai bune. Şi nici 
nu va pune capăt furiei publice legate de imigrație 
atunci când un american de prima sau a doua 
generaţie comite o crimă atroce sau un act de terorism. 

Libera circulație a persoanelor rămâne un element 
crucial al idealului european. Cetăţenii ţărilor UE vor 
continua să traverseze granițele interne atâta timp cât 
va exista Uniunea Europeană, iar politicienii 
oportunisti îi vor invinovati atunci când șomajul va fi 
ridicat. În anii următori nu va exista un plan de pace 


cuprinzător în Orientul Apropiat sau o creștere bruscă 
a prosperității în nordul Africii care să îi convingă pe 
imigranţi să renunţe la visul unei existente in Europa. 
E posibil ca fluxul să fie lent, dar ei vor continua să 
încerce să ajungă în Europa, pe mare sau pe uscat, iar 
multi isi vor aduce copiii. 

Există dovezi că inegalitatea reprezintă o sursă de 
violenţă. O analiză a datelor disponibile la nivel public 
de la FBI si Southern Poverty Law Center8 realizată de 
Five ThirtyEight9 a dovedit că inegalitatea veniturilor „a 
ieșit în evidenţă ca indicator al crimelor şi incidentelor 
generate de ura’. Date atât dinainte, cât si dupa 
alegerile prezidenţiale din SUA din 2016 au arătat că 
„statele cu mai multă inegalitate aveau mai multe 
șanse de a avea rate mai mari de incidente generate de 
ură pe cap de locuitor”. Alte studii au descoperit că 
legături între inegalitate și violenţă există atât în ţările 
dezvoltate, cât și în cele în curs de dezvoltare. Nicio 
societate nu va fi vreodată perfect echitabilă. 
Inegalitatea rezultatelor reprezintă o realitate a vieții. 
Dar devine din ce în ce mai dificil pentru cei care decad 
din clasa de mijloc să creadă că o tara cu oportunităţi 
egale ar putea produce acest gen de rezultate. Chiar 
dacă socotim că nu au dreptate, nu ar trebui să ne 
aşteptăm ca politica să rămână imună la presiunile 
politice create de inegalitate la această scară și nu prea 
există motive să așteptăm prea curând o reducere 
dramatică a inegalitatii în Statele Unite. 

Sunt puţine șanse ca terorismul să se diminueze. 
ISIS, al-Qaida şi alte grupuri militante din lume vor 
continua să-i aibă în vizor pe europeni si pe americani, 
atât în ţara lor, cât și în străinătate. E posibil ca aceste 
grupuri să nu ocupe zone întinse de teritoriu, așa cum 
a făcut mai demult ISIS în Siria si Irak, dar înfrângerea 
luptătorilor ISIS în acele locuri va rezulta într-un 
număr semnificativ de recruți radicalizati, caliti in 
lupte, care să atace ţările din care provin. Din raţiuni 
atât geografice, cat si demografice, Europa este într-un 


pericol mult mai mare decât SUA, dar niciuna dintre 
ele nu poate controla pe deplin amenințarea 
reprezentată de cei care ar putea folosi o maşină, un 
camion, o armă de foc, un cuţit sau orice altă armă 
uşor disponibilă spre a ucide străini la întâmplare. 
Politicienii vor continua să facă promisiuni goale că 
vor lua măsuri în această privinţă. Vor continua să dea 
rateuri. Cetăţenii îi vor face răspunzători. 

Spaţiul cibernetic reprezintă o altă arenă în care 
guvernele vor fi din ce în ce mai puţin capabile să ofere 
protecţie publică fundamentală. În perioada 
Războiului Rece, realitatea unei anihilări nucleare 
asigurate în mod reciproc făcea de neconceput ca 
NATO și ţările Pactului de la Varșovia să înceapă cel de- 
al Treilea Război Mondial. În schimb, oamenii din 
Coreea, Vietnam, Angola, Afganistan, Nicaragua si din 
alte tari in curs de dezvoltare au platit pretul, in vreme 
ce Orientul si Occidentul duceau bătălii prin persoane 
interpuse împotriva ina-micilor, reali sau imaginari. În 
ziua de azi, în lume nu există vreo ţară care să egaleze 
cheltuielile militare ale SUA. Atunci când Donald 
Trump a devenit președinte, a cerut Congresului să 
sporească cheltuielile de apărare cu 54 de miliarde de 
dolari, o creștere care depășește întregul buget de 
apărare rusesc pe anul 2017. Cu timpul, un pret mai 
scăzut al petrolului va face să scadă şi mai mult 
cheltuielile militare ale Rusiei. Dar atacurile în spaţiul 
cibernetic sunt mult mai ieftine și nu chiar așa de 
periculoase precum atacurile convenţionale, pentru ca 
nu întotdeauna este clar cine este răspunzător pentru 
ele. Din acest motiv putem anticipa că vor mai fi multe 
— şi că amploarea si gradul lor de sofisticare vor spori. 

În plus, desi doar câteva tari deţin in mod exclusiv 
arme nucleare, armele cibernetice sunt disponibile 
pentru oricine posedă capacitatea si ingeniozitatea de 
a le dezvolta. La un preţ extrem de redus, indivizi și 
grupuri restrânse de hoţi, activiști și instigatori amatori 
pot provoca guvernelor, companiilor, instituţiilor si 


indivizilor cu cea mai mare putere în lume genul de 
distrugeri care, în urmă cu zece ani, ar fi fost de 
neimaginat. Acesta este motivul pentru care va fi și mai 
dificil în viitor ca guvernele SUA şi ale Europei să-și 
protejeze infrastructura vitală, cetăţenii, datele şi banii 
de atacurile infractorilor, anarhistilor, teroriștilor sau 
ale altor guverne. Vor deveni mai dificile limitarea 
fluxului în creștere de informaţii false care modelează 
opiniile în secolul XXI și protejarea integrităţii 
alegerilor în societăţile deschise. Acest fapt va alimenta 
si el sentimentul de vulnerabilitate al publicului si va 
crea oportunităţi politice pentru aceia care oferă soluții 
simpliste. 

Un alt factor care are șanse de a exacerba 
inegalitatea este automatizarea de ultimă generaţie. 
Revoluţia tehnologică de la locul de muncă de-abia a 
început. Conform unui studiu din 2017 publicat de 
Institute for Spatial Economic Analysis, până în 2035, 
în aproape fiecare oraș american important jumătate 
dintre slujbele curente vor fi înlocuite de roboţi. Nu 
este o surpriză că cele mai multe dintre slujbele 
amenințate se află în sectoarele administrative, de 
vânzări, de preparare a alimentelor si de servicii. 
Şoferii de camion vor deveni și ei de domeniul 
trecutului. Dar studiul prognozează, de asemenea, că 
tehnologia avansată va înlocui angajaţii cu mașini în 
cabinetele doctorilor, ale avocaţilor, în şcoli și 
universităţi. 

Chiar mai revelatoare este activitatea lui Daron 
Acemoglu de la MIT si a lui Pascual Restrepo de la 
Universitatea din Boston pentru National Bureau of 
Economic Research. Intr-un studiu publicat in 2016, 
Acemoglu si Restrepo au prezis ca efectul net al 
automatizarii si al altor schimbari tehnologice la locul 
de munca se va dovedi in cele din urma pozitiv, pentru 
că acestea vor crea noi tipuri de locuri de munca care 
vor fi plătite cu salarii mai mari spre a înlocui munca 
existentă salarizată la un nivel inferior. Dar, in 2017, ei 


și-au revizuit opiniile pe baza unei cercetări mai 
detaliate. Au descoperit că, între 1990 și 2007, roboții 
industriali au fost responsabili pentru pierderea a 670 
000 de slujbe din producţie, că erau șanse ca acest 
număr de roboţi sa se cvadrupleze în anii viitori si că 
alte sectoare nu creau slujbe suficiente spre a 
compensa pierderile din producţie. „Concluzia este 
următoarea: chiar dacă angajarea și salariile în 
ansamblu se vor redresa, în acest proces vor exista 
perdanti si va fi nevoie de un timp foarte lung pentru 
ca aceste comunităţi să isi revină”, declara Acemoglu. 
Aceasta nu este pur și simplu o poveste despre 
roboţi care trimit angajaţii în şomaj. Ca si în trecut, 
noile tehnologii vor crea noi slujbe - si noi tipuri de 
slujbe. Dar automatizarea din ce în ce mai puternică la 
locul de muncă, progresul în învăţare automată și 
introducerea în economie a noi forme de inteligență 
artificială la scară largă vor garanta că slujbele 
viitorului vor necesita niveluri superioare de educaţie 
si instruire. Asa cum știe foarte bine oricare plătitor de 
taxe de școlarizare — pentru sine însuși sau pentru 
altcineva —, costurile educaţiei superioare în Statele 
Unite cresc mai rapid decât aproape pentru oricare alt 
serviciu. Taxele de școlarizare pentru facultate au 
crescut cu aproximativ 6% pe an, conform Vanguard, 
un fond de gestiune financiară. Dacă sporirea continuă 
în acest ritm pe parcursul generaţiei următoare, o 
diplomă de absolvire a unei facultăţi de patru ani 
pentru un american născut în 2017 va ajunge să coste 
215 000 dolari la o facultate de stat şi 500 000 de dolari 
la o facultate privată, accentuând și mai mult o criză a 
datoriei studențești deja în creştere în SUA. Cei care au 
posibilitatea de a plăti vor obţine educaţie, iar cei care 
au cunoştinţele si competențele necesare vor avea 
oportunități pentru slujbe bine plătite pe care cei lipsiţi 
de ele nu le vor avea. „Dacă ai lucrat vreme de zece ani 
în Detroit, nu posezi competențele necesare pentru a 
lucra în sistemul de sănătate. Economia de piaţă nu va 


crea slujbe de una singură pentru aceşti lucrători care 
vor suporta greul schimbării”, avertiza Acemoglu. 


* 


Fiintele umane vor siguranţă, oportunitate si 
prosperitate, iar guvernele vor sa-si aroge meritul de a 
oferi aceste lucruri. Atat guvernul, cat si cei guvernati 
vor sa creada ca detin mijloacele de a redobandi 
controlul circumstantelor lor in momentul in care 
socotesc ca aceste lucruri sunt amenintate. Aceasta 
este linia de luptă dintre „noi” si „ei”. Nationalismul ia 
nastere dintr-o nevoie de a reafirma controlul prin 
declararea unei solidaritati împărtășite. El promite sa 
se confrunte cu forțele despre care se crede că 
generează dezordine si care  compromit atât 
suveranitatea personală, cât și cea naţională. El se 
angajează să ridice ziduri puternice care să-i tina pe 
„ei” la distanţă. 

În ciuda performanţei economice mult îmbunătăţite 
în Statele Unite și în lume în 2017 și 2018, bătălia 
dintre „noi” şi „ei” continuă în fiecare tara în care frica 
de schimbare e în creștere. După cum vom vedea în 
următorul capitol, aceasta nu este o simplă poveste a 
Europei si Americii. Această luptă urmează să devină 
globală. 


3 Alex Tsipras (n. 1974) a ocupat funcţia de prim-ministru 
al Greciei între anii 2015-2019 (n. red.). 

4 Mișcare politică care a apărut la începutul președinției 
Obama şi care pleda pentru taxe mai mici și o reducere a 
datoriei naţionale a Statelor Unite și a deficitului bugetar 
federal prin cheltuieli guvernamentale scăzute (n. red.). 

5 Nicholas Eberstadt (n. 1955) este un economist politic 
american, consilier senior al National Bureau of Asian 
Research, membru al comitetului de vizită de la Harvard 
School of Public Health si membru al consiliului la nivel 
global al Forumului Economic Mondial (n. red.). 

6 Robert Fico (n. 1964) a fost prim-ministru al Slovaciei 
între anii 2006-2010 şi 2012-2018 (n. red.). 


Z În original filter bubbles — concept care desemnează 
selectarea de informaţie care ajunge la internaut prin diverse 
filtre, dar şi starea de „izolare intelectuală și culturală” care 
rezultă dintr-o căutare personalizată când un algoritm 
ghiceste selectiv ce informatie ar dori utilizatorul să vada pe 
baza informaţiilor despre acesta, precum locaţie, istoric al 
căutărilor (n. red.). 

8 Organizaţie americană nonprofit, specializată în 
drepturile civile şi interesul public (n. red.). 

9 Site american fondat de Nate Silver în 2008 (n. red.). 


CAPITOLUL 2 
SEMNALE DE ALARMĂ 


„Este imposibil de prezis momentul și evoluţia revoluţiei. Ea 
este guvernată de propriile legi, mai mult sau mai puţin 
misterioase.” 


VLADIMIR LENIN 


V reme de şapte ani, Mohamed Bouazizi a întreţinut 
o familie alcătuită din opt persoane cu banii 
câștigați cu un cărucior cu legume neautorizat în Sidi 
Bouzid, un oraş aflat la 320 de kilometri la sud de 
capitala Tunisiei. Pe 17 decembrie 2010, un poliţist i-a 
confiscat marfa și i-a spus că nu mai poate vinde. 
Disperat, Bouazizi a mers la primărie, dar nimeni n-a 
vrut să stea de vorbă cu el. Atunci el s-a stropit cu 
benzină si a aprins un chibrit. In cele optsprezece zile 
în care s-a chinuit până a murit, Al-Jazeera a difuzat 
povestea lui în toată lumea arabă. Furia publică a 
crescut, iar protestele s-au înmulţit. Bouazizi a murit 
pe 4 ianuarie. După zece zile, dictatura președintelui 
Zine el-Abidine Ben Ali, care dura de 23 de ani, a fost 
doborâtă. În Tunisia, schimbarea a venit treptat, apoi 
brusc.’ 

Peste graniță, în Egipt, sute de mii de oameni 
mânioși, plini de insufletire, au cerut guvernului lor sa 
facă schimbări sau să-și dea demisia. Pe 11 februarie, 
preşedintele Hosni Mubarak a fost înlăturat după 30 de 
ani la putere.? În tot nordul Africii si Orientul Apropiat, 
noi mulțimi de oameni se adunau, iar puternicii zilei 
tremurau. În octombrie, Mu’ammar al Gaddafi al Libiei 
a fost gonit de la putere si hăituit, fiind găsit ascuns 
într-un canal de scurgere și ucis cu baioneta în plină 


stradă.” Pe parcursul următorilor ani, războiul civil din 
Siria a ucis sau strămutat jumătate din populaţia tarii.* 

În toate aceste ţări, cei mai mulţi dintre cetăţeni, 
îndeosebi tinerii, nu credeau că guvernul îi va ajuta să- 
si clădească o viata sigură și prosperă. Televiziunea 
prin satelit şi introducerea rețelelor de socializare le-au 
arătat că nu sunt singuri si că nu trebuie să accepte 
faptul că nimic nu se schimbă vreodată. Aceștia nu 
erau oamenii care se bucurau de standardele de viata 
în creştere din alte părţi ale lumii în curs de dezvoltare 
Şi ei erau conştienţi de acest lucru. La fel ca în Europa 
si în Statele Unite, multi dintre acești oameni au ajuns 
să creadă că ţările lor erau conduse de elite in 
beneficiul elitelor, indiferent dacă acestea făceau parte 
din guvern, lumea afacerilor sau armată, si că nimănui 
dintre cei aflaţi la putere nu-i pasa de ei sau de 
familiile lor. Ei credeau că nimic nu se va schimba 
vreodată, decât în cazul în care provocau ei 
schimbarea. 

Această poveste ne reamintește cât de rapid poate 
furia publică schimba istoria, dar guvernele nu trebuie 
să se preocupe pur si simplu doar de cei săraci si 
excluși. In multe tari în curs de dezvoltare, guvernele 
devin victime ale propriului succes. Cei care s-au 
alăturat de curând clasei de mijloc nu își doresc o 
guvernare mai bună; ei o consideră w7 drept al lor si o 
revendică ultimativ. Acesta este rezultatul unei povești 
de succes globale, care este vizibilă acum şi celor care 
nu s-au bucurat încă de ea pe deplin. 

Si, din pricina inovatiilor tehnologice viitoare ale 
globalismului, problema va fi cu mult mai gravă în 
ţările in curs de dezvoltare decât în bogatul Occident. 


VICTIME ALE SUCCESULUI 


La prima vedere, cifrele par a indica faptul că 
globalismul a adus cu el numai bine pentru țările în 
curs de dezvoltare. Statisticile Băncii Mondiale arată că 


procentajul mondial de oameni care trăiesc în „sărăcie 
extremă” a scăzut de la 64% în 1960 la mai puţin de 
10% în 2015. În 1960, 58% din populaţia globului erau 
analfabeti. În 2014, proporţia era de doar 15%: 
Accesul la educaţie şi asistenţa medicală a crescut 
odată cu speranţa de viata, iar cele mai mari tari în 
curs de dezvoltare au beneficiat cel mai mult. În 1990, 
în India existau 338 de milioane de oameni care trăiau 
cu mai puţin de un dolar pe zi, pentru ca în 2013 să 
scadă la 218 milioane. În Brazilia, de la 31 de milioane 
se ajunsese la 10 milioane, iar în Indonezia de la 104 
milioane la 25 de milioane. În Rusia, scăderea a fost de 
la 3 milioane la aproximativ 40 000 de persoane. În 
China, cifra a scăzut vertiginos de la 756 de milioane la 
aproximativ 25 de milioane, o scădere cu mai mult de 
95%.° Aceasta este o poveste adevărată, una pe care 
campionii globalizării adoră să o spună. 

Dar povestea continuă. 

Pe parcursul primei decade a secolului XXI, o 
creştere bruscă pe pieţele de credit a propulsat 
creşterea economică si a creat o perioadă de 
abundență fără precedent în multe tari în curs de 
dezvoltare. Ascensiunea rapidă a Chinei a fost în 
avantajul pieţelor emergente, datorită faptului că 
cererea ei de bunuri a pompat bani în tari de pe toate 
continentele. Pentru producătorii de petrol, preţul 
petrolului brut cu mult peste 100 de dolari americani 
pe baril a adus valuri uriașe de bani, permițându-le 
oficialilor de stat să continue să deturneze fonduri în 
companiile de stat corupte, care înghit bani. Perioade 
de avânt economic au asigurat puterea partidelor și 
liderilor care guvernează, dar totodată le-au dat 
posibilitatea să se eschiveze de la nişte întrebări dure. 
Când ar trebui să cerem mai multor persoane să 
plătească taxe? Cand ar trebui să tăiem subventiile 
pentru lucruri precum alimentele si combustibilul într- 
O ţară care continuă să aibă foarte multe persoane care 
trăiesc de pe o zi pe alta? De ce să închidem fabrici 


neproductive si să-i aruncam pe muncitori în stradă, 
când putem aștepta până la anul? Pe scurt, de ce să ne 
jucăm cu succesul? 

Apoi a venit criza financiară globală. Expunând 
neajunsurile pieţelor insuficient reglementate şi 
amenințările la adresa stabilității economice și politice 
a unei mari parti a lumii în 2009 si 2010, tumultul 
pieţei a părut a discredita capitalismul în stil american 
pus în mișcare de sectorul privat în favoarea unui 
model în aparenţă mai stabil, dominat de stat, cu 
caracteristici chinezeşti. O altă sursă de probleme 
pentru guvernele multor tari în curs de dezvoltare: 
gigantul nu mai era asa de infometat. În ultimii ani, 
economia Chinei a incetinit, un produs secundar 
asteptat al reformelor care confirma ca nicio tara, nici 
macar China cea inteligent guvernata, nu poate pastra 
intotdeauna un ritm economic anual format din doua 
cifre. Această încetinire — si trecerea Chinei de la 
cheltuielile masive ale guvernului pentru construcţia 
unei infrastructuri devoratoare de resurse la un model 
de creștere determinat mai mult de consumul clasei de 
mijloc — înseamnă o cerere chinezească mai scăzută de 
petrol, gaze naturale, metale si minerale din alte tari în 
curs de dezvoltare. Preţurile mai scăzute pentru 
materii prime, în special pentru titei, subminează 
creşterea în tari în curs de dezvoltare bogate în resurse, 
precum Arabia Saudită, Rusia, Brazilia, Africa de Sud, 
Venezuela, Nigeria si altele. 

În toată lumea, vremuri economice mai dure fac ca 
guvernele să fie mai puţin populare. Ca răspuns, liderii 
politici cheltuiesc prea multi bani, inclusiv pe 
subvenții. Ei fac presiuni asupra băncilor centrale să 
imprime mai mulţi bani spre a stimula economia pe 
termen scurt, sporind inflaţia si accentuând nelinistea 
publică, având în vedere că banii au o valoare mai mică 
decât aveau săptămâna trecută. Ei blochează 
investiţiile străine spre a proteja interesele, muncitorii 


și sectoarele locale, exacerbând probleme pe termen 
lung prin diminuarea competitivităţii economiilor lor. 

Chiar fara iminenta schimbare tehnologică, 
frustrările sunt crescute în multe tări în curs de 
dezvoltare. Globalizarea a creat industrializare rapidă, 
iar aerul si apa poluată care rezultă pot si ele genera 
proteste. În decembrie 2016, locuitorii oraşului 
Chengdu din sud-vestul Chinei, sufocat de smog, au 
început să pună măști contra poluării pe statuile din 
centrul orașului. În replică, poliţişti cu echipament 
antiproteste au reprimat câteva zile la rând o întrunire 
din Piaţa Tianfu din oraș. Apoi protestatarii au asaltat 
rețelele de socializare cu fotografii cu ei înşişi ţinând 
pancarte pe care scria „Lăsaţi-mă să respir”.' Ani de 
zile, conducerea chineză a căutat soluţii pentru 
problema aerului si a apei toxice, dar planurile de a 
închide industriile inutile din punct de vedere 
economic si poluante îi fac pe mineri $i pe otelari să-și 
piardă slujbele, trimițând în stradă noi grupuri de 
cetăţeni nemulţumiţi. Fiecare drum duce către o 
potenţială problemă. 

Guvernul chinez, care a facut fata riscului politic 
care decurge din protestele publice la fel de eficient ca 
oricare guvern autoritar din lume de la reprimarea din 
Piaţa Tiananmen din iunie 1989, a publicat la un 
moment dat o statistică despre numărul de „incidente 
în masă” sau proteste care implică cel puţin câteva zeci 
de persoane pe teritoriul ţării. (Pragul minim a variat în 
timp de la aproximativ 50 la 100 de persoane). Câteva 
incidente au implicat mii. Conform cifrelor oficiale 
chineze, numărul acestor proteste a crescut de la 8 700 
în 1993 la mai mult de 127 000 în 2010. Statul nu mai 
publică acest număr, dar nu există niciun motiv de a 
crede că nu există foarte multe proteste în fiecare an, 
îndeosebi pentru că aceste statistici sunt ultrasensibile 
din punct de vedere politic. Sursele mâniei publice 
includ corupţie locală, îngrijorări legate de mediu, 
tensiuni etnice, pierderea slujbelor, probleme de 


siguranță a produselor si chiar explozii spontane de 
furie care pot fi generate de un simplu accident de 
trafic. Ca şi în Rusia, protestele din China nu constituie 
o amenințare pe termen scurt pentru monopolul 
deținut de Partidul Comunist asupra puterii politice. 
Liderii chinezi rămân ferm în poziţiile de conducere, 
dar sunt conștienți de faptul că în viitor vor exista 
nenumărate provocări complicate si periculoase. 

Un alt exemplu de temeri legate de poluare care 
aproape declanșează o revoluţie ar fi cazul Turciei. Pe 
27 mai 2013, un grup de activişti pe probleme de 
mediu s-a adunat în Parcul Gezi din Istanbul spre a 
protesta împotriva planurilor guvernamentale de a 
defrisa un pâlc de copaci din districtul central al 
oraşului, pentru a face loc unui mall. Scopul lor era 
acela de a ocupa parcul pentru blocarea lucrărilor. În 
ziua următoare, şi-a făcut apariţia poliţia cu gaze 
lacrimogene si spray-uri cu piper pentru a-i împrăștia 
pe protestatari. Relatările de pe reţelele de socializare 
au inclus imagini violente de la confruntare, iar 
numărul atât al protestatarilor, cât și al poliţiştilor a 
început să crească. Pe măsură ce furia sporea, 
protestatarii au umplut străzile in Izmir, Ankara si alte 
orase turcesti. Au fost ranite mii de persoane si arestate 
sute, in zeci de provincii turcesti. Unii au fost acuzati 
că au avut postari despre proteste pe Twitter.” Pe 4 
iunie, un protestatar a fost ucis.'° 

Pe 13 iunie, Recep Tayyip Erdogan, prim-ministru la 
acea vreme, a dat un avertisment final protestatarilor 
spre a părăsi parcul.!! Violenţa a escaladat si mai multi 
protestatari si-au pierdut viata. Ministerul de Interne al 
Turciei raporta pe 23 iunie ca aproximativ 2,5 milioane 
de persoane luasera parte la demonstratii in 79 dintre 
cele 81 de provincii ale țării." Furia a continuat vreme 
de săptămâni. Atunci când turbulentele au luat sfârșit, 
opt oameni erau morţi si aproximativ 8 OOO erau 
răniți.!” Ceea ce începuse ca un protest la adresa unor 
probleme de mediu a devenit o luare de atitudine 


împotriva brutalitatii poliţiei, alimentată de frustrarea 
generată de un guvern din ce în ce mai autoritar. În 
2016, o lovitură de stat îndreptată împotriva lui 
Erdogan, acum președinte al ţării, a polarizat si mai 
mult această tara deja divizată, iar încercarea lui de a- 
și asuma puteri din ce în ce mai mari, a la Vladimir 
Putin, a adâncit indignarea publică pe care un mare 
segment al poporului turc o are fata de guvernul său. 
În alte tari, frustrarea dă în clocot din cauza faptului 
că economia forțează guvernul să ofere mai puţin 
poporului care acum are aşteptări mai mari. În exact 
acelaşi timp în care au început protestele din Turcia în 
iunie 2013, autorităţile oraşului Sao Paolo din Brazilia 
au anunţat o creștere cu nouă cenți a biletului de 
autobuz. Răspunsul public a fost instantaneu. Într-o 
țară în care muncitorii salarizati la minimum 
cheltuiesc un sfert din venitul lunar pe transportul 
public, protestatarii au ieşit în stradă. Ca și în Turcia, 
un răspuns brutal al poliţiei a transformat un protest 
local într-unul national - iar reportajele au devenit 
globale. Sute de mii de persoane furioase din orașele 
țării au început să protesteze împotriva corupţiei, a 
serviciilor publice jalnice și a violenței poliţiei. O 
încetinire economică acută și scandalul de corupţie 
Lava Jato — cel mai mare din istoria Braziliei - au facut 
ca protestele de stradă să fie mult mai frecvente într-o 
tara împotmolită într-o lungă si profundă recesiune 
economică. În martie 2015, o altă rundă de 
demonstraţii a scos pe străzile celor mai mari orașe din 
Brazilia aproximativ 2,4 milioane de persoane. În 
ianuarie 2016, protestele au erupt din nou atunci când 
oficialii de la Sao Paulo au încercat din nou să 
mărească preţul biletelor de autobuz. În martie 2016, 
circa 3,6 milioane s-au alăturat protestelor de stradă. 
Demonstratiile au continuat, iar unele dintre ele au 
devenit violente.!* Acestea constituie o nouă evoluţie 
într-o ţară în care, până acum cinci ani, demonstrațiile 


de stradă se limitau în principal la greve periodice 
organizate de sindicate. 

În alte regiuni şi în tari cu sisteme diferite, au apărut 
noi proteste ca răspuns la feluritele forme de amarnică 
frustrare în privința guvernului. In 2014, în orașul 
Ambo din Etiopia, studenţii de la universitate au iniţiat 
demonstrații împotriva unui plan de a extinde Addis 
Abeba, capitala ţării, în zona rurală înconjurătoare, 
fortandu-i pe fermieri să-şi părăsească pământul. În 
confruntările cu poliţia care au urmat, au fost ucise 17 
persoane, iar protestele s-au răspândit în toată tara.’” 
Cu toate că s-a renunţat la planurile de expansiune a 
oraşului, de atunci au fost ucise sute de persoane și 
alte mii arestate.'° O mai mare parte a lumii a devenit 
conștientă de tulburările din Etiopia atunci când, în 
timpul Jocurilor Olimpice de la Rio de Janeiro din 2016, 
laureatul cu medalie de argint la maraton, Feyisa 
Lilesa, şi-a încrucișat braţele deasupra capului în 
momentul în care a trecut linia de sosire, într-un gest 
de solidaritate cu protestatarii. Trei săptămâni mai 
târziu, temerea că disensiunile vor scăpa de sub 
control a făcut ca Frontul Democratic Revoluționar al 
Poporului din Etiopia, aflat la putere, să declare starea 
de urgenţă, care a fost menţinută până în august 2017. 

O mare parte din ostilitatea din Etiopia este legată de 
nemulțumirile politice de natură etnică. Membrii 
comunităţilor Oromo si Amhara, care alcătuiesc 
împreună mai mult de 60% din populaţie, au lăsat 
deoparte în timpul protestelor diferențele spre a-și 
concentra furia asupra unui guvern pe care amândouă 
îl consideră a fi dominat de minoritatea din Tigrayan. 
Dar, precum în Turcia și Brazilia, aceste proteste nu 
constituie semnul deznădejdii pe care am văzut-o în 
Tunisia si Egipt în zorii Primăverii Arabe. În decada de 
dinainte de 2016, economia Etiopiei a crescut 
spectaculos cu 8% şi chiar 11% pe an."’ Infrastructura 
țării - drumuri, poduri, electricitate etc. - este 
puternică, după standardele africane. Dar, ca și în 


Statele Unite si Europa, globalizarea a produs perdanti 
și câștigători. Somajul în rândul tinerilor în orașele 
etiopiene rămâne aproape 30%, iar multe slujbe 
constau în muncă manuală care nu poate satisface 
ambițiile de o viata mai buna ale absolvenţilor de 
facultate.!* Ca si în Brazilia si Turcia, au sporit 
aşteptările că cetăţenii pot cere mai mult de la guvern. 
Sica și în Brazilia și Turcia, guvernul nu tine pasul. 

În democratiile în curs de dezvoltare si în statele 
autoritare, corupția reprezintă o nemulțumire 
familiară, fie la nivelul măruntului şantaj local, fie la 
cele mai înalte niveluri ale guvernului. În 2017, 
demonstrațiile împotriva corupţiei statului, organizate 
de activistul opoziţiei Alexei Navalnii, au inclus, 
potrivit datelor, 60 000 de persoane din 82 de orașe 
ruseşti de la Marea Baltică la Oceanul Pacific. 
Protestatarii aveau asupra lor ratuste din cauciuc spre 
a ironiza stilul de viaţă extravagant al prim-ministrului 
Dmitri Medvedev, simbolizat de o casă construită ca un 
adăpost pentru păsări de apă pe una dintre multele 
proprietăţi luxoase pe care el le folosea în mod regulat. 
Doar în Moscova au fost arestate câteva sute de 
persoane.!” 

Un sondaj efectuat la scurt timp de Centrul analitic 
Levada din Moscova a revelat faptul că, deşi 72% dintre 
persoane declarau că au încredere în Vladimir Putin, 
67% spuneau că el era „pe deplin” sau „partial 
răspunzător „pentru corupţia din guvern la nivel înalt 
și abuzurile financiare care sunt frecvent menţionate 
de către oponenții sai’. Mai bine de jumătate (51%) au 
afirmat că s-au săturat să mai aștepte ca el să le facă 
viaţa mai bună. Doar 32% au spus că Putin le-a 
îmbunătăţit condiţiile de viata si că președintele lor a 
combătut cu succes corupţia.” În așteptarea alegerilor 
din 2018, Putin rămâne popular, iar protestele publice 
nu-i diminuează controlul asupra puterii, dar chiar şi 
acest lider popular si puternic are motive să fie 
îngrijorat de ceea ce urmează. 


Poluarea, corupţia, problemele economice - ar 
exista suficiente motive de teamă pentru ţările în curs 
de dezvoltare, chiar dacă nu ar fi așteptată iminenta 
revoluţie tehnologică. Așa cum se prezintă situaţia, 
multe tari fragile se îndreaptă către probleme serioase. 


SEMNAL PENTRU ROBOȚI 


Toate aceste provocări sunt importante pentru ţările 
aflate în curs de dezvoltare, dar revoluţia tehnologică 
este cea care va crea o presiune fără precedent asupra 
statelor emergente şi a instituţiilor lor mai fragile. În 
noiembrie 2016, Organizaţia Naţiunilor Unite a 
avertizat că două treimi din toate slujbele din ţările în 
curs de dezvoltare se află în pericol?! În vreme ce 
automatizarea si inovațiile în domeniul învăţării 
automate ameninţă 47% dintre slujbele din Statele 
Unite, proporţia este de 65% în Nigeria, cu o populaţie 
de 140 de milioane, de 69% în India, cu peste 1,3 
miliarde de locuitori, si de 77% în China, o tara cu 1,4 
miliarde de locuitori.” Aceasta înseamnă foarte multe 
transformări personale care implică extrem de multe 
persoane. Repet, ideea nu este că toate aceste slujbe 
vor dispărea. Ci aceea că, fie și numai dacă un singur 
tip de slujbă este pur și simplu înlocuit cu un tip mai 
nou care completează munca masinariilor, tranziţia va 
fi dificilă la modul brutal, la o scară fără precedent din 
punct de vedere istoric. 

Pentru a începe să înțelegem amploarea schimbării 
pe care robotica si inteligenţa artificială, în particular, o 
vor aduce vieţii politice din ţările în curs de dezvoltare, 
trebuie să privim înapoi la succesele lor anterioare. 

Ţările cu piaţă emergenta de succes au tendinţa de a 
urma un tipar similar al dezvoltării. Ele încep ca ţări 
sărace cu un mare număr de locuitori care trăiesc la 
tara. Tinerii încep să se deplaseze la oraşe, unde speră 
să aibă salarii mai mari pentru ei si pentru familiile lor. 
Ei sosesc pregătiți să muncească, dar nu au 


posibilitatea de a obţine salarii mari. Această creștere 
bruscă a forței de muncă ieftine atrage atenţia 
producătorilor care deţin fabrici in tari în care 
muncitorii sunt mult mai bine plătiţi. Apar fabrici noi, 
iar ştirile despre slujbe noi ajunge în zonele rurale, 
generând un val și mai mare de tineri săraci care se 
îndreaptă către marele oraș. Acum aceasta este o 
poveste veche și familiară, care s-a desfășurat de sute 
de milioane de ori în China, India, Asia de Sud-Est, 
America Latină si Africa Subsahariană. 

Problemele încep să evolueze în momentul în care 
oraşele cedează sub greutatea tuturor acestor oameni 
noi. Guvernele care nu au prea multi bani nu-şi pot 
permite să construiască noile drumuri, poduri, 
transporturi publice, școli publice si spitale publice 
necesare pentru a primi acești oameni noi. Cele care își 
pot permite aceste costuri descoperă că investițiile într- 
o infrastructură mai bună atrag chiar mai multi oameni 
noi în orașe, necesitând si mai multă infrastructură. 
Cele care sunt bine conduse pot înflori. Dar cele care 
sunt prost conduse devin incubatoare de 
infractionalitate, corupţie, mânie si protest. 

Urmatoarea etapa de dezvoltare incepe atunci cand 
acești lucrători, pe vremuri săraci, încep să ceară salarii 
mai mari si condiţii mai bune de muncă si de trai. 
Clase de consum apar în tari în care nu au existat 
niciodată. Platile mai mari pentru aceşti lucrători 
înseamnă că ţara nu mai este atât de atractivă pentru 
companiile străine, dar anumite tari - cele cu 
guvernări capabile, deschise la reforme - se pot 
adapta. Noi tehnologii — cumpărate, inventate sau 
furate — le dau posibilitatea de a obţine mai multă 
productivitate de la fiecare lucrător, care după aceea 
produce bunuri şi servicii mai sofisticate, cu o 
plusvaloare mai mare, ce continuă să împingă în sus 
salariile. O schimbare totală care a început cu productii 
cu cost scăzut se termină cu nașterea unei clase de 
mijloc adevărate. 


Dar cercul virtuos care depinde de o bună 
demografie, de mobilitatea forței de muncă, de creştere 
economică si de reformă politică începe să se rupă. 
Introducerea globală a roboticii si a inteligenţei 
artificiale, chiar şi la o scară limitată, va reduce drastic 
avantajul salarizării mici care ajută țările sărace și 
oamenii săraci să devină tari cu venit mediu si 
consumatori din clasa mijlocie. Un producător de 
pantofi din Kentucky are o situaţie mai bună dacă 
înlocuiește un muncitor cu salariu mediu cu un robot 
nesalarizat, decât cu un muncitor salarizat la 
minimum în Mexic, China sau Cambo-dgia. lar, odată 
cu apariția imprimantei 3-D, companiile pot tine 
producţia mult mai aproape de consumatorii care le 
vor cumpăra produsele. Nu e nevoie de strămutarea 
fabricilor pe tarmuri îndepărtate. 

Unde se duc toţi acești tineri energici, ambitiosi? 
Creșterea rapidă a numărului de tineri pe care o vedem 
în multe tari în curs de dezvoltare se poate transforma 
din avantaj economic în ameninţare politică, în cazul 
în care calea lor de ieșire din sărăcie este blocată. Dacă 
ei nu se alătură vreodată forței de munca active, nu vor 
avea niciodată acces la educaţia si instruirea necesare 
spre a obţine slujbe ale secolului XXI și își dau seama 
că nici copiilor lor nu le va merge mai bine. Cei capabili 
să-şi păstreze slujbele vor descoperi probabil că trebuie 
să muncească pentru o plată mai mică şi beneficii mai 
puţine (în cazul în care există). Dacă automatizarea 
reduce salariile în ţările în curs de dezvoltare, poate 
deveni imposibil ca muncitorii să capete educaţia 
necesară spre a reuși într-o lume în care inteligenţa 
artificială avansată generează un procent mai mare din 
creşterea economică. O creştere redusă înseamnă mai 
puţine încasări pentru guvern - si, prin urmare, mai 
puţini bani de cheltuit pentru educaţie și servicii, 
pentru infrastructură și pentru toate celelalte lucruri pe 
care clasele de mijloc le aşteaptă de la guvernare. 
Cercul virtuos devine un cerc vicios. 


În 2018, e încă prea devreme să știm dacă revoluţia 
tehnologică va distruge mai multe slujbe decât va crea. 
Dar, la fel ca în ţările bogate, putem fi foarte siguri că 
noile slujbe vor fi diferite de cele vechi, că educaţia si 
instructia pentru aceste noi forme de munca vor fi în 
mod fundamental diferite și că foarte mulţi angajaţi nu 
vor face saltul de la vechea lume la cea nouă. Este o 
întrebare deschisă unde anume își vor declara afilierea 
politică cei care pierd din acest nou val de schimbări — 
sau dacă ei vor declara război întregului sistem. 
Violenţa din ce în ce mai mare pe care am văzut-o în 
Venezuela în ultimii ani oferă o atenţionare vie 
referitoare la ceea ce se întâmplă atunci când oamenii 
frustrati nu au o supapă nonviolenta spre a cere 
schimbarea. 

Există multe motive pentru care revoluția 
tehnologică va lovi lumea ţărilor emergente cu mult 
mai multă putere decât va lovi Europa și Statele Unite. 
În ţările dezvoltate, copiii au mai multe șanse de a 
creşte cu tehnologii digitale sub forma de jucării si apoi 
de a le întâlni în școală. Guvernele din aceste tari au 
bani spre a investi în sistemele educaţionale care îi 
pregătesc de schimbare atât pe muncitori, cât si pe 
funcţionari. Universitățile lor au un acces mult mai 
mare la tehnologii de ultimă oră. Companiile lor 
produc inovațiile care propulsea-za schimbarea 
tehnologică în primul rând. Acest fapt creează o 
dinamică in care ţările cu salarii mari au mai multe 
șanse decât cele cu salarii mici să domine industriile 
cu personal calificat care vor genera creşterea secolului 
XXI, lăsându-i în urmă pe foarte multi dintre acesti 
peste un miliard de oameni care au scăpat doar de 
curând de străvechea viata de privatiuni. Bogăția în 
țările dezvoltate îi ajută să păstreze sisteme de 
protecţie socială mai puternice decât în ţările sărace, 
spre a ajuta cetățenii care îşi pierd locurile de muncă, 
se îmbolnăvesc sau sunt nevoiţi să îngrijească copii 
bolnavi sau părinţi bătrâni. Pe scurt, ţările mai bogate 


sunt mai adaptabile si mai rezistente decât cele în curs 
de dezvoltare. 

Există, de asemenea, o importantă diferenţă politică. 
Țările în curs de dezvoltare sunt mult mai fragile decât 
Europa sau Statele Unite. Guvernele au şanse mai mari 
să se bucure de mai puţină legitimitate populară, 
îndeosebi daca nu sunt alese prin vot. Instituţiile 
guvernării — parlamente, tribunale și ministere de stat 
— sunt mai putin solide, potential mai fragile si cu mai 
putine sanse de a impune controale utile asupra 
puterii. Guvernele greu puse la incercare ale tarilor in 
curs de dezvoltare au, de asemenea, mai multe sanse 
decat cele din lumea bogata sa se trezeasca intr-o 
situaţie dificilă, să facă apel la represiune spre a 
rămâne la putere și a nu intra la închisoare, spre a 
adopta politici care generează crize, necazuri din care 
au mai puţine șanse să-și revină și spre a concentra 
puterea în maniere care fac economiile mai rigide. 

Este o atenţionare că ţările in curs de dezvoltare au o 
istorie de represiune populistă care s-ar putea repeta. 
Nu trebuie să ne amintim China lui Mao, Egiptul lui 
Nasser, Argentina lui Peron, Indonezia lui Sukarno, 
Peruul lui Alvorado, Pakistanul lui Zulfikar Ali Bhutto 
sau Libia lui Gaddafi spre a înţelege că nesiguranța 
economică din ţările în curs de dezvoltare le creează 
oportunități populiștilor charismatici de a câștiga 
voturi de la „noi” demonizându-i pe „ei”. Gândiţi-vă la 
Turcia lui Erdogan, la Venezuela lui Chavez sau la 
Rusia lui Putin - un om capabil să consolideze o 
putere enormă prin restaurarea ordinii (cu ajutorul 
preţurilor ridicate ale petrolului la nivel istoric) după 
aproape o decadă de criză economică postsovietică. 
După cum am văzut în capitolul anterior, politicienii 
americani si europeni fac si ei acest lucru, dar 
mecanismele de control și armonizare ale sistemelor 
lor politice le limitează capacitatea de a-şi domina 
țările. 


Există o altă diferență importantă între ţările 
dezvoltate şi cele în curs de dezvoltare. În politica 
americană și europeană, „ei” reprezintă adesea un 
imigrant care speră să pătrundă înăuntru — imigrantul 
mexican sau cel din America Centrală care speră să 
intre în Statele Unite, ori refugiatul musulman din 
Orientul Mijlociu/Africa de Nord care trage speranţe să 
trăiască în Germania, Franța, Marea Britanie sau 
Suedia. În ţările mai sărace, îndeosebi cele cu graniţe 
trasate de colonizatori, „ei” sunt adesea minoritățile 
etnice, religioase sau sectare cu rădăcini care sunt mai 
vechi decât înseși graniţele. Gândiţi-vă la musulmanii 
din India, din vestul Chinei sau din regiunea 
Caucazului din Rusia. La musulmanii sunniti din Irak 
sau musulmanii şiiţi din Arabia Saudită. Gândiţi-vă la 
creştinii din Egipt sau la kurzii din Turcia. Gândiţi-vă la 
chinezi sau la alte minorităţi etnice din Indonezia și 
Malaysia. Există multe alte exemple. Aceste grupuri 
devin ţinte facile atunci când sunt vremuri grele si un 
politician caută să-şi facă un nume pe socoteala lor. 
Rwanda si fosta Iugoslavie oferă cele mai importante 
povești moralizatoare recente despre modul în care 
ţările cu instituţii slabe pot repeta atrocitățile comise în 
epoci anterioare. 


REZILIENTA 


Care sunt factorii care vor determina modul in care 
tarile emergente si cetatenii lor vor face fata cu bine 
acestor furtuni in formare? În primul rând, 
supraviețuirea depinde de adaptarea la schimbare, iar 
guvernele trebuie să posede mijloacele de adaptare. 
Cele care nu-și pot permite să investească in 
dezvoltarea noilor tehnologii vor constata că 
economiile lor își pierd avantajul competitiv. Ele nu vor 
produce creştere economică si locuri de muncă, lăsând 
guvernul fără veniturile de care are nevoie pentru a 
investi în viitor. În special, anumite guverne care, în 


mod tradiţional, și-au scos averea din sol, sub formă de 
petrol, gaze naturale, metale şi minerale, descoperă 
deja că acest model nu le va susține pe termen 
nelimitat. 

Dar nu este suficient ca guvernele să investească în 
tehnologii noi. Ele trebuie să investească totodată în 
procesul de instruire a cetăţenilor în privinţa modului 
de utilizare a lor. Dacă ele nu posedă deja sisteme de 
educaţie puternice, vor trebui să le dezvolte. Unele tari 
în curs de dezvoltare vor face acest salt, altele nu. Ele 
trebuie totodată să colaboreze cu industriile în 
recalificarea lucrătorilor pentru a diminua numărul 
celor care nu pot tine pasul cu cererea din ce în ce mai 
mare de noi competenţe. Ele trebuie să investească în 
drumuri, poduri, porturi, aeroporturi, școli și spitale și 
în infrastructura epocii digitale, necesară spre a 
garanta că energia și informaţia vor circula în mod 
eficient. 

În plus, guvernele trebuie să diminueze inegalitatea. 
Acest lucru este deosebit de important într-o lume în 
care niciodată nu a fost mai ușor de descoperit cum 
trăiesc străinii. Ideea nu este aceea de a împiedica 
crearea bogăției sau de a recompensa oameni care nu 
au făcut nimic spre a merita ajutor și care, probabil, îl 
vor irosi. Nu este o chestiune de egalitate a veniturilor, 
ci a oportunităţilor, o cale viabilă către o viata mai 
bună. Cu cât este mai mare procentajul de persoane cu 
motive întemeiate de a crede că sistemul le va 
împiedica să-și îmbunătăţească viaţa, cu atât e mai 
mare riscul conflictului pentru care fiecare plăteşte un 
pret. Ca parte a acestei bătălii, combaterea corupţiei 
este crucială. Dacă cei mai puţin puternici nu au 
mijloace spre a se proteja atunci când cei mai puternici 
îi privează de ceea ce au, ei se vor răzvrăti. Daca 
cetățenii de rând consideră că sistemul economic si 
politic există doar pentru a păstra falia dintre privilegiu 
si sărăcie, ei vor găsi întotdeauna modalităţi de a 


riposta. Este crucial un nivel fundamental de încredere 
în guvern si instituţiile sale. 

Date fiind schimbările pe care automatizarea și 
inteligenţa artificială le vor aduce la locul de muncă, va 
exista o schimbare importantă în relaţia dintre 
demografie și stabilitatea politică. Având în vedere că 
globalizarea a creat noi oportunităţi pentru ţările 
sărace cu angajaţi slab salarizati de a exporta produse 
către ţările mai bogate, țările care înregistrează o 
creştere accentuată a procentului de tineri, precum 
India, au avut un avantaj in fata ţărilor cu populaţii 
care îmbătrânesc rapid, precum China. Dar, într-o lume 
în care noile tehnologii garantează că pentru fiecare 
nouă unitate de creștere economică sunt create mai 
puţine locuri de muncă, o populaţie în creştere va crea 
un dezavantaj periculos. 

Chiar dacă aceste tendinţe pur și simplu schimbă 
natura muncii, în loc să reducă numărul total de locuri 
de muncă, solicitările la adresa sistemelor de educaţie 
și a programelor de recalificare vor fi mult mai scumpe 
în ţările cu populaţii mai ample. În sfârșit, fiecare 
individ — si fiecare națiune — are nevoie câteodată să-și 
exprime frustrarea. Aici, democratiile au un important 
avantaj fata de statele autoritare, pentru ca permit un 
spaţiu pentru protest si alte demonstraţii de 
nemulţumire publică. Protestatarii din statele care se 
bucură de libertatea cuvântului, cu medii de informare 
libere și cu libertate de întrunire, au o probabilitate 
mai mică de a se confrunta cu poliția sau cu soldați 
gata să folosească muniţie, scăzând şansele ca un mic 
protest local să devină o amplă tulburare la scară 
națională. Această supapă de presiune dă posibilitatea 
unei națiuni să absoarbă șocul, diminuând riscul unei 
revolte mai ample. 


DOUĂSPREZECE ȚĂRI 


Având în minte nevoia de rezilienta, ne indreptam 
atenţia către douăsprezece dintre cele mai mari şi mai 
importante dintre ţările în curs de dezvoltare: China, 
India, Indonezia, Rusia, Turcia, Brazilia, Mexic, 
Venezuela, Nigeria, Arabia Saudită, Egipt si Africa de 
Sud. Să începem cu încrederea în guvern si în 
instituţiile sale. Conform Edelman Trust Barometer10 
din 2017, încrederea în guvern este cea mai mare în 
rândul marilor pieţe asiatice: China, India și Indonezia. 
Este cu siguranţă posibil ca acest lucru să se schimbe 
cu timpul, având în vedere că sunt spulberate 
aşteptările publice la standarde de viata din ce în ce 
mai ridicate, dar dovezile indică faptul că aceste tari au 
avantajul de a începe de la o bază mai înaltă de 
încredere. Brazilia şi Mexic obţin scoruri medii, ceea ce 
este remarcabil având în vedere scandalurile publice 
care au dominat ştirile locale în aceste tari în anii 
recenți. Africa de Sud si Turcia au scoruri inferioare. In 
ciuda popularității continue a președintelui Vladimir 
Putin, Rusia are un scor extrem de scăzut, semn de rău 
augur pentru ceea ce i-ar putea aştepta pe succesorii 
săi.” 

Dincolo de acest studiu, putem spune că încrederea 
saudită în guvern se bazează în mare parte pe 
capacitatea statului de a angaja două treimi din 
populația cu vârstă de muncă în slujbe la stat.2* În 
Venezuela, o tara puternic polarizată, atitudinile fata 
de guvern sunt modelate aproape în întregime de 
supunerea (sau de lipsa acesteia) faţă de partidul aflat 
la putere. În Nigeria, împărțită între creştini și 
musulmanii din nord, încrederea în guvern și 
instituţiile lui depinde în mare măsură de identitatea 
preşedintelui. 

Forţa care are cele mai multe şanse de a submina și 
mai mult încrederea în guvern constă în ritmul și 
amploarea schimbării tehnologice de la locul de 
muncă. Sunt de luat în considerare doi factori. Primul 
este vulnerabilitatea la automatizare și efectele ei 


distructive. Cel de-al doilea îl reprezintă capacitatea 
statului de a răspunde la ea. Să ne gândim la acest 
lucru astfel: oare locuinţa noastră este construită pe o 
placă tectonică şi este suficient de solidă spre a rezista 
unui cutremur?* Natura economiilor şi limitările 
politicii lor fac India, Indonezia, Rusia, Nigeria, Arabia 
Saudită şi Africa de Sud deosebit de vulnerabile. 
Venezuela, care exportă petrol, are mai puţine șanse de 
a se automatiza. Mexic, Brazilia si China au o 
capacitate mai mare decât restul de a răspunde la 
schimbările pe care le va aduce automatizarea. 

Pentru a măsura vulnerabilitatea demografică, ne 
uităm la ponderea tinerilor sub 24 de ani din întreaga 
populaţie si la venitul national pe cap de locuitor. 
Ţările cu populaţii mari de tineri au nevoie de mai 
multe locuri de muncă, iar venitul pe cap de locuitor ne 
ajută să ne dăm seama de diferenţele semnificative în 
privința mărimii dintre ţările în chestiune. Conform 
statisticilor oferite de Fondul Monetar Internaţional 
(FMI) si de Programul Naţiunilor Unite pentru 
Dezvoltare (PNUD), cele mai vulnerabile tari sunt 
Nigeria, Egipt, Venezuela, India, Indonezia si Africa de 
Sud. Mexic, Rusia, Turcia, Brazilia si indeosebi China 
sunt mai putin vulnerabile. Africa de Sud, Brazilia, 
Mexic, Arabia Saudita, China, Nigeria si India au cele 
mai ridicate nivele de inegalitate a veniturilor. 
Indonezia, Rusia, Turcia, Argentina si Venezuela sunt 
mai puţin vulnerabile. Egiptul este cea mai puţin 
vulnerabilă în această categorie. 

Dar, dincolo de aceste comparatii generale, avem 
nevoie de o examinare mai aprofundată a presiunilor 
unice exercitate asupra acestor douăsprezece tari. 
Aceasta constituie subiectul următorului capitol. 


10 Scor care măsoară procentajul mediu de încredere în 
instituţii precum ONG-uri, companii comerciale, guverne si 
mass-media (n. red.). 

„Învăţăm geologie în dimineaţa zilei de după cutremur” 
RALPH WALDO EMERSON 


frica de Sud, Nigeria, Egipt, Arabia Saudită, 

Brazilia, Mexic, Venezuela, Turcia, Rusia, 
Indonezia, India şi China au trecut prin schimbări 
enorme în ultimii 25 de ani. Fiecare dintre ele isi are 
propriile puncte forte si vulnerabilitati. Împreună, 
aceste tari cuprind peste jumătate din populaţia lumii 
si un procentaj chiar mai mare din tineretul lumii. 
Destinul lor va determina viitorul întregii economii 
globale a secolului XXI. 

Să începem cu Africa Subsahariană, o regiune cu 
orașe și economii cu creștere rapidă, populaţii ample 
de tineri, sisteme politice slabe, infrastructură 
subdezvoltată și o istorie lungă de conflicte religioase, 
sectare şi tribale. 


AFRICA DE SUD 


În ultimii ani, furia studenţilor a fost în centrul 
atenţiei în Africa de Sud. Camerele de filmat transmit 
imagini cu pietre zburând prin aer, gloanţe de cauciuc, 
echipament de luptă, spray-uri cu piper, grenade 
paralizante si flăcări. Aceasta este o naţiune în care 
tinerii înțeleg trecutul foarte diferit fata de părinţii lor 
și au frici mai profunde în privinţa viitorului. Sub 
suprafaţa acestor proteste fierbe teama că în tara lor nu 
e loc pentru ei, că facultăţile absolvite de ei nu le oferă 
o sansa de viata mai buna si că guvernului nu-i pasă. 
Există aproape 20 de milioane de sud-africani cu vârste 


cuprinse între 15 si 35 de ani si doar 6,2 milioane 
dintre ei au locuri de muncă. ! 

Cum anume s-a întâmplat acest lucru? Din 2004 
până în 2008, o perioadă de creștere a piețelor 
emergente, preţurile mari ale aurului, platinei, 
diamantelor si cărbunelui aflate în cantități mari în 
subsolul ţării, împreună cu creşterea cheltuielilor 
statului pe fondul exploziei producţiei de mărfuri, au 
făcut ca Africa de Sud să aibă un ritm de creştere 
robust de 4,8%. Din 2009 până în 2013, în vreme ce 
atât ţările bogate, cat si cele sărace se luptau să-şi 
revină de pe urma unei încetiniri economice globale, 
ritmul de creştere a scăzut la doar 1,9%. 

Situaţia s-a înrăutățit. Din 2014 până în 2016, cifra a 
scăzut până la 1,1%, iar numărul mediu de proteste 
violente a urcat de la 21 pe an în vremurile bune 
(2004-2008) la 164 pe an, în perioada 2014-2016. 
Șomajul în rândul tinerilor este dublu fata de cel in 
rândul adulţilor şi este de aproape patru ori mai mare 
pentru tinerii de culoare (40%) decât pentru cei albi 
(11%). Aceste cifre traduc frica şi frustrarea în „noi 
versus ei”.* „Ei” pot fi elita conducătoare, poliţia, albii, 
investitorii străini sau o generaţie mai bătrână de sud- 
africani care nu înţelege generaţia mai tânără. Sau pot 
fi nedoritii muncitori străini din locuri precum 
Somalia, Nigeria sau Zimbabwe, îndeosebi in parti ale 
țării in care sărăcia şi lipsa de locuri de munca ating 
cote ridicate. Lucrătorii străini au fost victime ale unor 
atacuri de multe ori pe parcursul multor ani. 

Sfârșitul paşnic al apartheidului și tranziţia la o 
democraţie autentică în Africa de Sud la începutul 
anilor 1990 se numără printre cele mai mari realizări 
umane ale secolului XX. Acest succes reprezintă o 
reflectare a înţelepciunii lui Nelson Mandela şi a 
curajului poporului sud-african. Dar, după un sfert de 
veac, ea rămâne una dintre cele mai inechitabile 
societăţi din lume. În ciuda speranţelor într-o 
dezvoltare rapidă cu beneficii larg împărtășite dupa ce 


a căzut apartheidul, venitul pe cap de locuitor este de 
circa 5 200 de dolari americani si o mare parte din 
avutia ţării rămâne în mâinile albilor sau ale elitei 
politice și de afaceri a negrilor. Sărăcia și șomajul 
rămân probleme cronice, în special pentru tineri, 
contribuind la creșterea ratei de infractionalitate, care 
este deja printre cele mai ridicate din lume. Statisticile 
Băncii Mondiale arată că, fata de începutul acestui 
secol, inechitatea a crescut. 

Sub foștii preşedinţi Nelson Mandela si Thabo 
Mbeki, statul a cheltuit foarte multi bani spre a crea 
oportunități pentru persoanele care aveau cel mai mult 
nevoie de ele, dar șomajul s-a ridicat la peste 25% în 
timpul mandatului prezidenţial plin de scandaluri al 
lui Jacob Zuma. Doar 30% dintre familiile sud-africane 
se încadrează la venituri mijlocii. În urmă cu o 
generație, multi se aşteptau ca Africa de Sud ca 
conducă Africa Subsahariană către un model de 
dezvoltare care să reducă inegalitatea. Acest lucru nu 
s-a întâmplat, iar tara se îndreaptă într-o direcţie 
greşită. 

Unele dintre punctele slabe ale Africii de Sud provin 
din cererea globală în scădere accentuată pentru 
mărfurile pe care le exportă ea, reducând sumele de 
bani pe care le poate investi guvernul. Dar unele dintre 
aceste eşecuri decurg din moştenirea fizică a 
apartheidului, zonele urbane subdezvoltate numite 
township, rezervate persoanelor de culoare, si zonele 
rurale subdezvoltate care le răpesc în continuare 
oamenilor săraci şansa de a învăţa și de a munci. 
Mergeţi cu mașina pe autostrăzile care separă orașele 
sud-africane de aceste towvship-uri prăfuite si întinse 
și veţi vedea mergând anevoie pe marginea drumului 
oameni de toate felurile, majoritatea nepermitandu-si 
nici măcar un mijloc de transport care să-i ducă la un 
loc de muncă. 

De această stare de lucruri sunt responsabile, în 
parte, corupţia cronică și conducerea deficitară a 


Congresului Naţional African (CNA), care a guvernat în 
coaliție cu Congresul Sindicatelor din Africa de Sud și 
cu Partidul Comunist din Africa de Sud, după căderea 
apartheidului, fără o concurență electorală serioasă. 
Această situaţie se schimbă acum, având în vedere că 
atât moderata Alianţă Democratică, care a câștigat 
controlul a numeroase administrații locale în ultimii 
ani, cât și Luptătorii pentru Libertate Economică, un 
partid de oameni tineri cu talent pentru lumea politicii, 
inspirați de Fidel Castro al Cubei si de Hugo Chavez al 
Venezuelei, profită de nerabdarea si frustrarea 
crescande fata de CNA. Partidul de la conducere este el 
insusi din ce in ce mai divizat. Vechea garda globalista 
rămâne devotată creşterii economice pe baza 
încurajării sectorului privat și a investiţiilor străine. 
Există, de asemenea, o aripă populistă, încă loială lui 
Zuma, care îi acuză pe străini că fură resursele Africii 
de Sud și pe sud-africanii albi că au, în continuare, în 
stăpânire o proporţie mai mare decât li se cuvine din 
pământul și bogăţiile ţării. 

În ziua de azi, niciun sud-african sub 30 de ani nu 
este suficient de vârstnic spre a-și aduce aminte de 
apartheid. Pentru multi dintre acești tineri, CNA nu 
reprezintă doar un partid al eliberării, ci si al puterii si 
privilegiului. Ei văd globalizarea nu ca pe o sursă de 
emancipare, ca pe un val în creștere care înalţă toate 
ambarcatiunile, ci ca pe o unealtă pe care străinii o 
folosesc spre a fura bogăţiile naturale ale Africii de 
Sud. În acest sens, ei au mai mult în comun cu Steve 
Bannon decât cu Nelson Mandela. 

Tinerii care votează sunt mai puţini decât în trecut, 
semn al cinismului fata de întreaga clasă politica, dar 
numărul protestelor din campusurile universitare este 
în creștere. Există un plan al guvernului de a 
subventiona salariile pentru tineri pentru a-i încuraja 
pe angajatori să angajeze persoane tinere, dar 
puternicele sindicate din tara se opun subventionarii 
în numele membrilor lor si isi folosesc influenţa 


politică spre a împiedica permanentizarea acestui 
lucru. 

Africa de Sud este, de asemenea, vulnerabilă la 
efectele distructive ale automatizării la locul de muncă, 
pentru că şomajul este deja extraordinar de ridicat, 
făcând ca populaţia tânără în creştere să fie lipsită 
chiar de calificările de bază. Guvernul sud-african nu 
are bani pentru a remedia această problemă prin 
actualizarea învăţământului primar, secundar și 
superior sau spre a investi în cercetare si dezvoltarea 
noilor tehnologii pe plan local. Care este viitorul 
populaţiei tinere în creştere din Africa de Sud? Ce se 
întâmplă când frustrarea ei atinge punctul critic? Si 
cum anume va răspunde Congresul Naţional African, 
aflat la putere — altădată inima vie a rezistenţei fata de 
opresiunea apartheidului — atunci cand nu va mai fi 
asigurată dominaţia pe care o exercită asupra politicii 
sud-africane? 

Vom afla în curând. Ziua aceea va veni mai repede 
decât crede multă lume. 


NIGERIA 


Si Nigeria este profund divizată. Fermierii creștini si 
păstorii musulmani au avut ciocniri soldate cu sute de 
morţi. Militantii musulmani din nordul ţării au ucis mii 
de oameni. Grupările paramilitare din regiunea Deltei 
Nigerului au atacat oficiali de stat, poliţie, străini și 
companii străine, pe care le acuză că fură petrolul 
regiunii. Un protest urban la scară mare împotriva 
inegalitatii si a corupţiei din guvern este ceva 
neobișnuit. Totuşi, în 2017, într-o după-amiază 
noroasă, în Lagos, centrul comercial al ţării, sute de 
protestatari au blocat traficul și au scandat poliţiei 
locale lozinca „Guvernul bogatilor, pentru bogaţi, care 
face reguli pentru săraci”, pe fundalul muzicii lui Fela 
Kuti, regretatul idol al afrobeatuluill si disident 
politic.” 


Cu o populaţie de peste 180 de milioane de 
persoane, Nigeria este cea mai populată ţară și cea mai 
mare economie din Africa. Ea este, de asemenea, o 
societate din ce în ce mai inegală. Un studiu din 2017 
publicat de Oxfaml12 si Development Finance 
International13 plasa Nigeria pe ultimul loc al listei 
sale de 152 de ţări ierarhizate după „angajamentul de 
reducere a inegalitatii”. Raportul evaluează cheltuielile 
Nigeriei în domeniul sănătăţii publice şi educaţiei la un 
nivel ,rusinos de scăzut” si remarcă faptul că „cel mai 
bogat om din Nigeria câştigă de 8 000 de ori mai mult 
într-o zi decât va cheltui un nigerian sărac timp de un 
an pentru nevoile sale de bază”. 

Problema se agravează. Economia Nigeriei a crescut 
într-un ritm puternic în ultimii ani, dar studiul atrage 
atenția că ea este una dintre puţinele tari în care 
numărul persoanelor care trăiesc în sărăcie a crescut — 
de la 69 de milioane în 2004 la 112 milioane în 2010 — 
pe parcursul generaţiei trecute.* Aceasta indică o 
creştere de aproape 70% şi înseamnă că mai mult de 
65% din populaţie sunt săraci. „Numărul de milionari a 
crescut cu 44% în aceeași perioadă”, conform studiului, 
trasând o graniţă clară între câștigătorii și perdantii 
globalizării.” Venitul ţării pe cap de locuitor este de 2 
200 de dolari americani. 

Nigeria are o populaţie împărțită aproape in mod 
egal între creștinii din statele sudice ale ţării si nordul 
subdezvoltat dominat de musulmani. Din 1999, când 
democraţia a preluat controlul, spre a întări încrederea 
si a crea o miză comună din viitorul ţării, liderii din 
nordul musulman și sudul creștin au făcut o înţelegere 
neoficială ca preşedinţia ţării să aibă o rotaţie 
regională. Cu toate acestea, de atunci, cei din sud au 
păstrat mandatul timp de 13 ani din 19. Primul 
preşedinte nordic, Umaru Yar'Adua, a murit în 2010 
după doar trei ani de mandat și a fost înlocuit de 
vicepreședintele lui sudic. Cel de-al doilea, președintele 
în exerciţiu, Muhammadu Buhari, a fost bolnav cea 


mai mare parte a mandatului său. Eșecul de a împărți 
puterea nu a creat o criză încă, iar, în 2015, prima 
tranziţie pașnică de putere de la un preşedinte în 
exercițiu la contracandidatul său a oferit un semn 
pozitiv pentru coeziunea ţării. Dar tensiunile 
nerezolvate dintre nord si sud vor deveni o problema 
cu mult mai amplă în cazul în care creșterea 
economică încetinește semnificativ sau șomajul crește 
brusc. Exact acest lucru a început să se petreacă. 

Preţul scăzut al petrolului, care generează mai bine 
de 90% din încasările din export ale Nigeriei, a atârnat 
greu în balanță în privinţa creșterii economice în 
această tara membră OPEC14, reducând capacitatea 
guvernului de a cheltui pe educaţie, îmbunătăţirea 
infrastructurii și alte încercări de a reduce sărăcia, 
îndeosebi în statele din nord. Procentajul de copii din 
nord scolarizati este jumătate din procentajul celor din 
sud, din cauza faptului că banii proveniţi din industria 
petrolieră a ţării si din sectorul de servicii din cele mai 
mari orașe ale Nigeriei, ambele concentrate în sud, nu 
sunt împărţiţi cu statele din nord. Boko Haram, o 
grupare militantă islamistă cu baza în nord-estul ţării, 
care a ucis mai mult de 15 000 de persoane si a alungat 
mai mult de 2 milioane de persoane din casele lor, 
înrăutățește și mai mult situaţia, făcând ca o regiune 
săracă să sărăcească si mai mult. În sudul îndepărtat, 
militanti din regiunea petroliferă a Deltei Nigerului 
continuă să afecteze producţia. 

Asemenea Arabiei Saudite, Rusiei, Venezuelei și 
altora, Nigeria trebuie să-şi diversifice economia 
dincolo de dependenţa masivă de exporturile de petrol, 
dar inegalitatea din tara va acţiona împotriva acestui 
proces pentru că, dat fiind că elitele din ţările în curs 
de dezvoltare strâng averi, e posibil ca ele să nu mai fie 
stimulate să investească în viitorul ţării. Introducerea 
automatizării în producţia ţării si a inteligenţei 
artificiale în sectorul ei de servicii va crea o criză în 
oraşele supraaglomerate ale ţării în principal, pentru 


că, la fel ca în Africa de Sud, sistemul de educaţie 
naţional este slab echipat spre a pregăti o populaţie 
tânără în rapidă creştere pentru slujbele secolului XXI. 
Banca Mondială estimează că automatizarea și 
învăţarea automată vor pune în pericol 65% dintre 
toate locurile de muncă existente în acest moment în 
Nigeria. E posibil ca acesta să fie factorul care împinge 
în cele din urmă Nigeria către tulburări reale. 


EGIPT 


„Vrem să mâncăm!” Este cel mai simplu dintre 
sloganurile de protest. În martie 2017, revolte legate de 
hrană au izbucnit in mai multe orașe egiptene, cand 
mii de persoane furioase au blocat străzile aglomerate 
si au înconjurat brutăriile de stat spre a-și manifesta 
furia fata de o decizie guvernamentală de reducere a 
numărului de pâini subvenţionate pe care le poate 
cumpăra fiecare familie. Egiptenii au multe motive să 
fie supăraţi pe guvernul lor, dar niciunul nu este atât de 
fundamental precum acesta. 

În Egipt, inegalitatea crește. Aproape 30% dintre cele 
90 de milioane de persoane din ţară trăiesc în sărăcie, 
cel mai înalt nivel de la începutul secolului. Venitul pe 
cap de locuitor este sub 3 500 de dolari americani, iar 
urmările Primăverii Arabe continuă. Problemele care 
au contribuit la izbucnirea revoluţiei egiptene din 2011 
— îndeosebi mania publică determinată de faptul că 
marea majoritate a egiptenilor nu au beneficiat 
niciodată de pe urma creșterii economice mai mari și 
că guvernul a avut o putere nelimitată asupra vieților 
oamenilor - rămân nerezolvate ca urmare a 
recâștigării guvernului de către militari în 2014. 

Președintele Abdel Fattah al-Sisi și-a consolidat 
puterea izolându-i atât pe partizanii moderați, cât si pe 
cei mai radicalizati ai Frăției Musulmane din Egipt. Cu 
toate acestea, rezistenţa creşte. Atacurile teroriste în 
Egipt au făcut victime în plan uman si economic, 


îndeosebi în importantul sector de turism, iar în 2017 
guvernul egiptean a fost obligat să declare, în urma 
atacurilor asupra creștinilor egipteni, stare de urgenţă 
pe parcursul a trei luni.” Ulterioara reprimare de către 
guvern a adversarilor politici ai lui Sisi a descurajat atât 
investiţiile nationale, cât si cele străine în viitorul ţării. 
Ajutorul financiar din partea Arabiei Saudite și a altor 
state din Golful Persic a încetinit puternic, din cauza 
faptului că preţul petrolului obligă aceste tari să-și 
cheltuie banii mai atent. Solicitările din partea 
Fondului Monetar Internaţional ca Egiptul să permită o 
devalorizare a monedei sale au făcut să crească 
preţurile in tara, lovindu-i în special pe cei săraci. 
Complicând situaţia și mai mult, armata egipteană, 
dornică să protejeze stabilitatea politică și privilegiile 
sale economice, are drept de veto asupra încercărilor 
guvernului civil de a introduce reforme care ar putea 
ajuta Egiptul să-şi rezolve unele dintre problemele sale 
de durată. 

Dar cea mai mare provocare a acestei tari va proveni 
din populaţia ei, care a crescut exploziv, de la 66 de 
milioane în 2000 la mai mult de 90 de milioane în ziua 
de azi. Se preconizează că până în anul 2030 va ajunge 
la 120 de milioane, iar in 2050 la 150 de milioane. 
Creșterea populaţiei şi urbanizarea lasă mai puţin loc 
pentru agricultură, exacerbând lipsa alarmantă de 
hrană și apă într-o ţară care este deja cel mai mare 
importator de grâu din lume. Au avut loc proteste 
legate de creșterea preţurilor la produse alimentare și 
la combustibil, precum cel din noiembrie 2016, când 
guvernul a devalorizat moneda egipteană si a stopat 
subvenţionarea combustibilului în încercarea de a face 
ordine în instituţiile financiare, și, din nou, în martie 
2017, când a luat măsura extraordinară de a stopa 
subvenţionarea painii.® 

Mai mult de jumătate din populația Egiptului este 
sub vârsta de 25 de ani. Aproximativ 750 000 de 
egipteni termină liceul în fiecare an, dar puţini dintre 


ei au abilitățile necesare pentru a reuși în cadrul forței 
de muncă actuale.” Unii tineri cu slabă speranţă pentru 
o viata mai bună isi vor invinovati guvernul. Alţii vor 
învinovăţi  FMl-ul, o institutie identificată cu 
globalismul, care recomandă insistent reduceri ale 
cheltuielilor statului în schimbul împrumuturilor pe 
care le oferă. Nu sunt șanse pentru automatizarea pe 
termen scurt, la scară mare, pentru că un guvern care 
nu poate furniza pâine nu are șanse de a cheltui pentru 
dezvoltarea noilor tehnologii sau pentru programe de 
instruire a angajaţilor în privința modului de utilizare a 
lor. Incapacitatea de a inova va face ca Egiptul să 
rămână şi mai mult în urmă și mai multe persoane cu 
mai puţine oportunităţi vor avea cu siguranță nevoie 
de cineva pe care să dea vina. 


ARABIA SAUDITĂ 


În mai 2012, un grup de bărbaţi servind drept poliţie 
religioasă, cunoscută în Arabia Saudită sub numele de 
Comisia pentru Promovarea Virtuţii si Prevenirea 
Viciului, a abordat o tânără într-un mall. l-au spus că, 
întrucât era dată cu oja pe unghii, trebuia să 
părăsească locul. „Rămân aici si vreau să știu ce veţi 
face în situaţia asta”, a replicat tânăra. Ea şi-a 
înregistrat experiența pe telefon și a postat filmuletul 
pe YouTube, unde mai mult de un milion de persoane l- 
au vizionat în câteva zile de la incident. Lupta dintre 
»noi” şi „€i”, dintre cei care doresc o mai mare libertate 
personală în Arabia Saudită si cei care cred că aceste 
valori sunt străine şi că vor contamina regatul, s-a 
desfășurat cu intensitate în secţiunea de comentarii de 
pe Youlube, opinii ferme fiind exprimate în mod 
colorat de ambele tabere.!" Nu toţi tinerii sauditi doresc 
o societate mai deschisă. Multi au ajuns să-i 
urmărească pe Twitter pe unii dintre cei mai fățiș 
conservatori clerici ai regatului. Cu alte cuvinte, unii 
tineri sauditi au acceptat globalismul, iar alţii nu. 


Cinci ani mai târziu, o femeie a fost arestată pentru 
că a postat un video în care apărea mergând pe străzile 
unui sătuc saudit, îmbrăcată cu fustă scurtă și pantofi 
sport în picioare. Utilizatorii platformei Twitter au 
postat dovezi că poliţia de la Riyadh a emis un mandat 
de arestare care o învinuia pe tânără că a 
„desconsiderat si încălcat învăţăturile islamului’.” 
Aproape jumătate dintre cei 32 de milioane de locuitori 
ai ţării sunt sub vârsta de 25 de ani, dar o examinare 
atentă a rețelelor de socializare denotă că până și cei 
mai tineri sauditi sunt împărţiţi în privinţa chestiunilor 
de libertate și conformitate religioasă. Aceste tensiuni 
există de ani de zile, dar ele se vor acutiza dacă 
guvernul saudit nu le poate oferi locuri de muncă, 
venituri sau oportunităţi sporite pentru a trai asa 
cum doresc. 

Nu există tara precum Arabia Saudită. Venitul ei pe 
cap de locuitor este de peste 20 000 de dolari 
americani, de peste cinci ori mai mare decât în Egipt și 
de nouă ori mai mare decât în Nigeria, dar acest lucru 
se întâmplă pentru că este o ţară mică în subsolul 
căreia se găsește foarte mult petrol. Are o populaţie 
tânără numeroasă şi în creștere, dar două treimi din 
forța de muncă sunt angajate la stat, multi dintre 
aceştia având posturi modeste, create mai degrabă 
spre a da de muncă decât spre a alimenta creşterea 
economică. Munca fizică este practic întotdeauna 
efectuată de străini din tari sărace care speră să trimită 
bani acasă. Expatii si lucrătorii străini fără speranţă de 
a dobândi cetăţenie alcătuiesc aproape o treime din 
populaţia Arabiei Saudite de 32 de milioane si 
aproximativ 75% din forța de muncă din sectorul 
privat, conform FMI. 

Economia saudită nu depinde, în privinţa creșterii, 
de angajaţi productivi sau de inovaţii tehnologice. 
Pentru venitul său, statul nu depinde de impozitele 
plătite de cetăţeni. Timp de zeci de ani, răspunsul la 
fiecare întrebare a fost ţiţeiul, care reprezintă aproape 


90% din exporturile totale și mai mult de 90% din 
veniturile bugetare ale guvernului. De aici provin banii 
pentru plata tuturor acelor angajaţi la stat care nu prea 
au ce munci. 

Dar pieţele de energie ale lumii trec prin schimbări 
revoluționare. Noile tehnologii ajută companiile 
petroliere să descopere depozite de energie pe care nu 
le-ar fi găsit în urmă cu zece ani şi să extragă petrol din 
locuri noi, prin tehnici noi, care până de curând erau 
imposibile. Rezultatul este că rezervele globale de ţiţei 
cunoscute sunt acum aproape de 2,5 ori mai mari 
decât în 1980, iar oferta abundentă disponibilă 
garantează că preţul nu va reveni prea curând la 
nivelul foarte ridicat atins în 2014, în cazul în care va 
reveni.!? Să adăugăm faptul că economiile lumii se vor 
baza mai mult, cu timpul, pe un amestec de 
combustibili care este mai putin dependent de petrol, 
iar sauditii se vor trezi fără fluxul în aparență nesfârșit 
de petrodolari de care s-au bucurat zeci de ani. Acest 
lucru nu se va întâmpla mâine sau poimâine, pentru că 
sauditii continuă să dispună de bani. Dar momentul de 
cotitură se apropie, impactul va fi permanent, iar 
conducerea saudită ştie acest lucru. 

Din acest motiv, regele Salman a lansat proiectul 
„Vision 2030”, un plan extrem de ambitios, administrat 
de la fel de ambițiosul său fiu, de a realiza schimbările 
economice, tehnologice si sociale necesare pentru 
modernizarea economiei saudite şi pentru crearea a 
milioane de locuri de muncă bune pentru tinerii 
sauditi. Aducand femei în forţa de muncă, permitandu- 
le să sofeze. Stopând hărţuirea tinerilor de către poliţia 
religioasă. Convingându-i pe cetăţeni că statul va lupta 
cu corupţia, chiar dacă aceasta este comisă de membri 
ai familiei regale. Schimbând societatea pentru a 
schimba economia. Va funcţiona oare? Spre deosebire 
de tari precum Africa de Sud, Nigeria si Egipt, guvernul 
saudit are bani spre a cheltui pe educaţie. Aproximativ 
90% dintre copiii sauditi merg acum la scoala, iar 


femeile întrec numărul bărbaţilor ca absolvenţi de 
facultate. Aceasta este fundamentul care face posibil 
proiectul „Vision 2030”. 

Dar există motive de îndoială, în ciuda talentului şi 
sinceritatii celui care conduce proiectul, prinţul 
moștenitor Mohammed bin Salman. Schimbarea 
economiei saudite înseamnă schimbarea societăţii 
saudite, prin crearea unei etici naţionale a muncii într- 
o tara care nu a avut niciodată asa ceva — si prin 
primirea femeilor nu doar în sala de curs, ci şi în forta 
de muncă, în proporție mult mai mare, chiar dacă ele 
nu se îmbracă în moduri care să-i satisfacă pe 
conservatorii religioşi. Una este să schimbi legea, alta 
să desfiinţezi tradiţii care sunt respectate de multă 
vreme. Regele Salman a impus măsuri de austeritate 
de dragul unui sistem economic mai sustenabil. Au 
fost reduse subventiile, crescând preţul pe care il 
plătesc cetățenii pentru apă, electricitate şi 
combustibil. Următorul pas ar fi eliminarea asistentei 
medicale gratuite și a educaţiei gratuite. Este o miză pe 
termen scurt care, speră regele, va construi o strategie 
mai sustenabilă pe termen lung. Dar întrebarea mai 
generală este cum anume va crea această tara locurile 
de muncă de care va avea nevoie numărul tot mai mare 
de tineri. 

Şi ce se va întâmpla dacă publicul saudit nu va mai fi 
satisfăcut, dacă membrii ambitiosi ai familiei regale 
vor folosi mânia publică spre a-și consolida poziţia în 
cadrul elitei conducătoare, creând dezbinare astfel? În 
căutarea unor „ei” care să se ralieze cu „noi”, sauditii 
au şanse să înceapă mai multe lupte cu rivalul regional 
Iran, creând mai multă frustrare și furie în interiorul 
regatului si în întreaga regiune. Între timp, multi tineri 
sauditi vor continua să ceară insistent un nou mod de 
viaţă. 


BRAZILIA 


Brazilia reprezintă un exemplu clasic de ţară în care 
guvernul a devenit victima propriului succes. Clasa de 
mijloc a ţării a crescut de la aproximativ 35% din 
populaţie atunci când a ajuns la putere guvernul 
Partidului Muncitorilor, în 2003, la aproape 60% în 
2013. Aceasta constituie un salt major înainte pentru 
zeci de milioane de persoane. Are mai puţin de-a face 
cu un comerţ bine diversificat — economia Braziliei 
este mult mai puţin deschisă decât alte pieţe 
emergente majore —, cat cu capacitatea ţării bogate în 
resurse naturale de a trimite mărfuri in China si cu 
determinarea guvernului sau de a redirectiona bogăţia 
către cei care multă vreme fuseseră excluşi, prin 
intermediul unor programe precum „Fome Zero” 
(Foame Zero) și „Bolsa Familia” (Ajutor banesc pentru 
familie), care au ajutat oamenii săraci să-şi permită să 
cumpere alimente, să obţină acces la apă, să 
împrumute bani, să-și vaccineze copiii şi să-i trimită la 
școală. 

Cu toate acestea, un număr imens de oameni care au 
fost scoși din sărăcie și cei care fac deja parte din clasa 
de mijloc cer acum o guvernare mult mai buna -— iar 
aşteptările lor au sporit într-un moment deosebit de 
dificil pentru Brazilia. În cursul ultimilor ani, preţurile 
exporturilor de mărfuri ale Braziliei au scăzut 
accentuat. În 2015, moneda Braziliei a pierdut o treime 
din valoarea sa. Guvernul, companiile și consumatorii 
au acumulat munţi de datorii. Într-o ţară împotmolită 
în recesiune în ultimii câțiva ani, cu un public înfuriat 
de actualizările zilnice ale celui mai mare scandal 
politic din istoria naţiunii, milioane de brazilieni s-au 
săturat — de corupţie, de criminalitate, de lipsă de şcoli 
bune si asistență medicală de calitate si de 
incompetenta guvernamentală crasă.!* Una e ca 
guvernul să transfere mari sume de bani celor care au 
nevoie. Altceva e ca el să le ofere serviciile pe care le 
aşteaptă cetăţenii din clasa de mijloc. Acest lucru 
necesita investiţii ample, iar investiţiile necesita 


planificare atentă, elaborarea unor politici inteligente, 
reformă dureroasă si compromis politic. Toate au fost 
greu de obţinut în Brazilia după boomul economic. 

Venitul pe cap de locuitor rămâne la doar 8 700 de 
dolari americani, iar Brazilia trebuie să cheltuiască 
mult mai mult pe infrastructura de bază - drumuri, 
poduri, școli, spitale, porturi şi aeroporturi mai bune — 
dacă vrea să scape de încetinirea economică curentă 
care ameninţă să afecteze multe dintre câștigurile 
poporului brazilian. Cu toate acestea, încetinirea 
economiei face acest lucru tot mai dificil, de la an la an, 
iar incapacitatea politicienilor de a-și sustine 
popularitatea timp îndelungat face reforma viguroasă 
cu atât mai greu de impus. Crește furia împotriva unei 
întregi structuri de putere politice care nu a găsit un 
răspuns eficient, iar protestele au atins nivele istorice 
înalte. Aceasta este o ţară în care lupta „noi versus ei” îi 
stârnește pe cetățeni împotriva întregii elite politice și 
de afaceri. 


MEXIC 


Scandalurile politice şi din lumea afacerilor din 
Brazilia au crescut atât de mult, încât s-au revărsat în 
multe alte tari. Odebrecht, o enormă companie de 
construcţii braziliană şi un jucător-cheie în scandalul 
Lava Jato, a fost acuzată în 2017 că mituieste oficiali 
din Mexic în schimbul unor contracte de anvergură cu 
statul. Aceasta a fost doar cea mai recentă pată pe 
mandatul de președinte al lui Enrique Pena Nieto15, 
care a fost ales în 2012 cu o rată de popularitate de 
54% şi cu un mandat de realizare a unor ambitioase 
reforme, inclusiv o deschidere istorică a industriei 
petroliere care promite să aducă mari investiţii străine, 
în timp, pentru modernizarea sectorului petrolier. El a 
atins acest scop, dar vor trece mulţi ani până când 
Mexicul se va bucura de o rentabilitate substanţială. 


Foarte multe lucruri au mers prost. Răpirea si 
uciderea a 43 de studenţi în statul Guerrero din sudul 
Mexicului în septembrie 2014 — un caz de referinţă 
care a adus acuzaţii la adresa bandelor criminale, a 
poliţiei locale, a poliţiei federale şi chiar a armatei — au 
provocat proteste la scară naţională în octombrie 2014 
și din nou în august 2015. Cazul continuă să obsedeze 
tara, pentru că sugerează multor oameni că domnia 
legii rămâne arbitrară și că este iremediabil coruptă 
cultura politică a ţării. Scandalul financiar care a 
implicat-o pe soţia președintelui, suspecta incapacitate 
a statului de a-l reține în spatele gratiilor pe regele 
drogurilor Joaquin „El Chapo” Guzmân, o monedă slabă 
si decizia de a retrage o subvenție populară pentru 
benzină au făcut ca popularitatea lui Pena Nieto să 
scadă la 17% în 2017. 

În Mexic, cetăţenii sunt din ce în ce mai frustrati din 
pricina corupţiei de la toate nivelurile de guvernare, a 
inflaţiei în creștere, a creşterii economice mediocre 
pentru generaţia trecută și a situaţiei din ce în ce mai 
rele a siguranţei cetățeanului. Mexicul nu a avut parte 
de creșterea bruscă a veniturilor si a așteptărilor pe 
care am văzut-o în Brazilia si pe alte pieţe emergente. 
De fapt, salariul minim real al ţării nu a crescut în 20 
de ani, iar rata sărăciei nu s-a schimbat mult în 25 de 
ani, puţini mexicani rămânând încrezători că 
standardele de viaţă de mâine vor fi mai bune decât 
cele de ieri. O creștere a producţiei de petrol în SUA 
constituie o veste proastă pentru o tara care continua 
să trimită în SUA mai mult de 70% dintre exporturile 
sale. Aceasta este o altă tara în curs de dezvoltare care 
are o nevoie imperioasă de bani pentru investiţii: 
Mexicul se situează pe locul 13 din cele 35 de ţări 
membre OCDE16 la capitolul cheltuieli pentru educaţie 
si pe locul 32 la cheltuieli pentru sănătate. 

Acesta este un moment interesant pentru Mexic. 
Într-o perioadă în care mișcarea de centru-dreapta 
revine in mare parte din America Latină, furia publică 


din Mexic, alimentată de noi atacuri din partea lui 
Donald Trump, poate spori foarte mult popularitatea 
celui mai talentat populist al ţării — exact la timp 
pentru alegerile prezidenţiale din 2018. Andres 
Manuel Lopez Obrador17 speră să valorifice frustrarea 
legată de corupţie și frica atât de bandele criminale, cât 
și de persoanele din poliţie care le sprijină, spre a lansa 
un asalt electoral complet asupra guvernului actual. 
Restul clasei politice se teme ca López Obrador va 
încerca să facă pe placul votantilor anuland politicile 
menite să genereze câștiguri pe termen lung, precum 
deschiderea sectorului energetic către investiţiile 
străine, si că el va porni investigaţii care ar putea 
arunca în închisoare pe multi dintre liderii actuali ai 
țării. Ca si în Brazilia, există riscul ca votantii 
nemulţumiţi să trateze întreaga clasă politică ca fiind 
„ei”, creând o oportunitate pentru un candidat care 
promite să pedepsească elita ţării si să protejeze 
interesele tării împotriva asalturilor din partea 
giganticului vecin de la nord și a belicosului său 
preşedinte. 

În ultimul rând, Mexicul este o ţară în care 
automatizarea va avea un mare efect. Aproape două 
treimi din locurile de muncă în fabricarea avansată de 
automobile, produse aerospatiale şi mase plastice pot 
fi automatizate. Aceasta reprezintă o veste bună pentru 
companii și acţionariat, dar sunt veşti proaste pentru 
cei aproximativ 5 milioane de angajaţi care vor fi 
inlocuiti.'* Adăugându-se perturbarea clasei de mijloc 
a ţării si impactul pe care îl va avea acest lucru asupra 
inegalitatii de avere, va fi un moment volatil și 
periculos în istoria Mexicului. 


VENEZUELA 


Există multe tipuri de penurii. În Venezuela, apa a 
fost atât de deficitară, încât, în 2016, cetăţenii își 
suplimentau modestele ratii furând din piscine si din 


cisterne, aprovizionarea deficitară cu electricitate a 
obligat guvernul să impună birourilor publice să fie 
deschise doar două zile pe săptămână. Întreruperile şi 
penele de curent au devenit ceva obișnuit in viata 
cotidiană. Aspirina a dispărut de pe rafturile 
magazinelor. Supermarketurile s-au închis pentru că 
nu aveau ce vinde. În aprilie 2016, Empresas Polar, cea 
mai mare companie privată din Venezuela și 
producătorul a 80% din toată berea consumată în tara, 
şi-a suspendat producţia. „Să bea apă”, se pare că au 
zis oficialii guvernului, ca si cum ar fi existat apă. 

Venezuela este binecuvântată (sau blestemată) cu 
cele mari rezerve de petrol din lume. Si totuşi, a avut 
parte de niveluri mai mari de tulburări decât oricare 
altă tara latino-americană. Fostul președinte Hugo 
Châvez, un instigator populist celebru, a investit în 
îmbunătăţirea vieţii oamenilor săraci, ignorati mult 
timp de clasa politică din Venezuela. În timpul 
mandatului sau de președinte, cheltuielile de la 
bugetul de stat aproape au injumatatit rata de sărăcie, 
de la 49% în 1999 la doar 29% în 2012. Inechitatea a 
fost redusă in mod accentuat. Preturi-record la petrol l- 
au ajutat pe Chavez să introducă așa-numitele 
misiones18, care ofereau celor săraci alimente, bunuri 
de larg consum, locuințe şi asigurări medicale 
subvenţionate. Popularitatea lui i-a permis să-și 
consolideze puterea pe seama democraţiei ţării si să 
creeze tot felul de probleme economice pe termen 
lung. 

În 2013, Chavez a murit. La sfârșitul anului 2014, 
preţurile la petrol au scăzut aproape la jumătate. O tara 
care importa aproape totul cu excepţia țițeiului s-a 
confruntat rapid cu penurii serioase (și de durată) de 
alimente, apă și alte bunuri de larg consum. Nicolâs 
Maduro, nefericitul succesor a lui Châvez, s-a luptat să 
combată solicitările de schimbare politică. Economia 
Venezuelei s-a aflat într-o recesiune profundă vreme de 
multi ani. Lipsa bunurilor de consum, o rată de schimb 


supraevaluată si încercarea guvernului de a face fata 
datoriei tipărind mult prea multi bani au făcut ca 
inflaţia să crească extraordinar. Penuria de produse se 
va înrăutăţi, având în vedere că guvernul făgăduiește 
să cheltuiască mai puţin pe importuri pentru a fi sigur 
că poate continua să evite imposibilitatea de plată a 
datoriei naţionale. 

Piaţa neagră a ameninţat să distrugă ceea ce a mai 
rămas din economia de consum, deoarece controlul 
preţurilor impus de stat le creează oportunităţi 
venezuelenilor să facă mai multi bani cumpărând 
bunuri subvenţionate de stat si revânzându-le la 
preţuri mai mari sau făcând contrabandă cu ele peste 
graniță, în Columbia, decât muncind. Sărăcia extremă 
aproape s-a dublat pe parcursul acestei crize, de la 
aproximativ un sfert din populaţia ţării la mai mult de 
jumătate, inversând câștigurile obţinute sub Chavez. 
Oraşele Venezuelei au cele mai înalte rate de 
infracţiuni violente din lume. Mulţi tineri cu bani 
suficienți părăsesc ţara. 

Asemenea lui Chavez, Maduro foloseşte controlul 
exercitat de partidul de guvernământ asupra 
tribunalelor din tară spre a nu lăsa opoziţia să vină la 
putere. Când, în decembrie 2015, candidaţii opoziţiei 
au câștigat o majoritate de locuri în adunarea 
naţională, o curte supremă plină de persoane loiale lui 
Maduro a dizolvat adunarea. Demonstratiile de stradă 
au devenit violente și au fost uciși mai mult de 100 de 
cetăţeni. Châvez și Maduro s-au asigurat că la comanda 
armatei venezuelene se află aliaţi loiali. Această 
loialitate va continua — poate până când se va da ordin 
să se tragă în bărbaţi, femei şi copii venezueleni. 

Economia Venezuelei nu se va îmbunătăţi sub 
sistemul actual, iar o schimbare de regim e din ce în ce 
mai plauzibilă. Rămâne neclar, la momentul scrierii 
acestei cărţi, când si cum va veni sfârşitul — si câţi vor 
muri în acest proces. Va fi nevoie de ani în șir, chiar și 
pentru cel mai capabil guvern condus de opoziţie, 


pentru a corecta distorsiunile pe care Châvez și 
Maduro le-au impus economiei Venezuelei, îndeosebi 
dacă încearcă acest lucru fără a impune o suferință 
economică sfasietoare celor pe care Chavez i-a ridicat 
din sărăcie. Toate aceste schimbări trebuie să vină într- 
o perioadă în care eliminarea dependenţei de exportul 
de petrol, prin diversificarea economiei, e mai greu de 
imaginat decât oricând altcandva în istoria ţării. 


TURCIA 


Turcia s-a confruntat cu multe tulburări pe plan 
intern. Recep Tayyip Erdogan și al său Partid al 
Dreptăţii si Dezvoltării merită enorme laude pentru că 
au făcut din Turcia una dintre cele mai interesante 
poveşti de succes economic din lume în prima decadă 
a noului secol. Guvernările trecute nu au făcut altceva 
decât să întărească puterea elitelor în cele mai mari 
oraşe din tara: Istanbul, Ankara si Izmir. Bogăția a 
rămas în mâinile putinelor familii care dominau 
afacerile turceşti. Tradițiile institutionalizate de 
Mustafa Kemal Atatiirk, părintele fondator al Turciei 
moderne, au asigurat o adeziune strictă la secularism 
în viata politică a naţiunii și o orientare către Europa ca 
model de dezvoltare politică şi socială. La nivel istoric, 
armata turcă a slujit ca protector al acestor principii. 
Inovația lui Erdogan a constat în a-i imputernici pe 
cetăţeni și întreprinderile mici din vatra anatoliană a 
țării să se alăture vieţii politice si economice a ţării lor. 
El a cerut guvernului preponderent secular să permită 
turcilor care susțineau valori conservatoare să aibă un 
rol mai mare în dezvoltarea ţării. Venitul pe cap de 
locuitor s-a triplat pe parcursul primei decade a 
dominaţiei lui politice, iar Turcia a devenit un actor 
mai influent pe scena globală. 

Si totuși, lui Erdogan i s-a urcat succesul la cap, iar 
sistemul politic al Turcei nu s-a dovedit încă destul de 
puternic spre a-l împiedica. Pentru că se straduieste sa 


rămână la putere, el promovează politici economice 
despre care crede că vor fi de folos pe termen scurt, dar 
care cu siguranţă vor adânci problemele pe termen 
lung. Împiedicat de regulile partidului său să continue 
ca prim-ministru, el a câștigat alegerile prezidențiale în 
2014 si a propus un referendum care va permite 
rescrierea Constituţiei Turciei spre a conferi mai multă 
putere preşedintelui. El a înfrânt critica din mass- 
media, aruncând în închisoare ziariști. Atunci când 
critica s-a mutat pe reţelele de socializare, a încercat să 
interzică Twitter. 

Perfect conştient că Turcia are o istorie de lovituri de 
stat, el a folosit avertismente de conspirație pentru a 
epura armata. În iulie 2016, anumite structuri din 
armată au încercat în cele din urmă să-l înlăture, dar 
Erdogan a evitat să fie capturat si a declarat starea de 
urgenţă care i-a conferit puteri extraordinare pentru a 
trimite la închisoare foarte multi dușmani, reali sau 
imaginari, şi pentru a-și întări controlul asupra 
tribunalelor, instituţiilor publice, poliției și armatei. 
Susţinătorii săi, atrași si încurajați de succesul 
strategiei lui de a da mai multă greutate curentelor 
tradiționale în deciziile politice, i-au asigurat o victorie, 
la o diferență mică, în cadrul referendumului din 
2017.19 !* Pentru acești cetăţeni, crizele pot legitima un 
răspuns autoritar dur. 

Însă problemele Turciei continuă să sporească. Pe de 
o parte, procentajul celor care trăiesc în sărăcie a fost 
diminuat dramatic — de la mai mult de 30% în 2002 la 
doar 1,6% în 2014. Totuși, printre cele 35 de tari din 
OCDE20, doar Mexicul are o inegalitate a veniturilor 
mai mare decât a Turciei. Erdogan este, de asemenea, 
ameninţat de așteptările economice create de succesul 
anterior. În 2012, partidul a promis că venitul pe cap 
de locuitor va urca până la 25 000 de dolari americani 
în 2023. În 2016, a rămas la putin peste 10 700 de 
dolari americani. El continuă să acapareze puterea, dar 
rezultatele alegerilor ne spun că există un număr 


semnificativ de persoane din ţara sa care se opun 
extinderii pe termen indefinit a planurilor sale. 

În acelaşi timp, economia ţării sale bate pasul pe loc, 
limitând chiar si câștigurile obținute de susținătorii săi 
în anii trecuţi. Presiunea exercitată de Erdogan spre a 
păstra rata dobânzilor scăzută pentru a proteja 
creşterea si popularitatea lui, împreună cu reticenta lui 
de a aplica reforme dureroase care vor întări tara pe 
termen lung, fac ca Turcia să fie neobișnuit de 
vulnerabilă la șocurile economice externe. Ca si în alte 
tari in curs de dezvoltare, guvernul nu a ţinut pasul cu 
nevoia de a cheltui mai mult pe infrastructura urbană, 
având în vedere că din ce în ce mai multi turci se mută 
în marile orașe ale ţării în speranţa unei vieţi mai 
bune. 

Ca răspuns la vremuri aspre si la intensificarea 
criticii, Erdogan s-a dovedit a fi un maestru al politicii 
de tip „noi versus ei”. Pe lângă oponenți politici, ziariști 
si kurzi, el a exploatat nemulțumirile multora dintre 
susţinătorii săi — îndeosebi musulmani conservatori și 
naționaliști inraiti —, stârnind certuri spectaculoase cu 
guvernele europene. În timpul referendumului, el a 
folosit de mai multe ori cuvântul „nazist” pentru a-i 
descrie atât pe oficialii germani, cât și pe cei olandezi, 
precum si acţiunile lor. Dar cele mai intense lupte sunt 
cu rivalii de acasă, câteodată incluzând membri ai 
propriului partid, pe care îi acuză că-şi trădează tara si 
preşedintele. A acuzat ziariști care l-au criticat că 
instigă la terorism. În acest proces, Erdogan a polarizat 
si mai mult o tara deja divizată. El va continua să facă 
presiuni pentru a obţine mai multă putere. Cei care se 
tem de el vor continua să riposteze. Vor mai fi 
confruntări pe străzile Turciei. 


RUSIA 


În Rusia, găsim un alt lider inteligent si charismatic, 
care ar putea la un moment dat să-și aroge merite în 


creşterea standardului de viata - sprijinită, ca si în 
Venezuela, de preţul petrolului care a atins o culme 
istorică. După haosul politic şi economic din prima 
decadă  postsovietică, care a culminat cu criza 
financiară din 1998, venitul pe cap de locuitor s-a 
triplat pe parcursul primei decade a consolidării 
puterii lui Vladimir Putin (2000-2010). Ponderea de 
ruși care trăiesc sub pragul naţional de sărăcie a scăzut 
de la 29% în 2000 la doar 10,7% în 2012. Guvernul lui 
a creat fonduri de investiţii controlate de stat, cu vaste 
sume generate prin exportul de petrol, gaze naturale, 
metale si minereuri, ca asigurare împotriva unor 
viitoare turbulente economice. 

Dar, îndeosebi din cauza abruptei scăderi a preţului 
petrolului începând cu 2014, venitul pe cap de locuitor 
din Rusia rămâne blocat sub 9 000 de dolari americani 
pe an, mai putin decât în foștii acoliti precum 
Republica Cehă (18 286 de dolari americani), Slovacia 
(16 499 de dolari americani), Ungaria (12 778 de dolari 
americani) și Polonia (12 316 de dolari americani), care 
s-au alăturat Uniunii Europene. Petrolul generează 
acum mai puţin de jumătate din veniturile guvernului 
rus, deoarece preţul lui a înregistrat o scădere atât de 
drastică. Fondurile de investiții controlate de stat și-au 
pierdut o mare parte din lichiditatile lor, având în 
vedere că Putin investeşte în forţa militară a Rusiei si 
încearcă să protejeze drepturile pentru persoanele cele 
mai vulnerabile din tara. Sanctiunile occidentale nu au 
fost de ajutor. 

Ca raspuns la vremuri mai dure, oficialii de stat au 
incetat cresterea pensiilor in conformitate cu inflatia. 
Ei au oprit majoritatea cresterilor salariale din sectorul 
public într-o tara in care o treime din cetăţeni lucrează 
pentru stat sau pentru companii detinute de stat. Ei au 
tăiat sprijinul financiar pentru guvernele regionale, 
chiar dacă 77 dintre cele 83 de regiuni ale Rusiei 
înregistrează deficite și acumulează datorii. Sărăcia, 
deja în creştere în anii din urmă, va continua să se 


mărească în mod accentuat, îndeosebi pentru 
pensionari și pentru cei care trăiesc departe de cele 
mai mari orașe, sprijinitorii cei mai de încredere ai lui 
Putin. Rușii bine educați părăsesc tara în căutarea 
unor perspective mai bune. Speranţa de viata din 
Rusia se află pe locul 153 în lume. 

Decalajul dintre bogaţi şi sărăci este acum mai 
amplu în Rusia decât în toate ţările OCDE, cu excepţia a 
patru din ele, deşi creşterea pieţei negre din Rusia 
diminuează diferențele. În 2014, într-o perioadă în 
care petrolul încă se vindea cu mult peste 100 de dolari 
americani barilul, economia subterană a Rusiei se 
ridica deja, conform estimărilor, la 40% din PIB, în 
vreme ce 24% din bogăţia ţării erau deţinute off-shore. 
Nu există motive spre a crede că vreuna dintre statistici 
s-a îmbunătăţit de atunci. 

Pentru moment, cea mai mare sursă de nemulțumire 
publică fata de guvernarea Rusiei o constituie corupţia, 
care continuă să declanșeze protestele descrise în 
capitolul anterior. Controlul de către stat al mediilor de 
informare ruse, imaginea de dur si capacitatea de a da 
vina pe subordonați pentru corupţie și pentru o 
economie din ce în ce mai slabă l-au ajutat pe Putin să 
sfideze în continuare gravitația politică. Şi totuși, 
întrebările rămân. Fără o neverosimilă creștere bruscă 
si de durată a preţului la petrol, ce forţă poate inversa 
declinul constant al economiei și standardelor de viata 
din Rusia? Cum vor răspunde ruşii la reprimarea 
disidentei politice atunci când dificultăţile devin ceva 
obișnuit în zone ale ţării in care sprijinul pentru Putin 
se menţine ridicat? Ce jocuri de politică externă ar 
putea face Putin spre a deturna atenţia de la 
declinul Rusiei? 

Va amintiti de sondajul efectuat de Centrul analitic 
Levada din capitolul anterior? Mai mult de jumătate 
dintre rusii care au raspuns anchetei din 2017 au 
afirmat ca au obosit sa astepte ca Putin sa le 
îmbunătăţească viețile. Dacă lucrurile nu se 


îmbunătăţesc, cât timp poate el evita invinovatirea? În 
trecut, multi ruși au șovăit să conteste un guvern care 
plătește salariile lor sau pe cele ale unui membru de 
familie. Câtă vreme va mai dura această şovăială, 
având în vedere că salariile stagnează si standardele de 
viata coboară? Protestele s-au extins deja cu mult 
dincolo de cele mai mari orașe ale Rusiei. Cât va mai 
dura până când frustrarea publică va deveni o 
provocare politică majoră pentru guvernul rus? Putin 
se bucură în continuare de o largă popularitate, 
protestatarii pot fi pedepsiţi, pentru alegători nu există 
contracandidati disponibili, iar Rusia continua să aibă 
multi bani pentru vremuri grele. Si totuşi, această ţară 
se îndreaptă încet, dar sigur, într-o direcţie greșită și nu 
este clar ce forță anume ar putea schimba în cele din 
urmă situaţia. 


INDONEZIA 


Într-o dimineaţă caldă din decembrie 2016, 200 000 
de musulmani indonezieni s-au adunat în Jakarta, 
capitala ţării, spre a cere ca Basuki Tjahaja Purnama sa 
fie băgat la închisoare. Conform mulțimii strânse, el 
insultase islamul citând în mod public un verset din 
Coran cu o interpretare care nu le era pe plac. 
Adevăratul motiv al mulţimii? Acest guvernator al 
Jakartei, creștin de etnie chineză, mai cunoscut sub 
numele de Ahok, era în luptă strânsă pentru a fi reales, 
iar populistii musulmani doreau ca el să piardă. 
„Încarceraţi-l pe Ahok. Legea trebuie să fie cinstită”, 
scria pe pancarte.'® 

Cu toate ca Indonezia este in mod oficial o tara 
seculara, ca libertatea si diversitatea religioasa sunt 
consfintite in Constitutia tarii, iar Ahok ramane un 
prieten si aliat al presedintelui reformist al Indoneziei, 
un tribunal l-a declarat vinovat de „blasfemie” in mai 
2017 și l-a condamnat la doi ani de închisoare. Acest 
lucru constituie ultimul semn că politica lui „noi versus 


ei” joacă acum un rol mai important în viata ţării cu 
cea mai mare populație musulmană din lume, pe 
măsură ce islamul, populismul și naționalismul isi 
extind atracţia politică. 

Se estimează că în Indonezia locuiesc 260 de 
milioane de oameni. Este o tara săracă, cu un venit pe 
cap de locuitor de doar 3 600 de dolari americani. În 
afară de sărăcia la scară mare, Indonezia este 
împovărată cu o mare diferenţă între bogaţi si săraci, 
care s-a amplificat mult mai mult după criza financiară 
din Asia de Est de acum 20 de ani. Acesta este unul 
dintre cele mai importante motive pentru care 
indonezienii l-au ales preşedinte, în 2014, pe fostul 
guvernator reformist al provinciei Jakarta, Joko 
Widodo. Jokowi, asa cum îi spune lumea, este primul 
preşedinte al ţării care provine din afara elitei 
tradiţionale indoneziene și a atacat inegalitatea printr- 
o creştere accentuată a cheltuielilor bugetare pentru 
infrastructura în paragină a ţării, precum și pentru 
sistemele de educaţie si de sănătate. 

Dar Indonezia reprezintă o altă ţară în curs de 
dezvoltare în care politicienii și elita de afaceri 
mănâncă la aceeaşi masă, iar corupţia rămâne 
endemică. Până acum, cei bogaţi si puternici care se 
opun reformelor au avut în vizor planurile lui Jokowi 
mai mult decât pe autorul lor. Această situaţie se va 
schimba dacă esecul de a realiza standarde de viata 
mai înalte îl va face pe Jokowi vulnerabil. În tara există, 
de asemenea, o împărţire geografică. Aproximativ 120 
de milioane dintre cei 260 de milioane locuiesc 
departe de marile orașe, în cele peste 17 000 de insule 
mai mici, subdezvoltate, ale Indoneziei si au foarte 
mult de recuperat. Sectorul privat vede oportunităţi 
reduse de profit în investiţiile în aceste insule, iar 
statului îi lipsesc banii spre a compensa diferenţa, 
pentru că în această tara guvernul nu se pricepe sa 
strângă impozite. 


Jokowi merge mai departe. Numărul de indonezieni 
peste vârsta de 15 ani a crescut cu mai mult de 3 
milioane între 2014 și 2015, în vreme ce numărul de 
locuri de muncă a crescut cu doar 200 000.!* Săracii se 
pot aştepta ca mai multe transferuri de bani si 
subvenţii în educaţie să le ofere șanse mai bune pentru 
viata de clasă de mijloc. Bogatii se pot aștepta la 
impozite mai mari. Totuşi, vasta populaţie a Indoneziei 
(pe locul patru în lume), numărul foarte mare de tineri 
(jumătate din ţară e sub vârsta de 28 de ani), 
diviziunea ei urban-rural si numărul extrem de mare 
de muncitori slab educati, necalificaţi fac tara deosebit 
de vulnerabilă la revoluţia care se apropie în domeniul 
automatizării producţiei. Dacă Jokowi nu poate strânge 
suficienţi bani şi nu poate adopta acte legislative spre a 
investi mult mai mult în drumuri mai bune, școli mai 
bune si mai multă electricitate dincolo de Java, tinerii 
indonezieni nu vor dezvolta niciodată abilităţile de 
care au nevoie spre a concura într-o economie est- 
asiatică din era digitală. Diviziunile din ţară vor spori, 
mișcarea sa de reformă va fi discreditată, iar zeci de 
milioane de indonezieni vor aluneca din nou în 
sărăcie. 

Elita va construi si mai multe școli private si 
ansambluri rezidenţiale de lux. Săracii se vor îndrepta 
către școli locale și organizaţii care promovează un tip 
indonezian de islamism sunnit, care respinge 
tradiționalul mesaj de toleranţă „unitate în diversitate”, 
o idee care a ajutat la păstrarea păcii vreme de multi 
ani într-o tara cu ample minorităţi etnice și religioase. 
Având in vedere numărul lor, un proletariat nedreptatit 
ar putea folosi urna electorala spre a alege lideri care 
promit sa foloseasca orice mijloace necesare spre a 
îndrepta ceea ce cred ei ca este greşit. Asa ceva nu este 
greu de imaginat intr-o tara in care vedem deja ca 
partidele islamiste promoveaza dominatia 
musulmană, iar partidele naţionaliste cer loialitate fata 
de valorile patriotice aşa cum le definesc ele. 


INDIA 


Într-o seară a lunii septembrie 2017, Gauri Lankesh, 
o ziaristă indiană cu un extrem de satiric sens al 
umorului, se întorcea acasă după o lungă zi de muncă. 
La câțiva pași distanță de usa ei de la intrare, a fost 
împuşcată mortal de către un necunoscut care a 
dispărut pe un scuter. Când s-a împrăștiat vestea, au 
început speculaţiile legate de motiv si au izbucnit 
proteste în orașele din tara. De o parte erau prietenii si 
aliaţii lui Lankesh, care susțineau că a fost ucisă de 
către naționaliștii hinduși si de aliaţii lor din guvern 
care voiau ca ea să fie pedepsită pentru relatările ei 
despre brutalitatea lor. De partea cealaltă se situau 
politicieni din partidul de guvernământ Bharatiya 
Janata Party (BJP) si aliaţii lor, care declarau cu 
insistență că motivul era necunoscut și că aceia care 
criticau guvernul îi exploatau moartea în vederea unui 
câștig politic.’® 

La 70 de ani de la declararea independenței Indiei si 
separarea de Pakistanul musulman, religia rămâne un 
punct central al politicii de tip „noi versus ei”. E destul 
de infricosator că încă există crime motivate religios în 
această tara profund diversă si că violenţa mulțimii 
continuă împotriva musulmanilor acuzaţi că fură, vând 
sau mănâncă vaci, care sunt sacre pentru multi hinduși 
conservatori. Este mai alarmant că oficialii politici ai 
partidului de guvernământ BJP deseori toarnă gaz pe 
foc, denumindu-i ,sickular’21 și „presstitutes”22 pe 
ziariștii care critică naționalismul indian.’ 

Având un venit pe cap de locuitor de doar 1 723 de 
dolari americani, India cea cu rată mare de creştere 
rămâne cea mai săracă dintre aceste 12 ţări. Un 
program de liberalizare economică ce a început în anii 
1980, accelerat de o criză a datoriilor in 1991 si care 
continuă în ziua de azi sub prim-ministrul reformist 
Narendra Modi, a accentuat puternic creșterea econo- 
mică a Indiei, dar dezmembrarea (parţială) curentă a 
birocraţiei socialiste labirintice care face posibilă 


accelerarea creşterii a exacerbat inegalitatea de 
venituri. 

Vestea bună pentru India este aceea că inegalitatea 
de venituri este mai putin severă decât în celelalte tari 
BRICS: Brazilia, Rusia, China şi Africa de Sud. Vestea 
proastă: motivul este acela că un procentaj mult mai 
mare de indieni sunt săraci lipiti pământului. 
Aproximativ 600 de milioane dintre cei peste un 
miliard de oameni trăiesc la limita subzistentei lucrând 
pământul, practicând meserii necalificate în sate sau în 
oraşe, în fabrici de mâna a doua, de cele mai multe ori 
„la negru”. Un studiu publicat în 2017 de către 
economiştii francezi Lucas Chancel si Thomas Piketty a 
dezvăluit faptul că inegalitatea în India și proporţia din 
venitul naţional care merge la cei mai bine plătiți 1% 
dintre salariaţi sunt mai mari decât oricând începând 
cu anul 1922, când indienii au început să plătească 
taxe.” Epoca așa-numitei rate de creştere indiene — 
dezvoltarea calduta produsă de economia indiană 
dominată de stat de la independenţa din 1947 până în 
anii 1980 — pare a fi apus. Dar de greoaia deschidere a 
economiei Indiei, de expansiunea sectorului ei de 
servicii si de clasa de consum în creștere a beneficiat 
până acum doar o mica parte din forţa de muncă a 
țării. 

Sub conducerea lui Modi, India a devenit economia 
de mare anvergură cu cea mai rapidă creştere din 
lume, iar aproape de primele poziţii ale listei sale de 
planuri de reformă se află o creștere serioasă a 
investițiilor din celebra infrastructură învechită a 
Indiei. Totuşi, necesităţile ţării sunt enorme. În 2012, 
înainte ca BJP să ajungă la putere, o pană de curent 
masivă a evidenţiat amploarea unei parti a problemei, 
lipsind de electricitate 700 de milioane de oameni. 
International Energy Agency estima în 2015 că 240 de 
milioane de indieni trăiau fără niciun acces la 
electricitate. Guvernul afirma că se aştepta ca fiecare 


gospodărie din India să fie racordată la curent până în 
2018, dar câte ore pe zi reprezintă o altă chestiune. 

La nivelul anului 2014, 600 de milioane de oameni 
din India nu aveau o toaletă în casele lor. Guvernul 
mai susținea, de asemenea, în 2015 că aproape 40% 
din rețeaua de drumuri a ţării de 5,4 milioane de 
kilometri au rămas nepavate.”? In mare parte din ţară, 
sistemul feroviar e mai vechi de 100 de ani. În 2016, 
ministrul de finanţe Arun Jaitley avertiza că tara avea 
nevoie de o investiţie de 1,5 trilioane de dolari 
americani în drumuri, poduri, căi ferate, porturi, 
canalizare, reţele electrice și alte proiecte în următorii 
10 ani, pentru a satisface nevoile de infrastructură de 
bază si pentru a menţine această creștere.” 

Accesul la apă constituie una dintre cele mai mari 
provocări ale ţării si reprezintă o importantă sursă 
potenţială de tulburări la scară extinsă. Aproape 76 de 
milioane de indieni sunt în continuare lipsiți de acces 
la apă potabilă, conform unei estimări din 2016 a 
WaterAid, o organizaţie nonprofit din Londra, iar alte 
milioane de oameni beau apă de foarte proastă 
calitate.” Acviferele, care furnizează 85% din apa ţării, 
nu sunt reumplute. Pânza de apă freatică scade, iar 
rata nașterilor este cea mai mare în statele din nord și 
vest, unde apa este la cea mai mare căutare. Mai mult 
de 600 de milioane de oameni din India își câștigă 
existenţa din agricultură, dar două treimi din 
terenurile agricole ale ţării sunt dependente de ploaie 
spre a fi irigate. Seceta poate afecta sute de milioane de 
vieti. Schimbările climatice nu ajută; dată fiind lipsa 
de apă, o scădere a totalului de ploi în sezonul 
musonului (din ce în ce mai imprevizibil) poate face ca 
preţurile să urce, declanșând tulburări generate de cei 
care nu sunt în stare să-și cumpere alimente de bază. 
Aceasta constituie o mare problemă politică în multe 
dintre alegerile statale din India. 

Cea mai importantă este demografia tării. In 
următorii ani, India va depăşi China, devenind ţara cu 


cea mai mare populaţie din lume.** Spre deosebire de 
China si de Rusia, India are o populaţie tânără care 
creşte în ritm rapid. Jumătate din ţară este sub varsta 
de 25 de ani, iar 65% sunt sub 35 de ani. Pentru 
moment, acest lucru este bun pentru creșterea 
economica. Dar chiar si in ziua de azi nu sunt 
suficiente locuri de munca pentru cei un milion de 
indieni care intra în forţa de munca in fiecare lună. 
Amintiti-va că, în conformitate cu estimările 
Organizaţiei Națiunilor Unite, inovațiile in 
automatizare si învăţarea automată la locul de munca 
vor periclita 69% dintre slujbele existente în India. 

Există şi alte provocări. Dincolo de tensiuni si 
câteodată de vărsări de sânge, care continua să 
afecteze relaţiile dintre naționaliștii hinduși si o 
populaţie musulmană minoritară de mai mult de 100 
de milioane de persoane, încă există și diviziuni 
definite de castă. Politici de acţiune pozitivă care oferă 
locuri râvnite în cele mai bune instituţii din ţară de 
învăţământ superior si slujbe guvernamentale bine 
plătite cetăţenilor din castele inferioare alimentează 
resentimente între diferite grupuri — tensiuni care se 
transferă în politicile locale si câteodată în stradă. Cu 
timpul, din ce în ce mai multe grupuri vor solicita 
aceste privilegii si vor vota pentru candidaţi 
parlamentari care promit că le vor acorda. E foarte 
dificil să guvernezi o tara în care se vorbesc 35 de limbi 
diferite, fiecare de către cel puţin un milion de 
persoane, cu 22 000 de dialecte distincte, dar accesul la 
reţelele de socializare care se extinde cu repeziciune va 
face ca protestele să fie mai uşor de organizat şi mai 
greu de controlat. India cea dinamică, cea ambițioasă, 
a sfidat de zeci de ani avertizările referitoare la 
pericolul iminent. Dar de unde vor proveni locurile de 
muncă? Cum va putea guvernul Indiei să facă faţă în 
continuare așteptărilor din ce în ce mai mari dacă nu 
sunt rezolvate aceste mari probleme structurale? 


India a fost multă vreme printre cele mai 
protectioniste dintre marile pieţe emergente, cursul 
său economic fiind stabilit cu multă vreme în urmă de 
către socialismul Societăţii Fabiene pe care părintele 
fondator Jawaharlal Nehru l-a asimilat în timpul anilor 
de studenţie din Anglia, iar ulterior prin hotărârea fiicei 
sale, Indira Gandhi, de a proteja controlul statului 
asupra economiei Indiei ca semn de mândrie 
naţională. Politicienii de frunte ai acestei tari sunt de 
multă vreme suspiciosi în privința „globalismului” si a 
modului de gândire colonialist pe care îl văd ei la 
originile acestuia. Modi a deschis mai lare anumite 
sectoare ale economiei către investiţiile străine, dar el 
si partidul sau BJP au adăugat, de asemenea, 
combinației şi o puternică doză de nationalism hindus. 
În ultimele decenii, globalizarea a creat importante 
oportunități pentru tinerii indieni ambitiosi, îndeosebi 
pentru cei care stăpânesc bine limba engleză. Dar toate 
acele call-centeruri, din Bangalore şi alte orașe indiene, 
pot fi în scurtă vreme conduse de mecanisme, având în 
vedere că inteligenţa artificială se deplasează din 
sectoarele de servicii din SUA şi Europa către ţările mai 
sărace. Dacă ţinem cont de toate acestea, există un risc 
serios ca noua generaţie de politicieni indieni să se 
afirme punând în contrast diferite versiuni de „noi” cu 
versiuni noi de , ei”. 


CHINA 


lată cea mai de succes poveste despre globalizare. 

Ascensiunea Chinei poate fi măsurată in multe 
modalităţi, dar cifra cea mai impresionantă o 
reprezintă cele 700 de milioane de persoane pe care 
reforma inițiată de stat le-a ridicat din sărăcie pe 
parcursul ultimilor 40 de ani. În 1986, PIB-ul Chinei pe 
cap de locuitor era de 282 de dolari. În 2016, el a 
depășit 8 100 de dolari americani. Clasa de mijloc a 
țării reprezenta, in 2002, 4% din populaţie si, în 2013, 


31%.” Conducerea Partidului Comunist a declarat ca 
poate educa suficiente persoane, poate crea suficiente 
locuri de muncă, poate realiza o creştere suficientă si 
poate oferi suficiente asigurări medicale pentru ca în 
2020 alte 50 de milioane de persoane să depășească 
sfera celor mai scăzute venituri. În ciuda predictiilor 
din partea multor persoane, de-a lungul anilor, că o 
prăbușire a economiei Chinei ar fi trebuit să aibă loc de 
multă vreme, cea mai mare piață emergentă a lumii și 
aspiraţiile ei rămân în picioare. 

Cu toate acestea, din foarte multe motive - 
inevitabile cu toate — rata de creştere a ţării continuă sa 
încetinească, iar câștigurile ei sunt sub presiune. Criza 
financiară din 2008-2010 din Occident le-a dovedit in 
mod clar liderilor Chinei că trebuie să acţioneze mai 
rapid spre a scădea dependența ţării de 
disponibilitatea consumatorilor din SUA si Europa de a 
cumpăra bunurile produse ieftin de China. Pentru a 
menţine o stabilitate economică pe termen lung, China 
trebuie să-şi construiască si să-și consolideze propria 
clasă de mijloc, una care să-și permită să cumpere 
acele produse de consum executate în fabrică. 
Succesul a crescut salariile chinezilor. Dar, pe măsură 
ce salariile cresc, China pierde avantajul care a adus de 
la bun început atât de multe companii străine în ţară. 
Chiar și companiile chinezești au început să mute 
producţia în tari mai sărace, îndeosebi în Asia de Sud- 
Est, unde forţa de muncă e mai ieftină. Salariile mai 
mari nu sunt de ajutor atunci când nu există un loc de 
muncă. 

În plus, problema inegalitatii s-a accentuat de-a 
lungul anilor. Chiar dacă sute de milioane de oameni 
au urcat pe scara socială, inegalitatea economică s-a 
mărit între populaţia cu venituri mici încă prizonieră la 
tara, noua clasă de mijloc si cei care sunt acum 
superbogati. Coeficientul lui Gini23 a crescut in mod 
dramatic (de la 0,27 in 1984 la 0,42 in 2010), dar chiar 
si acest salt amplu probabil ca nu surprinde adevarata 


dimensiune a problemei. Frauda statistică la diferite 
niveluri ale guvernului subminează încrederea în 
cifrele despre care știm că sunt sensibile din punct de 
vedere politic. Putem fi siguri că regiunile de coastă ale 
Chinei sunt cu mult mai bogate decât interiorul și că, 
chiar după standardele altor tari în curs de dezvoltare, 
diferenţa dintre prosperitatea urbană si cea rurală este 
amplă si se măreşte. 

Exacerbând inegalitatea, dacă trăieşti la Beijing, 
Shanghai, Guangzhou sau în alt oraş în care veniturile 
au urcat rapid, e posibil să ai acces la școli bune. Dacă 
trăieşti în afara oraşelor de frunte, probabil că nu ai. 
Educaţia va deveni un subiect şi mai controversat cu 
timpul, pentru că locurile de muncă din viitor au mult 
mai multe şanse de a pretinde lucrători cu înaltă 
calificare, bine pregătiţi si bine educați. Si există o 
temere din ce în ce mai mare chiar si în cele mai bune 
oraşe că preţurile care cresc, în special pentru locuinţe, 
vor alunga foarte multi oameni. 

Apoi există aerul şi apa otrăvite, produsul amar a 
zeci de ani de creștere economică tot mai mare. 
Statisticile au devenit trist de familiare. Ministerul de 
Protecţia Mediului din China a raportat că două treimi 
din apele subterane și o treime din apa de suprafaţă 
ale Chinei nu sunt adecvate pentru contactul uman de 
orice tip. Toxinele si gunoiul fac ca aproape jumătate 
din râurile ţării să intre în aceasta categorie.” Se 
estimează că poluarea aerului ucide mai mult de un 
milion de chinezi pe an.“ 

În plus, sistemul de protecţie socială al ţării rămâne 
nefinalizat din pricina faptului că populaţia Chinei 
imbatraneste mai rapid decât oriunde în lume, lăsând 
din ce în ce mai puţini muncitori care să producă 
bogăţia necesară plăţii pentru îngrijirea celor vârstnici. 
În 1980, vârsta medie, punctul care împarte o 
populaţie în două jumătăţi egale numeric, era de 22,1 
ani în China si de 30,1 ani în Statele Unite. Un studiu al 
Organizaţiei Naţiunilor Unite a estimat că, până în 


2050, vârsta medie va fi de 40,6 ani în Statele Unite și 
de 46,3 ani în China. În anii 1990, China a introdus un 
program numit „Dibao” sau „Schema de Garantare a 
unui Minimum de Trai”, spre a oferi mici sume de bani 
celor mai săraci. Proiecte mai recente menite să 
sporească veniturile pentru persoane care trăiesc la 
tara au cuprins sute de milioane de oameni, dar cu 
indemnizaţii prea mici, spre a face fata celor mai 
fundamentale nevoi, îndeosebi ale celor vârstnici.”! 
Automatizarea va ajuta China să evite o scădere bruscă 
a productivităţii pe măsură ce populaţia ei 
îmbătrânește, dar vor trece multi ani până când vom 
ști ce anume înseamnă aceasta pentru securitatea 
socială a Chinei și pentru capacitatea guvernului de a o 
finanța. 

Toate aceste presiuni alimentează miile de proteste 
din China care au loc an de an, menţionate în capitolul 
anterior. Încetinirea economică a ţării va face mai 
dificilă decât în trecut rezolvarea tuturor acestor 
probleme, având în vedere că prioritatea numărul unu 
a guvernului va fi aceea de a evita falimentul 
companiilor de stat inglodate în datorii si al guvernelor 
locale care se chinuie să ofere servicii de bază mulţimii 
din ce în ce mai mari de oameni care se revarsă în 
oraşe. Acestea sunt tipurile de probleme care conduc la 
proteste. Ca și în alte ţări, persoanele scăpate de 
sărăcie au așteptări mai mari de la guvern. 

De asemenea, dacă vremurile devin dure, clasa de 
mijloc a Chinei şi stilul ei de viata motivat de consum 
ar putea deveni o ţintă — a oamenilor mai săraci care le 
invidiază prosperitatea si a unui guvern care urmărește 
să se protejeze de furia populistă. Această frică din 
sânul clasei de mijloc explică de ce atât de multi își 
trimit copiii în străinătate pentru educaţie și banii în 
alte tari pentru securitate financiară. Totodată, e 
posibil să explice din ce motiv președintele Xi Jinping a 
reînviat în mod explicit cultul personalităţii din jurul 
lui Mao Zedong, întemeietor al Republicii Populare si 


un om care n-ar recunoaște tara din ce in ce mai 
consumerista care a devenit China. Aceasta este falia 
care i-ar putea separa pe „noi” de „ei” in China, daca 
economia tarii va suferi un colaps major. 

China are avantaje importante, îndeosebi în 
comparaţie cu alte tari în curs de dezvoltare. În primul 
rând, sistemul său de învățământ superior se 
îmbunătățește rapid și în moduri care pot ajuta la 
trecerea spre o lume caracterizată prin automatizare si 
inteligență artificială puternic extinse. Conform 
clasamentelor anuale publicate de U.S. News & World 
Reportin 2017, in China se gasesc patru dintre primele 
zece scoli de inginerie din lume. (Statele Unite au, de 
asemenea, patru). In fiecare an, in China termina 
facultatea de patru ori mai multi studenţi decât în 
Statele Unite (1,3 milioane versus 300 000) în 
domeniile matematică, inginerie și tehnologie." 

În plus, în vreme ce India este un unicat de 
diversitate, dominaţia majorităţii populaţiei chineze 
Han, care reprezintă mai mult de 90% din totalul 
populaţiei din China, creează omogenitate socială în 
cele mai prospere și influente orașe și provincii ale 
ţării. Lipsa oricărei alternative de conducere viabile la 
Partidul Comunist Chinez consolidează stabilitatea. 
Este, de asemenea, un lucru extrem de bun faptul că 
liderii Chinei înţeleg foarte bine multe dintre 
problemele ţării — si că supraviețuirea pe termen lung 
depinde de rezolvarea lor. Niciun guvern de după 1980 
nu a fost mai eficient în promovarea reformelor care 
susţin prosperitatea. Un efort serios este facut pentru a 
aborda corupţia, poluarea, lipsa de acces la educaţie și 
asistență medicală decentă, inegalitatea de avere, 
siguranţa produselor (îndeosebi a alimentelor) și 
nevoia de un sistem de protecţie socială mai puternic. 

Dar... 

Cu toate că liderii chinezi au declarat foarte multe 
despre impactul pozitiv pe care îl va avea asupra 
economiei chineze introducerea la scară largă a 


automatizării si a inteligenţei artificiale la locul de 
muncă, ei au spus şi au făcut puţin pentru a aborda 
tulburarea economică, socială şi (poate) politică pe 
care o vor crea acestea. Amintiti-va că Banca Mondială 
a estimat că automatizarea şi inovațiile in 
computerizare ameninţă 77% dintre toate locurile de 
muncă din China. Aceasta reprezintă o perturbare 
majoră în vieţile a sute de milioane de persoane, 
îndeosebi în cele mai aglomerate oraşe ale ţării. Așa 
cum scriau Chris Bryant24 şi Elaine He25 în ianuarie 
2017: „A fost nevoie de 50 de ani pentru ca în lume să 
se instaleze primul milion de roboţi industriali. 
Următorul milion va avea nevoie de doar 8, conform 
Macquarie [Group|26. Lucru important, o mare parte 
din creșterea recentă s-a petrecut în afara SUA, 
îndeosebi în China, care are o populaţie îmbătrânită și 
unde salariile au crescut.” China, observă ei, instalează 
un număr de roboţi cu mult mai mare decât oricare 
altă tara din lume.“ 

Este cu atât mai remarcabil, în acest caz, că liderii 
politici ai Chinei susțin că sunt hotărâți să adopte 
complet revoluţia tehnologică, cât se poate de rapid, cu 
puţine dezbateri publice despre sau pregătire pentru 
masivele pierderi de locuri de muncă ce nu pot fi 
evitate. În schimb, guvernul s-a concentrat aproape 
exclusiv pe construirea laturii competitive a Chinei în 
domeniul producerii de roboți. În sistemul politic atent 
controlat al Chinei, nu există societăţi civile care să 
avertizeze în privinţa acestui val care se apropie. 

Guvernul lui Xi Jinping va face eforturi spre a 
îmbunătăţi educaţia pentru locuri de muncă high-tech, 
deoarece China se confruntă cu deficite majore de 
muncitori cu înaltă calificare tehnologică in 
semiconductori, robotică și inteligenţă artificială. Dar 
există, de asemenea, o penurie de profesori calificaţi si 
de posturi universitare disponibile, făcând ca un 
număr uriaș de resurse umane să rămână cu un set de 
opţiuni de muncă ce se diminuează rapid. 


Eșecul de a proteja clasa de mijloc în ascensiune de 
infractionalitate, corupţie si alimente, aer si apă 
contaminate, împreună cu eşecul de a avea grijă de 
șomeri, bolnavi si vârstnici creează o situaţie profund 
periculoasă pentru China. Dar extrema perturbare a 
forței de muncă si masiva pierdere de locuri de munca 
care ar putea putea împinge zeci sau sute de milioane 
de persoane înapoi înspre sărăcie s-ar putea dovedi un 
gen complet nou de ameninţare la adresa stabilităţii si 
viitorului țării. 

China posedă niște avantaje clare. Ea este singurul 
guvern care, cel putin în acest moment, isi poate 
permite să cheltuiască sume uriaşe de bani în crearea 
de locuri de muncă inutile pentru a evita tulburările 
politice. Succesele istorice ale Chinei sugerează că ea ar 
putea fi tara capabilă să găsească o manieră de a se 
adapta, iar îmbătrânirea populaţiei sale ar putea 
constitui un avantaj, având în vedere că ţara are nevoie 
de mai puţine locuri de muncă decât rivala Indie în 
anii următori. Trebuie să sperăm cu toţii acest lucru, 
pentru că, lună de lună, întreaga economie globală 
devine din ce în ce mai dependentă de continuarea 
stabilităţii şi creșterii Chinei. 


* 


Doar acum devin clare implicaţiile politice ale 
automatizarii, ale ritmului accelerat de computerizare 
si ale introducerii la locul de munca a inteligentei 
artificiale in tarile in curs de dezvoltare. Unele dintre 
aceste guverne vor avea prevederea, banii si talentul de 
care au nevoie spre a-i pregati pe tineri sa se adapteze 
la schimbarea tehnologica rapida. Altele nu vor avea 
banii sau voinţa politica de a acţiona. lar altele nu vor 
recunoaște dimensiunea provocarii. Aceştia sunt 
factorii ce vor determina care dintre aceste tari pot sa 
supravieţuiască şi să fie prospere. 

Decalajul între câștigători si perdanti se va mări, de 
asemenea, intre tari individuale, atat dezvoltate, cat si 


în dezvoltare, pentru că munca ce necesită capacităţi 
tehnice complexe face ca accesul la școli si calificare 
mai bune să fie mai important decât înainte. Dar vom 
vedea, de asemenea, o răsturnare a marii convergente 
a globalizării pe măsură ce școli si universităţi mai 
bune, cetăţeni mai calificaţi din punct de vedere tehnic, 
sisteme de protecţie socială mai puternice si instituţii 
de guvernare mai puternice vor ajuta țările mai bogate 
să facă fata mai eficient acestor provocări. Aceasta 
constituie o problema pentru toate aceste 
douăsprezece tari - si, prin urmare, pentru toată 
lumea. 

Popoarele si guvernele au demonstrat că sunt 
reziliente în fata provocărilor istoriei, dar ritmul 
accelerat de schimbare tehnologică şi impactul său 
direct asupra atâtor vieţi vor pune sistemul 
international actual în fata unei decizii. 

Fie prin creativitate, fie prin forţă, statul va construi 
ziduri. 


11 Gen muzical caracteristic Africii în anii 1970 şi bazat pe 
un amestec de muzică tradițională nigeriană, jazz, funk, 
highlife si parte vocală, însoţită de percutie (n. red.). 

12 Oxfam International (Oxford Committee for Famine 
Relief) - o confederație de 20 de organizaţii caritabile 
independente din întreaga lume (n. red.). 

13 Grup de cercetare nonprofit de consolidare a 
capacităţii, de promovare şi consiliere, care colaborează cu 
mai mult de 80 de guverne, organizaţii internationale si 
organizaţii ale societăţii civile din întreaga lume (n. red.). 

14 Organizația Țărilor Exportatoare de Petrol 
(Organization of the Petroleum Exporting Countries — OPEC) 
— organizatie interguvernamentala al carei scop este de a 
coordona si unifica politicile petroliere ale tarilor membre si 
de a asigura stabilitatea pietelor petroliere (n. red.). 

15 Şi-a încheiat mandatul în decembrie 2018 (n. red.). 

16 Organizaţia pentru Cooperare si Dezvoltare Economica 
— organizaţie economică internațională, ale cărei tari 
membre (majoritatea dezvoltate) au în comun un sistem de 
guvernare democratic şi o economie de piaţă (n. red.). 

17 Andrés Manuel Lopez Obrador (n. 1953) este 
preşedintele Mexicului din decembrie 2018 (n. red.). 


18 Programe sociale, continuate și de succesorul lui 
Châvez (n. red.). 

19 Criticii acuză că votul a fost fraudat (n. a.). 

20 În prezent, sunt 37 de tari membre (n. red.). 

21 Termen peiorativ cu referire la un adept al politicii de 
stânga în India (n. red.). 

22 Formă de jurnalism care denotă crearea de știri potrivit 
intereselor unei anumite entități (n. red.). 

23 Indicator al inegalitatii de venituri (n. tr.). 

24 Christopher John Bryant (n. 1962) - om politic britanic, 
membru al Partidului Laburist (n. red.). 

25 Editorialist la Bloomberg (n. red.). 

26 Banca de investiţii independentă si companie de 
servicii financiare din Australia (n. red.). 


CAPITOLUL 4 
ZIDURI 


„Viitorul este deja aici.Doar că nu este încă distribuit în mod 
egal” 
ATRIBUIT LUI WILLIAM GIBSON 


are zidurile vor anihila democraţia? Nu pentru 
Q toți. „Funcționează zidurile? Întrebați Israelul 
despre ziduri”, spunea Donald Trump în februarie 
2017, referindu-se la bariera de securitate lungă de 700 
de kilometri de la granița statului cu Cisiordania. 
Israelul a mai construit și ziduri, şi garduri de-a lungul 
unei parti a graniţei sale cu Egiptul. Sistemele sale de 
apărare lron Dome, Arrow și David's Sling adaugă un 
acoperiş acestor ziduri, protejând cetăţenii de un atac 
aerian. A investit într-o reţea subterană sub forma unui 
sistem menit să detecteze și să distrugă tunelele. 
Serviciile sale de securitate posedă exceptionala 
capacitate de a identifica comunicațiile și persoanele 
care reprezinta ameninţări în spaţiul cibernetic, chiar 
si în teritoriile ocupate, unde riscul de atac terorist ar fi 
altminteri printre cele mai ridicate din lume. 

Astăzi, Israelul pare a fi mai sigur decât oricând de la 
întemeierea lui din 1948. El este singura democraţie cu 
adevărat stabilă din Orientul Apropiat, una dotată cu o 
presă liberă (deseori gălăgioasă), un sistem de educaţie 
de clasă mondială, domnia legii și instituţii de 
guvernare independente. În interiorul zidurilor, circa 
18% dintre cetăţenii israelieni sunt musulmani și au 
dreptul de a vota în conformitate cu legea israeliană. 
Cinci dintre cei 120 de membri ai Knesset-ului, 
parlamentul israelian, sunt musulmani sunniti. În ziua 
de azi, stânga israeliană se luptă să-și regrupeze baza 


politică prin chemări la un acord de pace bazat pe o 
„soluție cu două state”, pentru că argumentele ca 
securitatea pe termen lung a Israelului depinde de ea 
au devenit mai dificil de susținut. 

Cu alte cuvinte, zidurile Israelului funcţionează, 
dacă esti suficient de norocos de a trăi înăuntrul lor. 
Zidurile care separă Israelul de Gaza si de Cisiordania 
sunt la baza diferenţelor în ceea ce privește calitatea 
vieţii. În exteriorul lor, venitul pe cap de locuitor este 
de aproximativ 4 300 de dolari americani. În interior, 
este de peste 35 000 de dolari americani. Șomajul este 
putin sub 18% în Cisiordania si putin peste 42% în 
Gaza.! În interiorul zidurilor, este putin peste 4%.? În 
afara zidurilor, șomajul în rândul tinerilor este de 41%, 
pe când în interior este de doar 8,6%." Rata mortalităţii 
infantile este de 14,6 la 1 000 de născuţi vii în 
Cisiordania, 17,1 în Gaza si 3,5 în interiorul zidurilor. 
Mai puţin de 58% au acces la internet în exte-riorul 
zidurilor, în comparaţie cu aproape 80% în interior. 

Zidurile nu distrug democraţia. Ele protejează 
democraţia pentru ,noi”, negând-o pentru „ei”. Acesta 
este argumentul pe care îl vor susţine unii deschis în 
anii ce vor veni în diverse tari ale lumii. Zidurile sunt 
satisfăcătoare şi înlesnesc politica bună. Ele nu sunt 
greu de explicat și oferă un semn vizibil (chiar dacă 
iluzoriu câteodată) de securitate. 

În multe feluri, vorbim despre încercări de a inversa 
fluxul globalizării. Spre a crea aparenţa protejării 
locurilor de muncă şi industriilor, vom fi martorii unei 
creşteri continue a protectionismului in toate formele 
lui. Vom vedea mai multă cenzură - mai multe 
restricţii, atât de școală veche, cât și inovative, în 
privința transmiterii informaţiei si a ideilor cu 
rezonanţă politică. De asemenea, vor exista noi bariere 
în calea deplasării persoanelor. Cele mai noi tipuri de 
ziduri sunt cele care îi vor separa pe oameni în 
interiorul societăţilor. 


Unele dintre aceste ziduri vor fi menite să protejeze 
„interese naţionale”, o idee care va fi definită chiar mai 
pe larg. Alte ziduri vor fi construite spre a proteja 
interesele unui partid de guvernământ sau chiar ale 
unui lider individual și ale familiei sale, prietenilor şi 
clienților săi. Unele vor fi ridicate la fel de repede si de 
improvizat precum Zidul Berlinului, o barieră din 
ciment ieftin si pietriș, care a despărţit Estul și Vestul 
vreme de 28 de ani. Altele vor fi baricade ale erei 
digitale, peste care va fi mai greu de trecut si sub care 
va fi imposibil de săpat tuneluri. 


PROTECTIONISMUL - SUB TOATE FORMELE SALE 


Având în vedere că guvernele încearcă să protejeze 
vieţile si mijloacele de trai ale cetăţenilor - si să se 
protejeze pe ele însele de furia publică atunci când 
această protecţie nu funcţionează —, ne putem aștepta 
la forme atât vechi, cât si noi de protectionism 
economic. Acest lucru este adevărat în țările mai 
bogate, în care cetățenii sunt preocupaţi mai mult să-și 
protejeze prosperitatea existentă decât să scape de 
sărăcie. Politica din epoca Marii Crize Economice a 
președinților americani Herbert Hoover si Franklin 
Roosevelt dă la iveală ce anume devine posibil atunci 
când disperarea se revarsă în politica chiar şi a unei 
tari puternice si odinioară încrezătoare în forțele sale. 

Taxele vamale atingeau deja cote istorice înainte ca 
Hoover să răspundă prăbușirii bursei din 1929 
semnând celebrul proiect devenit lege Smoot-Hawley 
din iunie 1930. În acest proces si în ciuda obiectiilor 
publice a sute de economiști, fostul secretar de stat în 
domeniul comerţului a aprobat o lege care mărea 
aproape 900 de taxe de import.* Economistii și 
politicienii continuă să dezbată adevărata importanţă 
a acestui pas. Unii susţin că a adâncit Marea Criză. Alţii 
susțin că impactul acestei legi singulare a fost exagerat 
întotdeauna. Dar cel mai mare impact al legii Smoot- 


Hawley a constat în otrăvirea relaţiilor comerciale cu 
alte tari, provocând represalii la scară larga din partea 
Furopei și a Canadei și producând noduri economice 
care au avut nevoie de zeci de ani spre a fi desfăcute. 
Conform lui Douglas Irwin, profesor de economie la 
Dartmouth, „atunci când Congresul dezbătea proiectul 
de lege Smoot-Hawley în anii 1930, nu s-a luat în 
considerare cum anume ar putea reacţiona celelalte 
tari. S-a crezut că ele vor rămâne pasive. Dar celelalte 
tari nu au rămas deloc pasive.” Protectionismul este 
contagios. 

Anii 1930 oferă, de asemenea, alte lecţii. Cariera lui 
Roosevelt subliniază pericolele create chiar si de cele 
mai bine-intentionate încercări de a oferi ajutor 
imediat persoanelor disperate. În toiul Primului Război 
Mondial, preşedintele Woodrow Wilson a folosit 
„Trading with the Enemy Act” (Legea privind comerţul 
cu dușmanii) din 1917 spre a extinde puterile 
economice ale președintelui pe timp de război. O 
generație mai târziu, Franklin Roosevelt a extins aceste 
capabilități spre a include ,urgente economice 
naționale” pe timp de pace. Congresul i-a urmat rapid 
exemplul cu „Emergency Banking Act” (Legea bancară 
de urgenţă), care i-a conferit guvernului puteri 
extraordinare spre a salva sectorul bancar al SUA. 
Roosevelt a folosit agenţia National Recovery 
Administration şi îndeosebi programul acesteia „Blue 
Eagle” spre a da publicităţii companii din sectorul 
privat care nu au fost în stare să urmeze directivele 
guvernului în toate privintele, începând de la stabilirea 
preţurilor în conformitate cu decretul guvernamental si 
până la angajarea mai multor salariaţi spre a reduce 
șomajul.” Mesajul oficial al guvernului nu era subtil: 
„Atunci când fiecare gospodină americană înțelege că 
Blue Eagle |logoul ambalajelor] de pe tot ceea ce ea lasă 
să intre in casa ei reprezintă un simbol al restaurării 
siguranţei, fie ca Dumnezeu să aibă milă de omul sau 


de grupul de oameni care încearcă să-și bată joc de 
această pasăre.” 

Programul „Blue Eagle” cerea, de asemenea, firmelor 
să plătească salarii minime obligatorii, să limiteze 
orele de lucru si să pună capăt muncii minorilor — 
politici care așteptau de mult să fie aplicate. Dar 
Roosevelt a creat un precedent periculos pentru viitorii 
președinți de a declara stare de urgență economică, 
conferindu-le noi puteri care măresc suferința umană, 
în loc s-o usureze. Preşedinţii pot folosi aceste puteri 
spre a forţa companiile private să respecte politica 
momentului, chiar dacă planul este menit în principal 
să obţină voturi, si nu să restabilească stabilitatea 
economică pe termen lung. 

Franklin Roosevelt a insufletit spiritele americanilor 
cu o conducere optimistă și cu o bună dispoziţie pe 
fondul unei perioade mohorâte din istoria SUA. În 
multe moduri, New Deal27 a ușurat suferinţa umană 
din timpul Marii Crize si, în timp ce democratiile se 
prăbuşeau în Europa, nu ar trebui să subestimăm rolul 
pe care Roosevelt și politica sa l-au jucat în evitarea 
tulburărilor politice și sociale catastrofale din Statele 
Unite. Dar nu New Deal, ci cel de-al Doilea Război 
Mondial a pus capăt stagnării economice. Şomajul in 
SUA continua să fie la 19% în timpul recesiunii din 
1937-1938.5 

Mai important, zelul lui a generat niște periculoase 
precedente de care viitorii lideri ai SUA s-ar putea 
folosi spre a obţine câştiguri politice în perioade 
dificile.” Aceasta constituie o lecţie a Statelor Unite, 
campion tradiţional al liberei iniţiative, al liberului 
schimb si al mecanismelor politice de control si 
armonizare — şi o tara în care episodul Smoot-Hawley 
rămâne un avertisment. În alte ţări, atât dezvoltate, cât 
si în curs de dezvoltare, cetăţenii sunt mult mai putin 
ostili ideii unui control guvernamental puternic în 
comerţ si în construirea zidurilor care restrictioneaza 
fluxul componentei vitale a unei economii moderne. 


Alte ziduri nu sunt asa de evidente. Acolo unde este 
neplăcut din punct de vedere politic sau imposibil de 
impus taxe vamale menite să impulsioneze vânzarea 
bunurilor locale scumpind produsele străine, legiuitorii 
creează bariere nevamale. Fi impun cote de import sau 
standarde stricte de siguranţă a produselor. Oferă 
subvenţii pentru industriile interne. Pentru a-şi proteja 
bogăţia si avantajele, ţările mai bogate consideră 
știința și tehnologia drept sectoare „strategice” ale 
economiei, restrangand exportul de proprietate 
intelectuală nouă. Acest lucru face ca ţările mai puţin 
inovatoare să aibă mai puţine căi de stimulare a 
creşterii. Nu se pune doar problema că ţările mai 
sărace vor obţine felii mai mici din plăcinta economică 
globală. Pentru că  protecţionismul diminuează 
creşterea pe termen lung în ţările bogate, există riscul 
ca plăcinta însăși să devină mai mică, creând un cerc 
vicios din cauza faptului că încetinirea sporește 
cererea de populiști cu discurs dur atât în ţările bogate, 
cât si în cele sărace, lideri care vor ajunge la putere 
promițând ziduri mai înalte si mai groase. 

Multi politicieni din SUA și-au sporit popularitatea 
cu promisiuni de a se opune unui tratat comercial sau 
altuia, dar, din anii 1930 încoace, niciun preşedinte nu 
a făcut mai mult decât Donald Trump spre a submina 
poziţia SUA în privinţa schimburilor comerciale. 
Decizia lui de a retrage Statele Unite din Acordul de 
parteneriat transpacific si promisiunile sale de a 
renegocia Acordul Nord-American de Liber-Schimb si 
alte tratate existente au dat avant politicii care se 
opunea schimbului liber în ambele partide. Barierele 
comerciale de pe pieţele dezvoltate afectează 
standardele de viata din ţările cu venituri medii 
precum Mexic, Brazilia si Africa de Sud, care depind 
puternic de exporturi în privinţa profiturilor, cel puţin 
atunci când încearcă să modifice strategiile. Cele mai 
sărace tari vor avea probleme si mai grele 
împrumutând de pe piețele internationale. Ele se vor 


confrunta cu diminuarea veniturilor, a standardelor de 
viaţă, cu sporirea mâniei publice și cu revoluţii politice. 

Există, desigur, multe exemple de protectionism in 
chiar ţările in curs de dezvoltare. Ca si în țările mai 
bogate, protectionismul comercial include multe 
restrictii netarifare. De exemplu, economiile cu cea mai 
rapida dezvoltare din Asia de Sud-Est au redus la 
jumatate taxele vamale incepand cu anul 2000, dar 
acum au mai multe sanse de a folosi interdictii de 
export, controale ale preţurilor, standarde de calitate și 
de sănătate si alte strategii spre a proteja afacerile si 
locurile de muncă locale. Conform Conferinței ONU 
pentru Comerţ si Dezvoltare, numărul barierelor 
netarifare care se aplică între cei zece membri ai 
ASEAN28 a sărit de la 1 634 în 2 000 la aproape 6 000 
în 2015.! Pe scurt, atât ţările bogate, cât si cele 
potenţial bogate au semnat acorduri comerciale, în 
timp ce continuă să caute modalităţi creative de a 
proteja interesele locale. 


INFORMAŢIA 


În secolul XXI, problemele de comerţ și 
protectionism nu se limitează la bunuri și servicii. 
Datele au devenit un bun din ce în ce mai valoros și cu 
o importanță strategică din ce în ce mai mare. 
Regulamentul general privind protecţia datelor al 
Uniunii Europene, aplicabil din mai 2018, impune ca 
toate companiile din Uniunea Europeană care 
procesează date personale să respecte reguli stricte în 
privinţa confidentialitatii datelor. Ţările in curs de 
dezvoltare au mers mai departe, prin restrictionari de 
achizitionare atat de software, cat si de hardware de la 
companii străine. Legile de localizare a datelor din 
aceste tari solicită ca datele personale generate în tara 
să fie stocate în tara. În acest caz, ca si în alte parti, 
China, care nu se încumetă să-și asume riscuri, se află 
în poziţie fruntașă, urmată de tari precum India, 


Brazilia, Indonezia, Nigeria si Rusia, fiecare dintre ele 
din motive proprii. În unele cazuri, aceste legi sunt 
menite a spori securitatea naţională, a preveni 
spionajul si a-i proteja pe consumatori de infractorii 
on-line. Dar aceste reglementări si legi 
restrictioneazătotodată fluxul liber al informatiei peste 
granite şi subminează eficiența lanțurilor de 
aprovizionare globale ca nişte forme mai tradiționale 
de protectionism." 

Guvernele vor construi, de asemenea, mai multe 
ziduri pentru a încerca să controleze fluxul formelor 
mai tradiţionale de informatie peste si în interiorul 
graniţelor. În Egipt, China şi Turcia, folosirea zidurilor 
este literală, pentru că aceste trei tari trimit la 
închisoare mai multi ziariști decât oricare alta. 
Conform Comitetului pentru Protecția Ziariştilor, 
Egiptul a trimis la închisoare 25 de ziariști în 2016, 
China 38, iar Turcia 81.'? În lume, la sfârșitul anului 
2016, 259 de ziariști se aflau în închisoare, cel mai 
mare număr din 1990 încoace.!* Având în vedere ca 
difuzarea de vești proaste ţine pasul cu incapacitatea 
guvernelor de a face fata schimbărilor economice, 
tehnologice și culturale care se profilează, ne putem 
aştepta ca mult mai mulţi reporteri să ajungă în spatele 
gratiilor. Spre a evita această soartă, mulţi reporteri se 
vor autocenzura. 

În loc să arunce la închisoare ziariști individuali, 
deseori este cu mult mai eficientă simpla închidere a 
unui număr din ce în ce mai mare de instituţii media 
care relatează știrile în moduri care nu sunt pe placul 
oficialilor de stat. Pentru a alege unul dintre zecile de 
posibile exemple, în mai 2017, guvernul egiptean a 
anunţat în mod abrupt că a închis 21 de site-uri de știri 
care adoptaseră o atitudine critică fata de guvern. 
Aceste site-uri erau acuzate, în mod predictibil, că 
„răspândesc minciuni” şi că „sprijină terorismul”.'* 
Printre acele site-uri se afla si Al-Jazeera, o reţea de stiri 
de stat cu sediul în Qatar, care a înspăimântat și 


înfuriat guverne din nordul Africii si Orientul Apropiat 
în 2011, mai întâi cu relatarea poveștii vânzătorului de 
legume tunisian Mohamed Bouazizi și apoi cu 
avansarea în regiune a Primăverii Arabe. La mai puţin 
de două săptămâni după ce Egiptul a interzis aceste 21 
de site-uri, Arabia Saudită, Emiratele Arabe Unite, 
Egiptul și Bahrainul au luat măsura fără precedent de a 
suspenda relaţiile cu Qatarul, pe care l-au acuzat că 
sprijină grupările teroriste. Izolati reporterul, agenţia 
de stiri pentru care lucrează si, dacă se poate, guvernul 
care îi susţine. 

Dar ziariştii și site-urile web sunt departe de a fi 
singurele surse de informaţii pe care statul le-ar putea 
considera periculoase. Organizaţii neguvernamentale 
care apără reformele politice, economice și sociale au 
fost închise în Rusia, China si chiar India. Printre 
activiștii de dreapta din Statele Unite, George Soros, 
fondatorul Fundațiilor pentru o Societate Deschisă, un 
apărător al libertăţii de expresie, al domniei legii și al 
democraţiei liberale, a devenit o figură detestată. 
Guvernul Ungariei sale native, condus de Viktor Orbân, 
O persoană cunoscută pentru lipsa de liberalism, a 
încercat de mai multe ori să închidă Universitatea 
Central Europeană, pe care a întemeiat-o Soros. Aceste 
tipuri de ziduri vor deveni mai comune într-o lume în 
care oficialii statului paranoid nu reușesc să satisfacă 
necesităţile fundamentale ale cetățenilor. La fel ca în 
cazul formelor tradiționale de protectionism, acestea 
reprezintă eforturi improvizate (deseori în grabă) 
vizând restaurarea stabilității politice în dauna 
investiţiei în creșterea pe termen lung - economică, 
politică si intelectuală. 

De ce să ataci surse individuale de informaţie, când 
poţi îngrădi întregul internet? Desigur, arena care se 
schimbă cel mai rapid în bătălia dintre stat si fluxul de 
informaţii se află acum în spaţiul cibernetic, iar 
unealta cea mai brutală pe care o poate folosi guvernul 
spre a-i administra conţinutul este pur si simplu 


închiderea internetului. În timpul Primăverii Arabe, 
guvernul lui Hosni Mubarak a fost primul care a 
deconectat internetul în întreaga ţară, o mișcare 
facilitată de faptul că Egiptul, deși este o ţară cu peste 
90 de milioane de locuitori, nu are decât câţiva 
furnizori de servicii de internet. 

Pentru a evita tulburări majore si a limita protestele 
în timpul evenimentelor sensibile din punct de vedere 
politic, India a închis internetul de atât de multe ori, 
încât acest lucru însuși a devenit punctul central al 
unei mișcări de protest.!” Ca răspuns la tulburările din 
regiunile vorbitoare de limbă engleză ale naţiunii vest- 
africane a Camerunului, guvernul a blocat internetul 
vreme de trei luni — dar numai în regiunile în care 
locuiește cea mai mare parte a minorităţii anglofone 
din ţară. În replică, Afrinic, organizaţia nonprofit care 
administrează adresele IP pentru Africa, a ameninţat 
că va impune sancțiuni guvernelor care întreprind 
acest tip de actiuni.'® Dar într-o perioadă în care atât 
statele dezvoltate, cât si cele aflate in curs de 
dezvoltare, democrații si dictaturi se confruntă cu 
ameninţări din partea teroriștilor si a infractorilor 
cibernetici, sancțiunile împotriva guvernelor 
intensifică dezbaterile despre „suveranitatea 
internetului”, despre dreptul legiuitorilor de a 
reglementa și de a supraveghea internetul așa cum 
consideră de cuviință. Oare China și imitatorii săi 
folosesc cenzura spre a-și proteja puterea politică si 
economică? Sau ele fac doar nişte pași pe care chiar 
cele mai deschise dintre democraţii vor trebui să-i 
urmeze spre a-şi proteja cetăţenii de teroriști, anarhiști 
și hoţi? Aceasta nu este o întrebare uşoară. În epoca 
zidurilor, răspunsul este și una, şi alta. 

În Turcia, guvernul preşedintelui Erdogan a devenit 
mult mai sofisticat în anii recenți în privința felului în 
care administrează internetul. Erdogan, ca oricare alt 
lider suspicios, a blocat câteodată Facebook, Twitter si 
alte instrumente de pe rețelele de socializare care 


amplifică discursurile criticilor săi, dar unii dintre cei 
care folosesc aceste site-uri au evitat aceste bariere pur 
si simplu accesând rețele virtuale private (VPN) si Tor, 
un instrument care le dă utilizatorilor posibilitatea de a 
rămâne anonimi. Însă, conform Turkey Blocks, o 
agenție de monitorizare a cenzurii de pe internet, în 
decembrie 2016 guvernul turc a început reprimarea 
VPN si Tor.” Conform unui raport dat publicităţii de 
către grup, „blocarea parţială sau totală a VPN, Tor sau 
a unor servicii similare va deplasa cenzura de internet 
a Turciei de la moderat la sever, permiţând controlul 
minuţios al fluxului de informaţii printr-un model de 
acces la internet de tip «grădină ingradita»”, 
comparabil într-o anumită măsură cu administrarea de 
către stat a internetului în China.’ 

Iranul, un alt guvern care intenţionează sa 
îngrădească informaţia, a anunţat în urmă cu câţiva 
ani planuri de a crea un „internet halal”, o altă formă 
de carantină informaţională. În august 2016, Iranul a 
anunțat deschiderea „Reţelei Naţionale de Informaţii”, 
o mișcare însoţită de închiderea unui număr de agenţii 
de presă si de site-uri — şi arestarea a mai mult de 100 
de utilizatori de internet, conform organizaţiei 
Reporteri fără frontiere (Reporters Sans Frontieres — 
RSF), un grup de susţinere a libertăţii de informaţie. 
Comitetul pentru determinarea conținutului care 
sprijină infractionalitatea pe internet din Iran a lansat 
această represiune a indivizilor și organizaţiilor care 
postaseră documente despre corupţia din guvernarea 
municipală a Teheranului. Conform RSF „această Reţea 
Naţională de Informaţii poate fi comparată cu un 
intranet de mari dimensiuni, în care conținutul este 
controlat si toţi utilizatorii sunt identificaţi, un intranet 
care poate fi complet deconectat de la World Wide Web 
atunci când autorităţile decid acest lucru. Este un 
internet personal sau «internet halal», bazat pe 
«filtrare inteligentă»”.!* 


Având în vedere că Vladimir Putin s-a referit la 
internet ca fiind un „proiect al CIA”, nu este 
surprinzător că guvernul său a devenit fascinat atât de 
capacitățile sale ofensive, cât si de vulnerabilitatile 
interne pe care le-ar putea crea pentru a controla 
informaţia pe întinsul Rusiei.” Înainte de 2012, 
impulsul guvernului de a domina formarea opiniei 
publice ruse s-a limitat în principal la controlul 
emisiunilor televizate. Acest proces continua, dar o 
serie de proteste antiguvernamentale la scară mare în 
Moscova, organizate prin intermediul reţelelor de 
socializare, au captat atenţia Kremlinului. Începând cu 
2012, guvernul rus a început să-și aroge puterea de a 
bloca conţinutul on-line după cum i se pare adecvat.” 

De la protestele la scară naţională din 2017, descrise 
în capitolul anterior, guvernul rus a lărgit și accelerat 
planurile de control al internetului. Strategia lui 
acoperă trei zone: supravegherea conţinutului, 
obligativitatea înregistrării cu datele personale și 
controlul asupra infrastructurii. El păstrează un 
registru cu paginile web interzise, forţează agenţiile de 
presă să se înregistreze în mod formal la autorităţi şi a 
creat condiţii complexe de localizare a datelor care 
obligă companiile să stocheze datele în interiorul 
graniţelor Rusiei. În noiembrie 2017, guvernul a 
ordonat ca instituţiile media străine să se înregistreze 
ca „agenţi străini”. El creează, de asemenea, un 
internet intern de rezervă, care poate fi pornit si oprit 
de către guvern. Oficialii ruși au ameninţat că vor 
amenda sau interzice platformele de socializare şi site- 
urile occidentale si, precum în China, guvernul 
acţionează pentru a promova concurenţii locali ai 
firmelor străine, companii care vor fi mult mai ușor de 
controlat de Kremlin. 

Rusia, ca toate celelalte tari , cu excepţia Chinei, are 
de dus o luptă dificilă pentru a ajunge să poată 
controla conţinutul informaţiei, asa cum isi dorește 
orice autocrat. Asemenea celor mai multe dintre țările 


în curs de dezvoltare, Rusia are nevoie de ajutor pentru 
dezvoltarea infrastructurii IT necesare pentru a 
rămâne competitivă din punct de vedere economic 
într-o lume digitală. Si, ca şi în alte tari, multi legiuitori 
ruși nu înțeleg tehnologiile pe care încearcă să le 
reglementeze. Pentru moment, Rusia are nevoie de 
expertiza si serviciile IT pe care le poate obţine doar de 
la firme străine. 

Cu toate acestea, guvernul rus găsește noi căi de a 
administra conținutul sensibil din punct de vedere 
politic. Mulţi ruși nu au citit niciodată despre masivele 
proteste anticorupţie din martie 2017, cel puţin nu în 
timp ce aveau loc demonstrațiile. Yandex News, cel mai 
mare agregator de stiri al ţării, folosește un algoritm 
care acordă prioritate relatărilor după gradul de 
seriozitate al agenţiilor de ştiri care le publică. O lege 
rusească pusă în aplicare din ianuarie 2017 îi face pe 
agregatorii cu peste un milion de utilizatori zilnici 
responsabili pentru întregul conţinut care apare pe 
site-urile lor. Agregatorii pot eluda aceste condiţii 
promovând doar material-sursă care provine de la 
agenţii de stiri înregistrate la agenţia de monitorizare a 
presei din Rusia, Roskomnadzor.” Astfel, dacă ştirile 
nu întrunesc criteriile guvernului rus, e mult mai dificil 
pentru utilizatorii ruşi de internet să le găsească 
undeva on-line. Rusia, ca şi China, nu devine doar mai 
puţin democrată. Ea se pricepe din ce în ce mai bine să 
ridice ziduri. 

Liderii Chinei s-au dovedit (fără discuţie) cei mai 
inovatori din lume în dezvoltarea de noi modalităţi de 
centralizare a controlului informaţiei - în măsura 
posibilităţilor într-o perioadă în care fluxuri vaste de 
idei, informaţii si date traversează graniţele, interne si 
externe, la viteze de eră digitală. Precum în toate ţările 
discutate în această carte, conducerea chineză are 
multiple motive. Ea vrea să ofere securitate şi 
prosperitate poporului chinez si să se adapteze la 
vremurile care se schimbă prin identificarea de noi 


modalităţi de a oferi servicii publicului. Vrea să 
protejeze securitatea naţională a Chinei si să 
promoveze interesele economice și politice ale Chinei. 
Dar vrea, de asemenea, să fie sigură că Partidul 
Comunist Chinez își păstrează monopolul asupra 
puterii prin controlarea oricărui potenţial adversar 
intern — în special unul care ar putea deveni bine 
organizat. 

Într-o epocă de complexitate fără precedent a 
tehnologiei comunicaţiei, liderii Chinei - asemenea 
oficialilor politici de pretutindeni - realizează ca nu 
pot controla fiecare individ care critică, insultă sau 
provoacă guvernul. Capacitatea cetăţenilor de 
pretutindeni de a folosi noi instrumente spre a-și face 
cunoscute opiniile, câteodată în manieră anonimă, 
garantează o anumită libertate de expresie limitată, 
chiar şi în China. Dar libertatea de întrunire reprezintă 
o altă problemă. Guvernul chinez nu poate reduce la 
tăcere fiecare glas mânios, dar are la dispoziţie multe 
metode şi mijloace spre a fi sigur că aceste voci nu vor 
deveni un cor. 

În elanul lor către „suveranitate cibernetică”, liderii 
Chinei folosesc multe instrumente. În primul rând, 
există cele mai simple, unele dintre ele demodate. 
Reglementările dau posibilitatea controlului 
guvernamental sever al colectării si distribuirii ştirilor 
on-line. Redactorii-sefi de la agenţiile de stiri aprobate 
primesc o instruire și o testare de la stat înainte de a 
avea acceptul să lucreze şi sunt supuși la numeroase 
verificări în munca lor. Aceste reguli se aplică nu doar 
mass-mediei tradiţionale, ci și platformelor de 
socializare precum WeChat, care oferă servicii 
asemănătoare ştirilor. Agenţiile de reglementare 
avertizează periodic serviciile de informaţii on-line 
precum Sina, NetEase, Phoenix si Tencent să nu 
publice conţinut de știri ilegal. Google și Facebook sunt 
blocate. 


Există o procedură naţională de evaluare a 
securității produselor şi serviciilor IT utilizate în 
infrastructura de informaţii critice, definită, deloc 
surprinzător, ca fiind foarte cuprinzătoare. Este 
responsabilitatea patriotică a mass-mediei și a tuturor 
acelora care lucrează în acest domeniu să promoveze 
„propaganda pozitivă”. Toţi trebuie „să întărească si sa 
îmbunătăţească supravegherea opiniei publice”. În mai 
2017, de la agenţia de știri Xinhua a venit această 
directivă: ,Ripostati cu putere la zvonurile on-line, 
informaţiile dăunătoare, ştirile false, santajul cu 
ajutorul stirilor, organizatiile de presă false si falşii 
reporteri”.2* Într-o viitoare perioadă de criză, statul va 
defini „informaţiile dăunătoare” și ceea ce este „fals” în 
modalităţi care promovează în primul rând interesele 
partidului. 

Apoi există controale ale internetului care au devenii 
familiare de-a lungul anilor. Există „Great Firewall”, 
care blochează accesul la zeci de mii de site-uri la care 
guvernul chinez nu vrea să permită accesul cetățenilor. 
„Golden Shield” este un sistem de supraveghere on-line 
care folosește cuvinte-cheie și alte instrumente pentru 
a face să esueze încercările de a accesa conţinutul pe 
care statul îl consideră sensibil din punct de vedere 
politic. Există o lista de cuvinte si expresii în continuă 
extindere care declanșează mesaje de refuz on-line. 
Mai recent, China a mers mai departe cu ofensiva, 
introducând „Marele Tun”, care poate altera conţinutul 
accesat on-line și poate ataca site-uri pe care statul le 
consideră periculoase pentru securitatea Chinei prin 
intermediul unui atac care să producă un „refuz al 
serviciului”, coplesind serverele spre a le scoate din 
circuit.” Există, de asemenea, cenzori cibernetici care 
identifică utilizatorii ce trimit mesaje folosind cuvinte 
și combinaţii de cuvinte despre subiecte tabu din 
punct de vedere politic.*° Mai târziu pe parcursul 
acestui capitol, voi detalia cele mai ambitioase (de 
departe) dintre toate eforturile Partidului Comunist 


Chinez de a limita amenințările create de comunicare 
în interiorul ţării. 


A-I TINE LA DISTANTA PE „EI 


Ultimii zece ani au dovedit din nou că fluxul 
transfrontalier de idei, informaţii, bani, bunuri și 
servicii poate avea mari implicaţii politice, subminând 
iluzia controlului pe care atât liderii, cât si cetăţenii vor 
să-l protejeze. Dar fluxul de persoane este 
destabilizator într-o manieră mult mai imediată. Chiar 
și pe pământul Statuii Libertăţii, în care romantismul 
Insulei Ellis a devenit parte din identitatea naţională a 
SUA, imigrația rămâne un subiect de dezbateri 
inversunate. În Europa, principiul liberei circulații în 
zona Schengen a devenit o preocupare politică 
centrală, iar refuzul unora dintre membrii UE de a 
accepta cotele de refugiați din Orientul Apropiat oferă 
exemple timpurii ale unei tendințe care se va 
intensifica. 

Indiferent dacă problema momentului o constituie 
locurile de muncă, terorismul sau protecţia identităţii 
naţionale, guvernele lumii vor deveni mai selective în 
privința persoanelor care vor fi lăsate să intre în tara. 
Populatii ample din diaspora din interiorul țărilor isi 
vor folosi influenţa politică pentru a încerca să facă în 
aşa fel încât uşile să rămână deschise pentru 
compatrioţii lor. Dar imigrația, în ansamblul sau, va 
deveni mai strictă. Având în vedere că, în anii care vor 
veni, crearea de locuri de muncă devine un subiect mai 
sensibil, ne putem aştepta la controverse referitoare la 
imigrație chiar şi în ţările în curs de dezvoltare, dupa 
cum fluxul de persoane din Venezuela cea cuprinsă de 
criză a ridicat această problemă chiar și în America 
Latină. 

Într-o privinţă importantă, dezbaterile viitoare 
despre imigrație vor fi diferite de cele pe care le-am 
auzit înainte. În trecut, a existat un contraargument 


clar la adresa restricţiilor de imigrație. De exemplu, 
americanii care sunt în favoarea imigrației, conștienți 
că preocupările practice si stimulentele economice 
sunt mai convingătoare pentru anumite persoane 
decât argumentele morale, au susținut că e nevoie de 
imigranţi care să facă muncile fără calificare pe care 
puţini americani le vor. Cu mult înainte ca Trump să fi 
coborât pe scara rulantă din Trump Tower pentru a-i 
avertiza pe americani că Mexicul exportă „violatori” în 
SUA, Ronald Reagan promisese să înăsprească 
controalele de la graniţa sudică a Statelor Unite, iar, ca 
urmare, numărul de imigranți ilegali a scăzut 
temporar. Dar în scurtă vreme preţurile, îndeosebi cele 
ale produselor alimentare, au început să crească din 
pricina faptului că scăderea forței de muncă 
necalificate a făcut ca produsele alimentare să devină 
mai scumpe. Durerea din portofel a slăbit apoi 
presiunea politică asupra imigrației, iar controalele de 
la frontieră s-au relaxat. 

În ziua de azi, se argumentează că muncitorii din 
construc-tii plătiți cu salarii mici, multi dintre ei 
imigranți din America Latină, stimulează industria 
americană. Dar trăim deja într-o lume în care o 
imprimantă 3D poate construi fundaţia unei clădiri în 
câteva ore.” Indiferent de tipul de industrie, cererea de 
forță de muncă necalificată, cu salarii mai mici, va 
scădea drastic în anii următori în tari cu acces la acest 
gen de tehnologie. Argumentele morale şi culturale în 
favoarea unei abordări mai deschise fata de imigrație 
sunt cât se poate de puternice, dar argumentul 
economic se dezintegrează, chiar şi în tari cu populaţii 
care îmbătrânesc rapid, precum Germania si Italia, 
care au nevoie de un aflux de forţă de munca 
constituită din migranti spre a face să înainteze 
economiile lor. Aceasta este o veste proastă pentru 
țările din care vin imigranții, unde guvernele vor fi 
supuse unei presiuni și mai mari spre a crea mai multe 
locuri de muncă la nivel naţional. 


Există deja în lume un număr din ce în ce mai mare 
de ziduri de frontieră propriu-zise. De fapt, acum există 
la graniţele europene mai multe bariere fizice decât 
oricând în timpul Războiului Rece. Conform unui 
raport din 2016 publicat în 7/e Economist, după 
căderea Zidului Berlinului, mai mult de 40 de ţări din 
lume şi-au construit garduri care să le apere de mai 
bine de 60 de vecini de-ai lor.” Le vedem în Asia, în 
America de Sud, în Africa Subsahariană, precum şi în 
Europa, Orientul Mijlociu si Statele Unite. Aceste 
obstacole fac ca tari mai sărace, precum Iordania, si 
tari cu venituri medii, precum Grecia si Turcia, să 
adăpostească un număr uriaș de migranti. Alimentarea 
cu refugiați va crește pentru că eșecul statului, 
conflictele, condiţiile climatice extreme din ţările 
sărace şi căutarea unei vieţi mai bune împing din ce în 
ce mai mulți oameni să pornească la drum. Ţările din 
imediata vecinătate nu îi pot absorbi pe toţi. Pe măsură 
ce problema ia amploare, în interiorul ţărilor mai 
bogate va spori presiunea de a se înălța noi ziduri, mai 
înalte și mai rezistente. 

Ca răspuns, investiţiile se vor îndrepta către noi 
tehnologii. Ne putem aştepta ca senzori cu infraroșu si 
camere de luat vederi să actualizeze controalele de la 
graniță.” Se vor înălța, de asemenea, ziduri virtuale. 
Vom fi martorii unei folosiri mai largi a instrumentelor 
biometrice care permit guvernelor să admită mai multi 
„noi” si mai puţini „ei”, oricum vor fi ei definiti în 
fiecare tara. Guvernele se vor confrunta cu presiuni 
publice spre a face mai greu de dobândit cetăţenia. 
Vom auzi apeluri mai multe şi mai sonore de a se pune 
capăt „cetăţeniei prin naștere”, dreptul legal la 
cetăţenie în tara în care te-ai născut, în cadrul ţărilor 
care acum respectă acest drept. 

Pentru a putea primi mai ales imigranţi cu calificări 
si bani în locul celor cărora li se refuză să bată la „ușa 
de aur”, cetăţenia va fi mai des de vânzare, iar 
lucrătorii cu o bună educaţie, îndeosebi cei cu calificări 


pentru munci la mare căutare, au mai multe șanse de a 
avea banii necesari spre a cumpăra vize.” În Statele 
Unite, programul de vize EB-5 deja le permite străinilor 
bogaţi să-și accelereze cererile de carte verde investind 
sute de mii de dolari în proiecte imobiliare. 

În Europa, aproape jumătate dintre membrii UE 
oferă o anumită formă de program de cetăţenie sau 
rezidență pe baza unor investiţii. Astăzi, aceste 
programe implică un număr mic de oameni, dar, pe 
măsură ce crește cererea de restrictionare a accesului 
în ţările mai bogate, aceste proiecte se vor extinde.“ 
Fortate să devină mai creative, statele vor folosi în 
manieră mai amplă programele pentru „lucrători- 
vizitatori”, care plasează noi restricții în privinţa 
muncii pe care străinii au permisiunea de a o face, a 
capacităţii lor de a schimba locurile de muncă şi a 
salariilor lor. Ca si în apartheidul din Africa de Sud, 
care le impunea cetăţenilor negri şi de rasă mixtă să 
locuiască în orașe separate de restul populaţiei, 
viitoarele programe pentru „lucrătorii-vizitatori” vor 
impune restricţii similare în privinţa locului unde vor 
putea sta lucrătorii-vizitatori. 


SEPARAREA DINTRE „NOI” ŞI „EI” ÎN PLAN INTERN 


Vom vedea, de asemenea, noi metode de separare a 
cetățenilor în interiorul statelor. La fel ca multe dintre 
tendinţele descrise în acest capitol, „politica identităţii” 
reprezintă o poveste veche. A dobândi sprijin stârnind 
un grup de oameni împotriva altuia e ceva mai vechi 
decât limbajul. În Malaysia, discriminarea care 
favorizează majoritatea de etnie malaysiană, două 
treimi din populaţie, în dauna etnicilor chinezi, indieni 
si a altor cetățeni este stabilită prin lege. O zi de 
proteste împotriva minorităţilor, soldate cu morti, a 
dus la adoptarea, în 1969, a Noii Politici Economice, 
care a consfințit cote pentru admiterea la facultate si 
pentru locuri de muncă în sectorul public. Este o 


„acţiune afirmativă” pentru majoritatea, cu toate 
elementele pozitive si negative care vin dimpreună cu 
acest plan. Ceea ce se presupunea a fi temporar a 
devenit permanent, datorită faptului că oficialii din 
Organizaţia Naţională a Malaysienilor Uniti, jucători 
dominanti în cadrul coaliţiei de guvernământ a ţării, au 
descoperit că discriminarea în favoarea majorităţii 
etnice îi ajută în continuare să câștige alegerile. Există 
multe alte exemple de acest tip de politică în lume și 
vom vedea multe alte guverne care oferă schimbări de 
legislaţie subtile si nu-atat-de-subtile spre a concentra 
puterea in mâinile celor care vor proteja guvernul de 
„e. 

Vor exista, de asemenea, noi eforturi 
guvernamentale de stabilire a unui control sporit al 
circulaţiei de persoane. În unele ţări, guvernele vor 
încerca să stabilească noi controale, sau să le 
inăsprească pe cele existente, asupra circulaţiei 
persoanelor in interiorul granițelor. Ani de zile, 
cetăţenii chinezi au trăit cu sistemul /zzXow, o listă de 
înregistrare și un paşaport intern în baza cărora fiecare 
persoană știa ce oportunităţi si obligaţii avea, în 
funcţie de zona în care locuia. Înainte de 2014, era 
posibil ca un migrant de la ţară să plătească taxă în 
oraşul în care se mutase pentru a munci, dar nu putea 
primi servicii si beneficii publice decât în provincia 
care era înregistrată ca fiind domiciliul lui. Aceleași 
restricţii li se aplicau si copiilor lui, chiar dacă erau 
născuţi la oraş. Hukou a fost relaxat începând cu anii 
1980, spre a stimula creșterea economică, permiţând o 
mișcare mai amplă a forţei de muncă ieftine către 
fabricile orășenești, umplând orașele cu un număr 
uriaş de cetățeni de mâna a doua. Ca urmare, orașele 
supraaglomerate au devenit din ce în ce mai greu de 
guvernat, iar sistemul a fost din nou înăsprit spre a se 
evita haosul urban și problemele politice pe care le-ar 
putea el crea. 


În ziua de azi, Rusia este singura altă ţară care inca 
folosește o formă de paşaport intern — ceva ce este 
asociat cu sisteme defuncte precum Imperiul Otoman, 
Uniunea Sovietică sau apartheidul din Africa de Sud. 
Dar într-o lume de tip „noi versus ei”, schimbările 
tehnologice care conferă oficialilor politici acces la 
fluxuri nemaiintalnite de date referitoare la cetăţeni si 
la comportamentul lor le vor oferi guvernelor un 
instrument pe care unele îl vor folosi spre a încerca să 
controleze circulaţia persoanelor, îndeosebi în zonele 
volatile ale ţării. Si, asa cum vom vedea pe parcursul 
acestui capitol, există alte modalităţi prin care 
guvernele ar putea, teoretic, să folosească datele 
pentru a spori dependenţa cetățenilor de stat, 
permiţând un control politic mai amplu în perioade de 
criză politică. 

În Statele Unite, diviziunile cresc într-o manieră mai 
organică. Datele legate de votul de la alegerile 
prezidenţiale și congresionale din 2016 arată diferenţe 
de opinie politică din ce în ce mai acute în funcţie de 
vârstă, etnie, venii, nivel de educaţie şi de locul în care 
trăiesc (oraş sau zonă rurală). Aceste identități sunt 
interrelationate, desigur, iar schimbarea tehnologică va 
exacerba aceste diviziuni în anii următori, făcându-le 
beneficiare pe persoanele mai tinere, mai bine educate, 
care locuiesc mai aproape de centrele pieţei de locuri 
de muncă moderne și care se bucură, în consecință, de 
venituri în creştere. 

De-a lungul anilor, a existat totodată un proces 
natural de triere automată care separă grupurile între 
ele.“ Rasa constituie în mod evident punctul de 
plecare. Un studiu din 2013 publicat în periodicul 
Education and Urban Society a constatat că „elevii sunt 
mult mai segregati pe motive rasiale în școlile din SUA 
în ziua de azi decât erau la sfârşitul anilor 1960 si 
înainte de aplicarea desegregării impuse prin decizie 
judecătorească în școli pe tot întinsul ţării”. Un studiu 
din 2013 efectuat de Reuters/lpsos a dezvăluit că 


„aproximativ 40% dintre americanii de rasă albă și 
aproximativ 25% dintre americanii non-albi sunt 
înconjurați exclusiv de prieteni din aceeași rasă”.** 

Ediţia revizuită din 2016 a cărţii lui Paul Taylor 7/e 
Next America: Boomers, Millenials, and the Looming 
Generational Showdown, bazata pe o colaborare cu 
Pew Research Center, furnizeaza extrem de multe date 
noi si ofera o imagine revelatoare despre trierea 
automata care are loc acum in Statele Unite. In primul 
rand, Taylor remarca ca schimbarile rasiale, sociale, 
culturale, economice, religioase, de gen, generationale 
si tehnologice ii imping pe americani spre ,comunitati 
cu aceleasi mentalitati care reflecta nu doar politica, ci 
și demografia lor”. În al doilea rând, el observa că 
Statele Unite vor deveni în curând o naţiune majoritar 
non-albă si că procentajul de americani mai vârstnici 
se îndreaptă către niveluri record. Împreună, scrie el, 
„aceste fenomene au condus la puternice diferenţe 
demografice, ideologice şi culturale între bazele celor 
două partide [politice majore]”. In al treilea rând, 
diviziunile politice din America se lărgesc. Taylor 
observă că „92% dintre republicani se situează la 
dreapta democratului mediu din punctul de vedere al 
opiniilor sociale, economice şi politice fundamentale, 
în vreme ce 94% dintre democrați se situează la stânga 
republicanului mediu”. În 1994, aceste cifre se situau 
la doar 64% si, respectiv, 70%. Același studiu din 2014 
a descoperit, de asemenea, o dublare în ultimii 20 de 
ani a proportiei de americani cu o părere extrem de 
proastă despre partidul advers. Ca o întărire a 
efectului, „două treimi dintre conservatorii consecventi 
si jumătate dintre liberalii consecventi susțin că 
majoritatea prietenilor lor apropiaţi le împărtăşesc 
opiniile politice”.* 

Această triere automată încurajează ambele partide 
politice majore să transmită mesaje si să adopte 
politici pe măsura grupurilor demografice favorite 
pentru a mări prezenţa la vot a taberei lor în ziua 


alegerilor, descurajand-o în acelaşi timp pe cea a 
taberei adverse, in loc sa modereze poziţiile 
fundamentale spre a atrage sprijin de la alegătorii 
centristi. Pe scurt, republicanii nu vorbesc cu alegătorii 
democrați, iar democrații nu vorbesc cu republicanii. 
Practica ce permite legislaturilor de stat să traseze 
granițele ce separa districtele congresionale a 
accentuat dinamica lui ,noi versus ei”. In februarie 
2018, votantii au conferit Partidului Republican 
controlul a două treimi dintre legislaturile de stat si 
jumătate dintre guvernatoratele naţiunii. Acest lucru 
le-a permis republicanilor să câştige 55% dintre 
locurile Camerei Reprezentantilor în alegerile 
congresionale din 2016, deși au obținut doar jumătate 
dintre voturile exprimate.°® 

Totodată, rasa este folosită ca motiv pentru a crea a 
ruptură politică între „noi” și „ei”. Am văzut acest lucru 
în apărarea de către preşedintele Trump a 
susținătorilor supremaţiei rasei albe în urma 
violențelor din timpul unui protest împotriva 
îndepărtării statuilor dedicate Războiului Civil, protest 
care a avut loc în Charlottesville, Virginia. L-am văzut 
din nou în decizia lui Trump de a-l graţia pe Joe Arpaio, 
seriful din Arizona care fusese acuzat de sfidarea curții 
după ce a refuzat să aducă la îndeplinire o dispoziţie a 
instanţei de a înceta hărţuirea unor persoane pe care el 
le considera, fără probe, a fi imigranţi ilegali. L-am 
văzut încă o dată atunci cand Trump a atacat 
patriotismul jucătorilor profesionişti de fotbal 
american care au protestat împotriva rasismului 
refuzând să se ridice în picioare pentru imnul naţional 
înainte de începerea meciului. În fiecare caz, Trump a 
luat în mod deliberat hotărârea de a declanşa furia 
unui grup de americani împotriva altuia, pentru 
beneficiu politic. Şi a folosit rasa ca armă. 


CINE ALEGE? 


Apoi există întrebarea cine anume are voie să 
voteze. Amintiti-va că sufragiul universal reprezintă un 
eveniment istoric recent chiar și în Europa si America. 
Statele Unite au fost întemeiate ca democraţie, dar 
Constituţia le-a permis statelor să decidă singure cine 
anume are dreptul de a vota. La început, majoritatea 
statelor au limitat votul la persoanele de rasă albă care 
erau proprietari de terenuri și/sau plăteau taxe. Pentru 
toți ceilalți, națiunea funcţiona ca un oligopol. 
Revoluţia industrială a început să schimbe acest lucru, 
pe măsură ce forța de muncă dobândea o voce în 
politică, iar muncitorii dobândeau o voce în mișcarea 
sindicală. 

De abia în 1856 un ultim stat [Carolina de Nord] a 
renunțat la condiţia de deţinere a unei proprietăţi. În 
1870, cel de-Al Cincilea Amendament la Constituţie a 
extins dreptul de vot la persoanele de rasă non-albă și 
i-a eliberat pe sclavi, deşi unele state au continuat să 
violeze acest principiu aproape încă un secol după 
aceea. Femeile nu și-au câștigat dreptul de vot decât în 
1920. De-abia in 1924 li s-a permis indienilor 
americani să voteze fără a renunţa la afilierea tribală. 
Pe la jumătatea anilor 1960 s-au făcut progrese mai 
importante. În 1964, cel de-Al Douăzeci şi Patrulea 
Amendament le-a interzis în sfârșit statelor să 
folosească taxe de vot la alegerile federale, o protecţie 
extinsă doi ani mai târziu la toate tipurile de alegeri. 
„Voting Rights Act of 1965” (Legea Drepturilor de Vot 
din 1965) a protejat cetăţenii minoritari de restricţiile 
de vot discriminatorii. În 1971, Războiul din Vietnam, 
din ce în ce mai nepopular, a dus la cel de-Al Douăzeci 
si Saselea Amendament, care garanta că cei suficient 
de tineri pentru a lupta erau suficient de vârstnici 
pentru a vota. 

Dar, în 2013, Curtea Supremă a decis că este 
neconstitutionala o secțiune crucială din „Voting Rights 
Act of 1965”, care impunea guvernelor statale si locale 
să obţină permisiunea federală dacă voiau să-și 


schimbe legile de votare.“ De atunci, republicanii, 
conștienți că demografia le oferă democratilor avantaje 
pe termen lung, au găsit noi modalităţi de a-şi proteja 
procentajul de voturi. Conform unui studiu in 
desfășurare realizat de Brennan Center for Justice din 
cadrul New York University School of Law, începând cu 
2010, legiuitorii din multe state ale SUA au introdus 
noi reguli care fac mai dificilă votarea. Conform 
raportului, „20 de state au restricţii noi, aplicabile din 
acel moment — 10 state au adoptat legi mai restrictive 
în privința documentelor de identitate ale alegătorilor 
(iar 6 state au exigente stricte legate de documentele cu 
poză), 7 au legi care fac mai dificilă înregistrarea 
cetăţenilor, 6 reduc zilele si orele de votare anticipată, 
iar 3 fac mai dificilă restaurarea dreptului de vot 
pentru persoanele care au avut în trecut condamnări 
pentru infracțiuni”. La alegerile prezidenţiale din 
2016, primele care au avut loc după ce Curtea Supremă 
a dat verdictul în privinţa „Voting Rights Act of 1965”, 
pentru prima oară 14 state au impus noi restricţii de 
votare în alegerile prezidentiale.” 

Bătălia în privinţa drepturilor de vot a continuat: în 
primele patru luni ale lui 2017, au fost introduse în 45 
de state legi care extind accesul la înregistrare si vot, 
iar în 31 de state, legi care restrictioneaza aceste 
drepturi.“ Cei care se pronunţă în favoarea acestei 
politici susțin că ele oferă protectii importante 
împotriva fraudei electorale. Cu toate acestea, un 
studiu întreprins de Washington Post a dat la iveală 
doar 4 cazuri de fraudă electorală în 2016 în urma 
unor alegeri în care au fost exprimate mai mult de 135 
de milioane de voturi. Un studiu din 2014 al alegerilor 
dintre 2000 si 2014 a evidenţiat 31 de cazuri de falsă 
identitate a votantilor din mai bine de un miliard de 
voturi exprimate.*! În 2017, preşedintele Trump a 
semnat o ordonanţă guvernamentală de creare a unei 
comisii de „integritate a alegerilor”, spre a susţine 
afirmaţia lui lipsită de temei că „milioane” de persoane 


au votat în mod ilegal pentru oponentul său de la 
alegerile din 2016.“ De asemenea, există o încercare 
din partea unora, inclusiv Trump, de a împiedica 
oamenii să voteze. Dacă nu poţi face ca votul să fie 
imposibil pentru cineva, îl poţi face totuși mai dificil. 
Inmulteste numărul de documente care trebuie 
obținute. Găseşte modalităţi de a lungi cozile de la 
secţiile de vot. Trimite mesaje specifice spre a 
descuraja anumiţi alegători. 


UNELTE NOI, ARME NOI 


În 2009, guvernul indian, condus pe atunci de 
Partidul Congresului Naţional Indian, a facilitat crearea 
sistemului de identificare biometrică Aadhaar. În 2010, 
programul a început să înregistreze scanări de iris si 
amprente ca modalitate de a stabili identitatea unică a 
fiecărei persoane. Fiecărui utilizator i se dă un număr 
de identificare format din 12 cifre, iar în acest moment 
sunt înregistrate în baza de date a Aadhaar cu mult 
peste un miliard de persoane. Când programul va fi 
finalizat, fiecare cetățean își va primi beneficiile prin 
intermediul lui, fraudarea ajutoarelor sociale va fi mult 
mai dificilă, guvernul va putea colecta mai multe taxe 
și va irosi mai puţini bani, toată lumea va avea acces la 
serviciile esenţiale. Deja pe baza lui, chiar si în zonele 
cele mai izolate ale Indiei, se fac plăţi în si din conturile 
oamenilor. 

La început, programul a fost voluntar, iar creatorii lui 
au promis că va rămâne astfel. Dar guvernul prim- 
ministrului Narendra Modi are ambiţii mai ample. El 
vrea ca toata lumea sa fie inscrisa in Aadhaar, pentru a 
se asigura că toţi copiii merg la scoala si primesc 
prânzul gratuit, că muncitorii merg la muncă și își 
plătesc taxele, că săracii își primesc ajutoarele, că 
oamenii beneficiază de bilete de tren sau telefoane noi 
si că bătrânii isi primesc pensiile. Cum era de așteptat, 
sistemul a avut parte de probleme de la bun început. 


Accesul la sistem, necesar spre a dovedi identitatea, 
depinde de accesul la electricitate şi de o conexiune la 
internet. Ambele, asa cum am scris în capitolul 
anterior, rămân nefinalizate în India cea în curs de 
dezvoltare. Există totodată riscul ca centralizarea 
atâtor informaţii personale într-o singură bază de date 
să aibă drept urmare vulnerabilitatea la diferite forme 
de atac cibernetic a Indiei, a cetăţenilor ei si a 
stabilităţii sale politice. 

Dar există o altă problemă. Nu este vreun motiv 
întemeiat de a acuza guvernul indian anterior sau 
actual că adună toate aceste informaţii spre a controla 
populaţia prin, de exemplu, tăierea ajutoarelor bănești, 
a plăţilor și a serviciilor către conturile bancare 
conectate la Aadhaar pentru persoanele care critică 
sau pun în vreun alt fel sub semnul întrebării guvernul. 
India reprezintă o democraţie dinamică, iar tribunalele 
ei continuă să încerce să pună limite cerințelor 
Aadhaar. Dar, pentru guvern, există potenţial pentru 
control exagerat si pentru abuz. Este adevărat ca 
guvernul a avut de multă vreme acces la informaţiile 
personale ale unei uriașe parti din populaţie, dar 
numai acum el posedă o bază de date centrală unică cu 
acces direct la informaţiile despre — si acces prin 
conturi bancare la — vieţile a mai mult de un miliard de 
oameni. Inarmati cu o armă puternică care poate servi 
drept zid de protecţie între stat și oamenii naţiunii — 
îndeosebi în zone în care guvernul este foarte 
nepopular —, viitorii lideri vor fi tentaţi să o 
folosească.“ 

Apoi, există noul „sistem de reputaţie” al Chinei. Ce 
se poate spune despre tine luând în considerare scorul 
tău de credit? Se poate vedea daca iti platesti facturile 
la timp, câte cărţi de credit detii, câţi bani ai 
împrumutat si dacă s-a întâmplat vreodată sa nu 
returnezi banii ori dacă ai inițiat proceduri pentru 
faliment. Se poate vedea dacă ai făcut împrumuturi 
pentru a cumpăra o casă si adresele la care ai locuit. Se 


poate vedea dacă te-ai împrumutat pentru a merge la 
școală si se poate face o estimare aproximativă în 
privinţa banilor pe care-i câștigi. Un scor de credit bun 
iti dă posibilitatea de a împrumuta bani si de a-i 
returna cu o dobândă mai mică. Un scor prost te poate 
obliga să platesti o dobândă mult mai mare sau iti 
poate bloca de-a dreptul posibilitatea de a împrumuta. 

În China, statul experimentează acum ceva nou, un 
„sistem de credit social’. Inchipuiti-va un raport de 
credit care dă la iveală dacă ai comis vreun delict. Sau 
dacă ai comis recent vreo infracțiune minoră. Sau dacă 
ai fost arestat. Ori dacă ai fost prins trișând la un test. 
Dacă ai încălcări ale codului rutier si dacă ţi-ai plătit 
amenzile la timp. Dacă ai fost vreodată beat în public. 
Dacă ai ratat plata vreunei pensii alimentare sau vreo 
plată de susţinere a unui copil. Dacă îţi vizitezi des 
părinţii vârstnici. Dacă ai fost dat vreodată afară de la 
un loc de munca si motivul pentru care ai fost 
concediat. 

Alte întrebări la care ar putea răspunde raportul de 
credit social: te-ai oferit vreodată ca voluntar în 
comunitatea ta sau ai primit onoruri din partea 
guvernului pentru servicii aduse ţării? Ai semnat 
vreodată o petiție? Ce anume solicita petitia? Ai vizitat 
site-uri indezirabile? Ai fost fotografiat la vreun 
protest? Pentru ce anume protestai? Ai scris vreodată 
ceva pe internet care a trebuit să fie cenzurat sau care i- 
a făcut pe administratori să-ţi pună loialitatea fata de 
stat sub semnul întrebării? Ai prieteni care să aibă 
vreunul dintre aceste obiceiuri proaste? Dacă 
răspunsul e afirmativ, ai încercat să-i faci să se 
razgandeasca? E posibil ca statul să nu aibă planuri de 
a folosi toate aceste întrebări în prima versiune a 
sistemului său de credit social, dar atunci când 
vremurile sunt tulburi și agitația este în creștere, un 
stat puternic care are acces la foarte multe date ar 
putea exploata sistemul. 


Un bun scor de credit social te-ar putea ajuta să obţii 
o promovare, o creștere salarială, un apartament mai 
bun, școli mai bune, acces la site-uri de dating 
aprobate, la magazine mai bune care oferă bunuri și 
servicii mai bune, doctori mai buni, dreptul de a 
călători, o pensie mai generoasă sau oportunități 
importante pentru copiii tai. Un scor prost te-ar putea 
trimite la închisoare. Aceasta nu este o idee complet 
nouă. Înregistrarea /Awkou, menţionată anterior, si 
colecția de rapoarte personale la scoala si la locul de 
muncă au făcut multă vreme parte din viaţa chineză. 
Încă mai fac. Dar sistemul de credit social va pune 
instrumente ale erei digitale în mâinile celor care le-ar 
putea folosi pentru că vor avea mare nevoie de ele. 
Asta într-o lume în care computerele avansate 
procesează acum volume vaste de limbaj scris si vorbit, 
iar inginerii software au creat programe computerizate 
care recunosc fete individuale în mulțimi mari de 
oameni. 

Proiectul de credit social al Chinei rămâne la un 
stadiu timpuriu de dezvoltare, cu toate că zeci de 
guverne locale au început să adune înregistrările 
digitale ale diferitelor forme de comportament 
personal. Se plănuiește să se ajungă la scară naţională, 
cu o primă versiune în 2020. Nu putem ști încă cât de 
intruzive vor fi solicitările de informaţii sau dacă va fi 
posibil ca el sa fie aplicabil pentru toţi sau doar pentru 
anumite grupuri de persoane. Planificatorii nu au decis 
încă câte informaţii pot cere fără a provoca o reacţie 
publică. Oare poporul chinez va riposta, obligând la 
limitarea folosirii sale? 

Nu ar trebui sa subestimam nici provocarea 
tehnologică în construirea acestui sistem. Când e vorba 
de opinii exprimate on-line, cei care administrează 
sistemul vor trebui să pună de acord mesajele 
individuale cu deţinătorii dispozitivelor care le-au 
generat. În conformitate cu legea chineză, furnizorii de 
internet trebuie să păstreze numele reale si 


informaţiile personale ale tuturor clienţilor, dar cei care 
doresc să înșele sistemul — cei de care statul ar trebui 
să-şi facă cele mai multe griji — rareori își oferă numele 
reale, iar unii folosesc rețele virtuale private spre a-şi 
ascunde adresele IP. Este oare posibil să se culeagă 
suficiente date pentru a realiza întregul potenţial al 
planului? Sau poate că sistemul va produce cu mult 
mai multe date decât pot fi efectiv analizate fără a face 
milioane de greșeli. 

Sistemul poate avea si multe parti bune. El poate 
face guvernul mai conștient de ceea ce vor oamenii şi 
mai responsabil pentru a oferi acest lucru. Oamenii vor 
credit social. Ei vor să știe că guvernul poate oferi acces 
la lucrurile bune din viata. Ei vor să beneficieze de 
servicii. Sistemul poate fi, de asemenea, folosit pentru 
a pedepsi pe cei care isi înșală concetatenii, 
restaurantele care servesc mâncare contaminată si 
companiile care fabrică produse defecte si periculoase 
sau poluează aerul şi apa ţării. Toate aceste probleme 
reprezintă lucruri obișnuite în China. Precum în India, 
dezvoltarea și folosirea acestor tipuri de unelte nu 
constituie, și nu va constitui niciodată, o chestiune în 
alb sau negru. 

Dar potenţialul de intruziune în 1,4 miliarde de vieţi 
personale este fără precedent. Informaţiile publicate 
referitoare la plan susţin că este gândit ca protecţie, 
printre alte lucruri, împotriva „comportamentului care 
subminează în mod serios... ordinea socială normală” 
și a „adunărilor cu scopul de a tulbura ordinea socială 
si a periclita interesele de apărare naţională”. Conform 
oficialilor chinezi, scopul fundamental al planului este 
acela de „a le permite celor de încredere să 
călătorească oriunde sub cer, împiedicându-i însă pe 
cei discreditati să facă un singur pas”. Acest lucru sună 
destul de orwellian, dar spune, de asemenea, foarte 
multe despre modul în care ar putea funcţiona 
sistemul într-o bună zi, îndeosebi într-o lume în care 
sarcinile fundamentale devin mai greu de realizat fără 


o conexiune la internet asupra căreia guvernul poate 
exercita mai mult control.“ 

Sistemul de credit social reprezintă un instrument 
pe care statul îl poate folosi spre a decide dacă poate 
avea încredere în tine. Dacă are încredere în tine, 
orizonturile tale sunt nelimitate. Dacă statul nu poate 
avea încredere în tine, n-ajungi nicăieri. China este un 
stat cu partid unic. Liderii săi pot decide singuri cum 
anume va fi sau nu va fi folosit acest sistem, fără să se 
teamă ca un tribunal va decide că puterile lor sunt 
neconstitutionale. Ei dau socoteală doar între ei - atâta 
vreme cat sunt capabili sa controleze disidenta. 

Un astfel de zid nu a mai existat niciodată. 


27 Nume dat de Franklin Delano Roosevelt politicii sale de 
combatere a efectelor marii crize economice din Statele Unite 


(n. red.). 
28 Association of Southeast Asian Nations (Asociaţia 
naţiunilor din sud-estul Asiei) - organizaţie politică, 


economică si culturală care reunește zece tari din sud-estul 
Asiei (n. red.). 


CAPITOLUL 5 
NOI INTELEGERI 


„Necesitatea e mama (re)inventiei.” 
ADAPTARE DUPĂ PLATON 


Xistă o altă cale. 

În mod inevitabil, anumite guverne vor construi 
ziduri. Altele -— cele cu voință, mijloace si dispoziţie — 
vor experimenta noi modalităţi de a garanta că sunt 
satisfăcute nevoile publicului, chiar dacă guvernul 
însuși reprezintă doar o parte a soluției. 

Esti un cetăţean care-şi plăteşte taxele si respectă 
legea. Ce anume iti datorează guvernul în schimb? 
Asteptarile de la guvern variază enorm de la o societate 
la alta. Unii susţin că scopul principal al legii este acela 
de a defini drepturile individului și de a proteja 
cetăţenii de zelul guvernului. Alţii spun că cel mai mult 
contează  colectivitatea si că  responsabilitatea 
guvernului este aceea de a promova valori nationale si 
o societate sănătoasă. Unii spun că statul trebuie să 
protejeze drepturile cetățenilor, aparandu-i de jefuirea 
practicată de companiile însetate de profit, în timp ce 
alții susţin că afacerile atrag prosperitatea pentru toţi si 
că principala responsabilitate a guvernului este aceea 
de a nu fi o piedică. 

Este oare scopul guvernului acelea de a provoca 
schimbarea, de a le da altora posibilitatea de a provoca 
schimbarea sau de a proteja societatea de cele mai 
dăunătoare efecte ale schimbării? Unii vor spune că e 
loc pentru toate aceste trei roluri. Există diferenţe mari 
de opinie în privința tuturor acestor probleme între 
tari, în sânul comunităţilor si chiar în interiorul 
familiilor, dar, date fiind schimbările ireversibile care 


au loc în lumea noastră, niciodată nu a căpătat mai 
multă importanţă faptul de a privi atent la toate 
supozitiile legate de contractul social: înţelegerea 
dintre stat şi individ care dă coeziune societăţilor. 

Există o valoare pe care o împărtășește practic toată 
lumea: credința că guvernul are datoria de a proteja 
securitatea personală a fiecărui cetățean - desi 
„securitatea” poate fi definită în sens restrâns sau larg. 
Te aştepţi ca guvernul să onoreze și să protejeze 
drepturile ce-ţi sunt garantate prin Constituţia ţării 
tale. Dacă esti acuzat de un delict, te aştepţi să primesti 
toate protectiile pe care ti le conferă legea. Dacă esti 
victima unui delict, aștepți să se facă dreptate. Astepti 
protectii împotriva delictelor si a corupţiei — și aștepți 
ca guvernul să te protejeze de amenințările de dincolo 
de graniţele naţiunii. În ziua de azi, acest lucru se 
referă mai putin la invazia unei armate străine si mai 
mult la politici comerciale si intruziuni de diferite 
tipuri în spaţiul cibernetic. Unii se așteaptă ca liderii 
lor să urmeze o politică externă care promovează 
interesul national — si, prin extensie, securitatea lor 
personală si oportunitatea pentru prosperitate. 

Ce altceva aşteaptă cetăţenii? Declaraţia de 
Independenţă a Statelor Unite oferă această definiţie 
parţială a contractului social: 


Considerăm aceste adevăruri ca fiind evidente, că toţi 
oamenii sunt creaţi egali, că sunt înzestrați de către 
Creator cu anumite Drepturi inalienabile, că printre ele 
se numără Viaţa, Libertatea si căutarea Fericirii. Că, 
spre a garanta aceste drepturi, în rândul Oamenilor sunt 
instituite Guverne, care își obţin dreptele puteri din 
acceptul celor guvernati. Că, atunci când orice Forma de 
Guvernare devine distructivă pentru aceste țeluri, este 
Dreptul Poporului de a o modifica sau a o elimina și de 
a institui o nouă Guvernare, punând la baza ei atare 
principii şi organizându-i puterile într-o asemenea 
formă, încât să le pară cel mai probabil că are mai multe 
șanse de a le aduce Siguranţă şi Fericire. 


Dumnezeu ne-a dat viaţă, libertate şi o șansă de a fi 
fericiţi. Sarcina guvernului este aceea de a garanta că 
nimeni nu ne ia aceste drepturi, iar dacă guvernul 
eșuează în a se achita de responsabilitatea sa — sau 
dacă guvernul ne refuză drepturile —, avem dreptul dat 
de Dumnezeu de a face să cadă guvernul. 

Thomas Jefferson a folosit aceste idei spre a justifica, 
în numele coloniștilor americani, o declaraţie de 
separatie formală de Imperiul Britanic. Totuși, Al 
Cincilea si Al  Paisprezecelea Amendament la 
Constituţia SUA protejează dreptul la viaţă, libertate şi 
„proprietate”, o formulare inspirată direct de filosoful 
politic din veacul al XVII-lea John Locke. Acesta si 
Jefferson au fost de acord că Dumnezeu reprezintă 
sursa acestor drepturi si că guvernul nu are niciun 
drept de a le lua. În ziua de azi, chiar şi cei care nu cred 
în Dumnezeu sau care socotesc că Dumnezeu nu are 
loc in politică pot susține că anumite drepturi sunt 
„inalienabile” și că rolul guvernului este acela de a le 
proteja. Dar Declaraţia Universală a Drepturilor 
Omului, adoptată la întemeierea Organizatiei 
Naţiunilor Unite, insistă asupra dreptului la viață, la 
libertate şi la „siguranţa persoanei”. Cu alte cuvinte, 
când e vorba de contractul social, chiar și 
fundamentele sunt discutabile. 

Este important să ţinem minte că ideea unui 
contract social nu reprezintă invenţia filosofilor 
europeni din perioada Iluminismului. Arthashastra din 
India antică, tratat atribuit filosofului și economistului 
Kautilya, deşi creat în limba sanscrită de către multe 
persoane vreme de două secole înainte și după Hristos, 
oferea idei timpurii despre acest subiect. Aceste scrieri 
susţin că taxele sunt plătite în schimbul serviciilor 
făcute de rege si că datoria regelui, în conformitate cu 
scripturile hinduse, este aceea de a garanta sănătatea 
și bunăstarea materială a supușilor săi. Există multe 
alte exemple ale acestei idei de-a lungul istoriei pe 
cuprinsul Orientului şi Occidentului care le sunt cu 


mult anterioare lui Jean-Jacques Rousseau, Thomas 
Hobbes, Locke și Jefferson. 

Ce altceva așteptăm de la guvern? Un loc de munca? 
O oportunitate de a asigura un venit copiilor noștri și 
de a le oferi o viaţă mai bună decât am avut noi? Oare 
guvernul ne datorează o educaţie? O șansă de a ne 
folosi mintea după absolvire? Ce părere avem despre 
drumuri, poduri, porturi şi aeroporturi sigure? Despre 
apa potabilă? Infrastructura de internet care ne 
protejează proprietatea şi viaţa privată? La preţuri 
accesibile? Ce spunem despre accesul la îngrijirea 
medicală? Dacă copilul nostru va muri fără un 
tratament medical, oare guvernul îi datorează accesul 
la un doctor? La un cost pe care ni-l putem permite? Ce 
spunem despre asistenţa medicală pentru vârstnici? 

Oare ne datorează guvernul un cuvânt de spus în 
guvernare? Alegeri care se desfășoară în mod liber și 
corect? Informații  nepărtinitoare? Libertatea de 
exprimare? Oare are el vreo responsabilitate de a 
impune limite acelei libertăţi pentru binele societăţii? 
Libertatea de întrunire? Ce se întâmplă în cazul în care 
anumiți cetăţeni isi folosesc libertatea de întrunire 
pentru a organiza proteste care-ţi blochează drumul cu 
maşina către serviciu? Oare guvernul are o obligaţie de 
a proteja cetăţenii ale căror gen, etnie, religie sau 
orientare sexuală i-au făcut vulnerabili la discriminări 
anterioare, din partea guvernului sau a altor cetățeni? 
Constituţia unei naţiuni poate răspunde multora dintre 
aceste întrebări, dar, pe măsură ce vremurile se 
schimbă, valorile evoluează, iar tehnologia creează 
oportunități și probleme pe care autorii iniţiali ai 
documentului nu şi le-ar fi putut imagina niciodată, 
cum vor fi actualizate drepturile? 

Indiferent de răspunsurile noastre la aceste 
întrebări, este clar că obligaţiile guvernului conform 
contractului social se vor extinde cu mult dincolo de 
securitatea națională si de strădania pentru o viata mai 
bună. Legitimitatea unui guvern se bazează pe multe 


lucruri, iar cititorii care sunt cetățeni ai democratiilor 
adevărate vor răspunde la aceste întrebări cu siguranță 
în mod diferit fata de cetățenii Chinei, Rusiei sau 
Arabiei Saudite. Dar chiar si autocratii trebuie să fie 
preocupaţi de opinia publică — si de situaţia in care un 
număr semnificativ de cetăţeni au ajuns să creadă că 
guvernul lor nu vrea sau nu e în stare să le satisfacă 
nevoile de bază. 

Să revenim la „căutarea fericirii”. Ce anume îi face pe 
oameni fericiţi sau măcar le stimulează sentimentul de 
bunăstare? Începând cu 2012, o agenţie a Organizaţiei 
Naţiunilor Unite încearcă să afle acest lucru. „World 
Happiness Report” (Raportul Mondial al Fericirii) din 
2017 a oferit câteva răspunsuri interesante.! Autorii 
studiului au găsit 7 factori care îi fac pe oameni cei mai 
fericiţi: „afecţiune, libertate, generozitate, cinste, 
sănătate, venit şi guvernare bună”. Unii dintre acești 
factori par abstracti si doar cel din urmă se referă în 
mod direct la oficialii politici, dar toţi 7 ne spun ceva 
despre ceea ce aşteaptă oamenii de la guvern. Ei vor 
lideri cărora să le pese de ceea ce li se întâmplă lor, 
care să-i trateze cu demnitate şi care să nu se amestece 
în vieţile lor sau să-i pedepsească în mod arbitrar. Ei 
vor lideri care să-i ajute atunci când nimeni altcineva 
nu poate, care sunt onesti, care pot crea si susține un 
sistem capabil să ofere oportunităţi economice și care 
să se priceapă la ceea ce fac. Indiferent dacă ești 
libertarian sau marxist, definiţia părţii care îi revine 
guvernului din contractul social se potriveşte foarte 
bine. 

Țările scandinave continuă să domine clasamentele 
Organizaţiei Naţiunilor Unite. Există mai multe teorii 
despre motivul acestei situaţii, dar acestea sunt tari in 
care cetăţenii sunt impovarati cu taxe relativ mari. 
Poate că ei sunt mai încrezători decât oameni din alte 
parti ale lumii că banii din impozite vor fi cheltuiţi cum 
trebuie și că ei investesc în programe precum educaţia 
universitară gratuită, asistență medicală gratuită si alte 


protectii sociale care oferă o creștere directă si 
imediată a securităţii personale, a calităţii vieţii si a 
sănătăţii societăţii în ansamblu. Indiferent care e 
adevărul, impozitele mari care sunt incluse în definiţia 
contractului dată de ei nu par a-i apăsa. 

Apoi mai este ceea ce președintele Chinei Xi Jinping 
denumește „Visul Chinezesc”. Nu există o definiţie 
simplă a acestei idei. Xi o descrie în mod diferit unor 
audienţe diferite, dar, în principal, reprezintă viziunea 
sa personală despre renașterea Chinei si înălțarea 
pașnică către măreție. Este un vis de putere, 
independență, modernitate, creativitate, încredere în 
sine şi putere. Are rădăcini în istorie și tradiţie. Si 
reprezintă un răspuns la ceea ce se consideră a fi 
umilirile naţionale la care a fost supusă ţara de către 
străini de la mijlocul secolului XIX până la mijlocul 
secolului XX. Visul Chinezesc al lui Xi diferă de Visul 
American dintr-un singur punct de vedere, altminteri 
complet predictibil: actorul sau central nu este 
individul sau familia, ci un partid conducător puternic 
și disciplinat, în avangarda poporului chinez. 
Versiunea americană a contractului social implică, în 
general, ca guvernul să recunoască drepturile 
inalienabile ale cetăţeanului. Visul Chinezesc se 
centrează pe capacitatea statului de a ridica poporul 
chinez şi de a-l conduce înainte. 

Acel „World Happiness Report” situează Statele 
Unite pe locul 14 în lume, în timp ce China se află pe 
locul 79, dar acest lucru nu ne comunică în mod 
necesar sentimentele pe care le are poporul chinez fata 
de guvernul său. Venitul pe cap de locuitor și speranţa 
de viata în China continuă să fie mult sub cele din 
Statele Unite, deși reforma economică condusă de stat 
din China a ridicat sute milioane de oameni din sărăcie 
în ultimii 30 de ani. lar locul deţinut de China în 
clasament s-a păstrat constant de-a lungul timpului. 
Mai la obiect, nu a existat o recidivă a demonstrațiilor 
de masă din Piaţa Tiananmen din 1989 care să fi 


divizat în două partidul conducător și să fi provocat o 
revoltă la scară naţională. Noi nu avem voie să 
întrebăm poporul chinez ce sentimente are fata de 
conducerea Partidului Comunist, iar el nu are voie să 
ne spună. Dar contează dacă partidul își respectă 
promisiunile, pentru că violarea contractului social 
este periculoasă chiar și pentru un autocrat. 

Există oare un Vis Rusesc care ne-ar putea ajuta să 
înțelegem felul în care rusul de azi înţelege contractul 
social? Din punct de vedere istoric, legea rusă/sovietică 
a existat spre a proteja statul de pericolele ce veneau 
din partea indivizilor care puneau sub semnul 
întrebării autoritatea sa, si nu invers. Teoretic, nu mai 
este acum cazul. Dar hotărârile judecătorilor din Rusia 
de azi nu sunt întotdeauna determinate de lege, iar 
corupția rămâne o problemă serioasă într-o ţară 
dominată de un număr foarte mic de persoane bogate 
și puternice. În plus, Rusia este de mai multi ani 
împotmolită într-o încetinire economică, iar sondajele 
sugerează că cele mai multe persoane nu aşteaptă să 
vină vremuri mai bune din punct de vedere economic. 

Prin urmare, ce anume conferă legitimitate încă 
popularului Vladimir Putin şi guvernului său? Sunt 
cetăţenii Rusiei si ai altor tari dispuși să suporte 
privatiuni semnificative fără a pune sub semnul 
întrebării dreptul de a conduce al guvernului lor? 
Asteptarea publică de la guvern se schimbă cu timpul, 
desigur, îndeosebi ca răspuns la perioadele acute de 
privatiuni. Într-un sondaj realizat în martie 2017 de 
către Centrul analitic Levada din Moscova, 31% dintre 
respondenţi au fost de acord că „statul dă foarte mult, 
dar putem cere mai mult”, o creștere de 6% fata de 
anul trecut. Alte 31%, de asemenea, în creștere cu 6%, 
au fost de acord cu afirmaţia că „statul dă atât de puţin, 
încât nu-i datorăm nimic”. Cei care au fost de părere că 
cetăţeanul are o responsabilitate de a ajuta statul, chiar 
dacă necesită sacrificiu personal, au scăzut tot cu 
6%.29 Se spune că Putin a restaurat mândria și 


demnitatea pe care au pierdut-o rușii odată cu 
prăbușirea imperiului sovietic și cu îngrozitorul haos 
economic care a urmat. Ce loc deţin mândria si 
demnitatea în contractul social? În ciuda recentelor 
dificultăți, Putin a menţinut o popularitate de peste 
80% timp de mai multi ani. 

Dar în Statele Unite, Scandinavia, China și Rusia, 
câtă vreme poate dura înțelegerea dintre stat si 
individ? 


RESCRIEREA CONTRACTULUI SOCIAL 


Confruntate cu provocările care vor veni, există 
lucruri pe care (anumite) guverne le pot face pentru a 
reconstrui relaţiile cu cetăţenii lor. Pe scurt, ele pot 
rescrie contractul social pentru a satisface în noi 
moduri necesităţile societăţii. Inegalitatea va deveni o 
primă ţintă a acestor schimbări. Întotdeauna vor exista 
bogați si săraci, dar istoria a arătat în repetate rânduri 
că urmează vremuri tulburi atunci când diferența 
dintre bogaţi si săraci devine prea mare si când există 
prea puţini oameni în zona intermediară. Acesta este 
motivul pentru care Statele Unite, asemenea altor ţări, 
au un sistem de impozitare „progresiv”, în care oamenii 
mai bogaţi plătesc impozitul pe venit într-un procent 
mai ridicat decât oamenii săraci şi în care taxele plătite 
la fiecare nivel de venit ajung să ofere servicii celor 
care nu si le pot permite, se duc către asigurări pe 
termen limitat pentru şomeri si către pensii si asigurări 
medicale pentru vârstnici. 

Statele Unite existau de aproape un secol înainte de 
a fi făcut primul efort la scară mare de a avea grijă de 
persoanele aflate în cele mai vulnerabile stadii ale 
vieţii. Sectorul privat, nu guvernul, a deschis drumul. 
Primele pensii în America au fost oferite angajaţilor săi 
de către American Express Company, în 1875. În 1919, 
existau 300 de planuri private de pensii, acoperind 
aproximativ 15% dintre salariaţii din Statele Unite, dar 


în anii 1930 puţini americani trăgeau speranța că 
cineva din afara familiei îi va ajuta pe vârstnici să 
plătească pentru a trăi după placul lor. 

În toiul crizei economice din 1935, administraţia 
Roosevelt a creat sistemul Social Security, pentru care 
americanii plătesc pe parcursul anilor de muncă și din 
care scot bani după ce se pensionează. Vârsta de 
pensionare a fost stabilită la 65 de ani într-o epocă în 
care speranţa de viata era de aproximativ 60 de ani.’ 
Mulţi ani de zile după aceea, companiile care sperau să 
atragă muncitori talentați au continuat să ofere planuri 
de pensionare „cu beneficiu definit”, care promiteau 
sume specifice de bani pentru pensionare, dar o 
conștientizare crescândă a faptului că nu vor fi 
capabile să controleze costurile implicate a determinat 
companiile să ofere planuri „cu contribuţie definită”, 
care le dădeau muncitorilor posibilitatea de a-și investi 
mai multi bani. În 1978, Congresul a permis planurile 
de tip 401(k), care dau posibilitatea angajaţilor de a 
contribui cu venitul de dinainte de taxe la planurile de 
pensionare private. Datorită faptului că speranţa de 
viaţă a crescut, s-au dezvoltat diferite forme de 
pensionare individuală, cu diferite seturi de condiţii de 
impozitare.” Pe scurt, pe măsură ce au crescut 
aşteptările cetăţenilor fata de guvern, liderii politici ai 
SUA au înţeles necesitatea de a se adapta, de a găsi noi 
modalități de a împărţi poverile între stat, cetăţeni și 
sectorul privat. Soluţiile vor lua forme diferite în 
perioade si locuri diferite, dar în lume nevoia de aceste 
tipuri de schimbări este pe punctul de a deveni tot mai 
presanta. 

Rescrierea contractului social pentru a-i ajuta pe 
oameni să supravieţuiască si să prospere în vremuri 
periculoase înseamnă totodată regândirea premiselor 
referitoare la scopul si conţinutul educaţiei — si la felul 
în care este ea oferită. Acest lucru înseamnă schimbări 
fundamentale în maniera în care guvernul colectează 
taxele. Înseamnă pregătirea oamenilor spre a concura 


și a reuși într-o economie care se schimbă rapid și 
satisfacerea nevoilor lor fundamentale atunci când ei 
nu fac sau nu pot face acest lucru. Înseamnă 
încurajarea soluţiilor creative la provocările societăţii 
din partea celor din interiorul si din exteriorul 
guvernului. Si necesita ca guvernul să colaboreze cu 
instituţiile şi companiile private spre a răspunde 
nevoilor curente. 


EDUCAŢIA 


Oportunitatea începe cu educaţia, care acum trebuie 
să devină un proces desfășurat pe tot parcursul vieţii. 
În primul rând, pregătirea oamenilor pentru a reuși 
într-o economie digitală nu necesită abandonarea unei 
educatii tradiţionale în domeniul artelor liberale. În 
fapt, dată fiind importanţa din ce în ce mai mare a 
gândirii critice, a creativităţii si a capacităţii de a 
comunica cu o gama mult mai diversă de persoane de- 
a lungul unei vieţi de muncă, o educaţie care include 
istorie, filosofie, literatură, artă și muzică, precum și 
matematică, ştiinţe si competenţe digitale va fi mai 
importantă ca niciodată. 

În plus, multiple studii din anii recenti au arătat ca 
accesul la educaţia timpurie constituie o componentă 
crucială în lupta cu inegalitatea de venituri și cu toate 
tipurile de alte probleme sociale.“ Ea va juca un rol vital 
în stimularea adaptabilitatii ființelor umane la o lume 
în rapidă schimbare. Pentru mulţi, educaţia de la o 
vârstă fragedă va constitui o nouă cheltuială, iar 
guvernul are resurse finite, dar este un domeniu 
esenţial de investiţie în ceea ce priveşte capacitatea 
unei naţiuni de a concura într-o economie globală 
bazată pe cunoaștere. Acolo unde guvernele nationale 
eșuează, guvernele locale pot reuși. Un stat, o 
provincie, un oraş sau un orăşel care oferă educaţie 
timpurie accesibilă poate atrage părinţi inteligenți, 
talentaţi, care vor să se asigure că există cele mai bune 


șanse de reușită pentru copiii lor. Orașul New York a 
investit în accesul universal al copiilor cu vârsta de 
patru ani la sistemul de educaţie, aducând 70 000 de 
copii în grădiniţe de stat, care le dau ocazia de a învăţa 
si Îi scutesc pe părinţi de costul unei școli sau crese 
private.” 

Dar educaţia trebuie să se extindă cu mult dincolo 
de tinereţe. Viteza în creştere a schimbării tehnologice 
garantează că lucrătorii trebuie să înveţe rapid si 
frecvent noi deprinderi si că li se va cere să-și schimbe 
slujbele, ba chiar si industriile, cu mult mai des decât 
oricând înainte. Oferind acces sau stimulându-i pe alții 
să ofere acces la formare si recalificare la o scară fara 
precedent din punct de vedere istoric, guvernele îi pot 
ajuta pe cetăţeni să profite de oportunităţile pe care le 
creează schimbarea. În Singapore, o agentie 
guvernamentală denumită Workforce Singapore 
lucrează cu firme spre a le recalifica angajaţii, 
ajutându-i să dezvolte noi deprinderi necesare spre a 
rămâne utili.’ 

Indiferent dacă este vorba despre copii sau adulţi, 
educaţia nu poate consta pur si simplu în a sta într-o 
sală de curs, chiar dacă această experiență este 
importantă. Învăţământul la distanţă va reprezenta o 
componentă decisivă a educaţiei la fiecare vârstă. 
Rolul guvernului aici este acela de a garanta că 
cetăţenii isi pot permite toate aceste nivele de educaţie 
si că le este accesibilă tehnologia. În Singapore, 
guvernul a creat „conturi individuale de învăţare” spre 
a oferi fiecărui cetățean peste vârsta de 25 de ani bani 
de cheltuit pentru instruirea in noi tehnologii.” În anii 
viitori, vor exista în lume multe astfel de experimente, 
mici si mari, iar cei care deschid calea vor culege 
primele beneficii. 


IMPOZITE 


Guvernele vor trebui, de asemenea, să ia în 
considerare noi idei legate de impozite. Asa cum am 
văzut, locul de muncă automatizat al viitorului va avea 
cu mult mai puţine persoane implicate, iar cei care se 
vor afla acolo vor poseda seturi de calificări diferite. 
Într-un capitol anterior, am menţionat inevitabilul 
impact al apariţiei automatizării. Cum poate guvernul 
să folosească sosirea automatizării la scară mare spre 
a-şi consolida partea sa din acordul de contract social? 
Mulţi din stânga europeană au cerut un impozit pe 
roboţi, dar ideea a câștigat o audienţă mult mai amplă 
atunci cand cofondatorul Microsoft, Bill Gates, a 
sprijinit ideea de a plăti pentru recalificarea 
muncitorilor care pot fi recalificati si pentru costurile 
de înlocuire a lor în cazul celor care nu pot acest lucru. 
În anii care vor veni, va fi nevoie de angajarea mai 
multor persoane și de plata unor salarii mai mari 
pentru a-i învăţa pe copiii nostri si pentru a avea grijă 
de vârstnici. Gates a susținut că guvernul are un 
important rol în gestionarea acestui proces. „Dacă 
vrem să facem ceva în privința inegalitatii, o mare 
parte din forţa de munca va trebui să îi ajute pe cei 
care au venituri mai mici. Aceasta înseamnă că putem 
amplifica serviciile sociale pentru vârstnici și persoane 
cu handicap si putem implica mai multă forţă de 
muncă în sectorul de educaţie. Da, o parte va spune: 
«Hei, o să fim mai bogati, iar oamenii or să-şi cumpere 
mai multe lucruri». Dar guvernul trebuie neapărat să 
joace un rol major în chestiunea rezolvării 
inegalitatii.”® 

Larry Summers, fost secretar al Trezoreriei SUA, are 
niste bune contraargumente. Ce este atat de special in 
privinţa robotilor? — a întrebat el. Dacă vom impozita 
folosirea lor, de ce să nu impozitam toate masinariile 
pe care le foloseste industria pentru munca pe care o 
poate presta o persoană? Si de ce sa descurajam 
inovatiile utile? Intr-o lume de masini fara sofer, de 
exemplu, accidentele mortale vor fi mult mai rare, iar 


robotica îi poate ajuta pe doctori să facă operaţii ce vor 
salva vieţi, imposibile altminteri. Prin urmare, de ce să 
răspundem firmelor care creează aceste instrumente 
utile  majorând impozitele? lar impozitele pe 
tehnologie nu vor sili oare companiile să-și transloce 
operaţiunile în locuri în care guvernele nu impun 
aceste tipuri de sancțiune? Acest lucru nu va crea 
locuri de muncă in tara. În sfârșit, Summers întreabă: 
„De ce să impozităm în moduri care reduc mărimea 
plăcintei, în locul unor moduri care garantează că o 
plăcintă mai mare este bine distribuită? Inchipuiti-va 
că 50 de oameni pot produce roboţi care vor face 
munca a 100. Un impozit suficient de mare pe roboți 
va bloca producerea lor. Oare nu ar fi mai bine pentru 
societate să se bucure de o producţie suplimentară si 
să stabilească impozite si transferuri adecvate pentru 
a-i proteja pe muncitorii înlocuiţi?”” Ambele parti au 
argumente puternice, iar guvernul ar trebui să aibă 
această dezbatere în fiecare tara in care automatizarea 
economiei va avea un impact politic major. Adică 
pretutindeni. 

Așa cum subliniază această dezbatere, guvernul 
trebuie să decidă dacă politica sa referitoare la 
impozitare ar trebui concepută pentru a stimula 
angajarea sau standardul de viaţă al consumatorilor. 
Cele două abordări nu se exclud deloc una pe alta, dar 
priorităţile politice trebuie să aibă coerență pentru a 
realiza atât un scop, cât și celălalt. În vederea stimulării 
creării de locuri de muncă, guvernele ar putea impozita 
corporatiile pe baza încasărilor pe care le realizează, si 
nu pe baza numărului de muncitori pe care îi au. Sau, 
aşa cum susține Ruchir Sharma în cartea sa 7he Rise 
and Fall of Nations, poate că guvernul ar trebui să 
calculeze cote de impozitare în funcţie de felul în care 
se fac banii, şi nu în funcţie de suma lor. Spre a 
încuraja inovațiile care ridică standardul de viata al 
consumatorilor, guvernul ar putea impune cote de 
impozitare mai mari pe venitul obţinut din chirii decât 


pe cel obţinut prin inovaţii. Cei care inventează noi 
lucruri utile ar trebui trataţi altfel decât cei care câștigă 
bani fără să contribuie la productivitate. Toate aceste 
idei și multe altele ar trebui să facă parte din 
dezbatere. 

Mai există şi neconvenabila problemă a datoriei. 
Indiferent dacă chestiunea se centrează pe naţiunile 
care au datorii externe, precum Grecia, sau pe cetăţenii 
care au datorii, precum studenţii care isi achită 
enormele împrumuturi pe care le-au făcut spre a 
obține o diplomă universitară într-o perioadă cu taxe 
de școlarizare care cresc rapid, datoria a aruncat o 
umbră  prelungă asupra viitorului economiilor 
nationale si al pieţelor globale. Este o afacere 
periculoasă răsplătirea celor care cheltuiesc prea mult 
și economisesc prea puţin prin reducerea datoriei. 
Acest lucru nu s-a schimbat. Dar, așa cum a avertizat 
Mohamed El-Erian30, „alternativele sunt mai rele”.:0 
Insolventa nu serveste nimanui, iar o abordare atent 
negociata a datoriei poate aduce beneficii atat celor 
care dau împrumutul, cât si celor care îl primesc, 
garantând că ambele parti au mijloacele de a-și 
îndeplini propriile contracte sociale. 


„GIG ECONOMY "31 


Date fiind viteza din ce în ce mai mare a 
automatizării la locul de muncă si alte tendinţe, 
anumite guverne vor experimenta crearea unor 
stimulente pentru participarea la „gig economy”, în 
care indivizii acceptă o viata de muncă independentă 
pentru că nu vor (sau nu pot găsi) muncă cu normă 
întreagă pentru un singur angajator. Acesta nu este un 
moft: în Europa, jumătate dintre slujbele create între 
2010 si 2016 se bazau pe contracte temporare.!! Acest 
lucru constituie partial o reflectare a încetinirii 
economice din UE care i-a facut pe angajatori să fie 
prudenti în privinţa angajarilor cu normă întreagă, dar 


tendința automatizării sugerează că, în viitor, vor fi 
create mai puţine slujbe noi, chiar dacă situaţia 
economică e prosperă. Indiferent dacă socotim că „gig 
economy” reprezintă o soluţie sau un mecanism de 
adaptare, ea este aici, iar cei care participă la ea au 
nevoi diferite de ale celor care muncesc cu normă 


întreagă. 
Pe măsură ce oamenii care muncesc în slujbe din 
cadrul „gig economy” - precum şoferi Uber, gazde 


Airbnb sau muncitori part-time în orice domeniu — se 
străduiesc să-şi întemeieze familii, să-şi cumpere case, 
să-şi educe copiii, să găsească asigurări de sănătate 
convenabile, să aibă grijă de părinţii vârstnici şi să facă 
economii pentru propriul lor viitor, guvernele, cetăţenii 
și companiile trebuie să găsească noi modalităţi de a 
satisface nevoile fundamentale ale individului. Într-o 
economie din era digitală, nu se pune problema de a 
face afaceri mai bune. Va fi nevoie de o reorganizare a 
securității sociale, indiferent dacă ne place sau nu. 

În Danemarca, prim-ministrul Løkke Rasmussen32 a 
creat un „Disruption Council” (literal: „Consiliu de stat 
pentru perturbare”), alcătuit din prim-ministru, un 
grup format din miniștri ai guvernului, lideri de afaceri 
și experţi în politică, spre a găsi noi modalităţi care să 
garanteze că, pe măsură ce noile tehnologii fac să 
avanseze economia, statul îi poate ajuta pe muncitori 
să se adapteze. „Atunci când dispar anumite sarcini de 
lucru, noi trebuie să găsim altele noi”, spunea 
Rasmussen în 2017. În acest caz, „noi” înseamnă 
guvernul Danemarcei. „Comunitatea trebuie să le dea o 
mână de ajutor celor lăsaţi în urmă de giganticele 
salturi tehnologice. În caz contrar, societatea noastră se 
va dezintegra”, a adăugat ministrul muncii.’* 

O altă idee care câştigă teren in Europa este 
conceptul de „venit de bază garantat”. Ideea este 
simplă: dacă credem că „gig economy” va reprezenta 
viitorul muncii pentru extrem de mulți oameni, 
guvernul va trebui să găsească noi modalităţi de a-i 


încuraja pe oameni să accepte această muncă, având 
astfel posibilitatea de a construi o viaţă şi o familie pe 
această fundaţie. Unii șomeri refuză chiar si să dea 
atenție muncii part-time, pentru că salariile care se 
oferă nu sunt mai atractive decât beneficiile la care 
trebuie să renunţe spre a ocupa aceste locuri de 
muncă. Ei rămân pe ajutor de șomaj. Plătesc impozite 
mici sau deloc. Cheltuielile lor sunt suportate aproape 
în întregime de stat. Asta îi face să aibă o stimă de sine 
foarte redusă. 

Ce s-ar întâmpla dacă statul ar oferi acestor oameni 
o mică sumă ca venit (nu destulă pentru a trăi bine, dar 
suficientă spre a supravieţui) și le-ar spune că vor 
continua să primească bani chiar dacă se vor angaja? 
In acest fel, oamenii isi pot permite să aibă o muncă 
part-time sau liber-profesionistă spre a contribui cu 
talentele lor la societate, a genera creștere economică, 
a plăti taxe si a se întreţine pe ei si pe alţii. Sau poate ca 
venitul le permite să aibă grijă de copiii lor bolnavi sau 
de părinţii în vârstă. Această muncă are valoare si 
pentru societate. 

Guvernul Finlandei a experimentat exact cu acest tip 
de plan de venituri garantate. Ca parte a unei testări, el 
a trimis plăţi lunare scutite de impozite în valoare de 
560 de euro către 2 000 de cetăţeni șomeri aleși la 
întâmplare. Planul este totodată menit să diminueze 
birocraţia, pentru că venitul garantat nu le impune 
funcţionarilor de stat să creeze si să păstreze o bază de 
date complexă pentru a urmări eligibilitatea 
participanţilor. Variatiuni ale acestei idei captează 
atenția factorilor de decizie politică din multe tari. Cu 
toate că cetățenii elveţieni au votat în cadrul unui 
referendum din 2016 respingerea unui plan care ar fi 
oferit un venit minim fiecărui cetăţean, guvernele 
locale din Canada, Olanda, Scotia, Brazilia si Oakland, 
California, au experimentat aceasta idee pentru 
someri.'’ Tot in 2016, candidatul la presedintia Franţei 
Benoit Hamon a intrat în cursa electorală promitand că 


va lansa în tara sa un plan similar, care va fi finanţat 
printr-un impozit pe utilizarea roboților la locul de 
muncă.!* Unii au avansat ideea unui venit de bază 
universal, plăţi în bani lichizi menite a oferi fiecărui 
membru al societăţii un salariu de supravieţuire în 
epoca în care oamenii înfruntă schimbările care își fac 
apariţia la locul de muncă. 

Sa ne oprim chiar aici. Dacă esti american, probabil 
că esti şocat de ideea că cineva poate sugera ca statul 
să plătească oameni care nu muncesc pentru a câștiga 
acei bani. Dar dacă ideea venitului garantat pare total 
contrară culturii americane care se ghidează după etica 
muncii, să reflectăm la ceea ce propunea în 1797 
părintele fondator Thomas Paine: 


A se crea un fond naţional, din care i se va plăti 
fiecărei persoane, atunci când ajunge la vârsta de 21 de 
ani, suma de 15 lire sterline, ca parţială compensare 
pentru pierderea dreptului natural prin introducerea 
sistemului de proprietate funciară. 


Si respectiv suma de 10 lire pe an fiecărei persoane 
în vârstă de peste 50 de ani și tuturor celorlati care vor 
ajunge la această varsta.!° 


Aceasta nu este o simplă idee a secolului XVIII. 
Preşedintele Nixon a fost primul care a propus în 1968 
o versiune modestă a venitului de bază partial, iar 
planul său a trecut de Camera Reprezentanţilor, înainte 
de a se bloca la Senat, unde republicanii s-au opus 
costului planului, iar democraţii s-au plâns că nu va 
ajuta suficiente persoane.’® Friedrich Hayek, un 
economist respectat de multi libertarieni americani 
pentru credinţa lui în libertatea individuală si in 
guvernarea minimă, scria: „Am spus întotdeauna că 
sunt în favoarea unui venit minim pentru fiecare 
persoană din tară” În altă parte, el descria ideea ca 
„un anume venit minim pentru fiecare... un fel de 
plafon sub nivelul căruia nimeni nu poate cădea, chiar 
si când nu este capabil să se întrețină singur”.'® 


În 1975, Congresul a creat Earned Income Tax 
Credit33, o idee avansată de economistul Milton 
Friedman - un erou în ochii multor conservatori 
americani -, pentru a oferi sprijin financiar in 
proporţie inversă cu venitul unui muncitor.” Acest tip 
de program ar fi de neconceput în Washingtonul din 
ziua de azi, dar chiar si această idee este foarte departe 
de provocarea de a face fata acestei „gig economy” care 
isi face apariţia. Subventiile pe care le oferă acest credit 
pentru impozit pot ajuta la scoaterea oamenilor din 
sărăcie — lucru nu lipsit de importanţă —, dar beneficiul 
se diminuează treptat pe măsură ce crește venitul, 
reducând imboldul unui muncitor de a găsi un loc de 
muncă cu o salarizare mai bună. Venitul de bază 
garantat ar putea fi de ajutor în această problemă. 


REINVENIARE 


Există si alte idei care pot fi utile. În Singapore, multi 
lucrători si angajatorii lor contribuie cu un procentaj 
considerabil din venitul lor la așa-numitul Central 
Provident Fund (Fond Central de Prevedere). Acești 
bani creează conturi din care cetăţenii pot lua cu 
împrumut spre a achita avansul pentru apartamente 
construite de stat. Apoi ipotecile sunt plătite direct din 
conturile lor de la fond, iar apartamentele sunt 
puternic subvenţionate pentru cei care își cumpără 
prima casă. În acest fel, fondul oferă locuinţă si 
economii pentru bătrâneţe.” 

Au existat planuri cu mult mai ambitioase de a 
reduce inegalitatea si de a aduce mai multi oameni în 
economie. În anul 2000, aproximativ o treime dintre 
brazilieni trăiau sub pragul internaţional de sărăcie. În 
Brazilia, Partidul Muncitorilor a ajuns la putere în 
2003, pe baza promisiunilor că va scoate foarte multi 
oameni din sărăcie şi foame, făcând cetăţeni productivi 
din cei care nu participaseră niciodată la viata 
economică a ţării lor. Președintele Luiz Inacio Lula da 


Silva34 a creat un program denumit ,Fome Zero” 
(Foame Zero) spre a investi în furnizarea de alimente 
accesibile către săraci, acces la apă, informaţii 
fundamentale despre sănătate, acces la mici sume de 
credit şi sprijin pentru agricultura la scară mică. El 
includea totodată un program denumit „Bolsa Familia” 
(Ajutor bănesc pentru familie), care consta în principal 
din plăţi în bani lichizi pe care oamenii săraci le 
primeau numai dacă isi vaccinau copiii si îi trimiteau 
la școală. Până în 2014, acest program cu un cost 
relativ mic redusese cu două treimi numărul 
brazilienilor care trăiesc în sărăcie și oferise pentru 
milioane de tineri oportunităţi fără precedent de a 
învăţa. Dincolo de aceste beneficii evidente, multi 
experţi care au examinat cu atenție costurile sale 
susțin că programul este în ansamblu eficient, rentabil 
si, in general, lipsit de corupţie într-o tara care şi-a 
petrecut ultimii câţiva ani afundată în cel mai grav 
scandal de corupție din istoria tării.” 

India a construit pe acest model. Revin la sistemul 
de identificare biometrică Aadhaar descris în capitolul 
anterior. Ca parte dintr-un program denumit „Jan 
Dhan”, el a fost folosit spre a transfera bani direct în 
conturile bancare ale celor altmin-teri incapabili să-și 
permită taxe bancare sau să menţină solduri minime. 
Platile care se fac către sistem sunt mici, menite doar a- 
i ajuta pe oameni să supravieţuiască. Administrarea 
transferurilor de bani, a declaraţiilor fiscale, a 
asigurării de sănătate si a altor beneficii direct prin 
acest sistem reduce multă risipă din celebra birocratie 
complicată a statului și, practic, elimină oportunităţile 
de corupţie oficială, o povară enormă în India, precum 
și în majoritatea altor state în curs de dezvoltare. De 
asemenea, ea reduce frauda, pentru că folosirea 
identificării biometrice e de ajutor pentru a împiedica 
o persoană să fure beneficiile alteia. Programul este 
menit, în mod esential, îndepărtării tuturor 
intermediarilor din relaţiile dintre cetăţeni și stat. 


În toate aceste idei există dezavantaje, potenţiale si 
efective. Oare o persoană care primește un venit 
garantat va mai căuta de muncă? Să știi că nu-ți vei 
pierde beneficiile reprezintă, teoretic, un avantaj, dar 
până nu sunt testate diferite variante de venit de bază, 
pana nu sunt adaptate si testate din nou, nu vom sti 
dacă ele funcţionează la o scară mai mare. Să ne 
amintim, de asemenea, că economia saudită este, într- 
un sens, un venit de bază garantat la scară naţională. 
Guvernul nu îi impozitează pe cetăţeni și oferă foarte 
multor persoane slujbe nesolicitante în sectorul de 
stat, spre a le asigura o miză în stabilitatea uneia dintre 
cele mai puţin inovatoare și dinamice economii. În 
2015, salariile de stat, diferitele indemnizaţii și alte 
beneficii reprezentau aproape jumătate din bugetul de 
stat al regatului.2? În plus, guvernul saudit tratează 
acest sistem ca și cum disponibilitatea lui de a-și 
susţine financiar cetăţenii în acest fel îi scuteste pe cei 
de la putere de orice obligaţie de a le da cetăţenilor un 
cuvânt mai important de spus în privinţa modului în 
care sunt guvernati. 

Planul de subventie pentru locuinte din Singapore 
are faima de a fi complicat si face ca un procentaj 
amplu din venitul locuitorilor să fie investit în casele 
lor. „Bolsa Familia” poate educa extrem de mulţi tineri 
si îi poate aduce pe piaţa locurilor de muncă, dar dacă 
nu există slujbe pentru ei, relaţiile dintre cetățeni și 
stat se vor inrautati. Si creând o bază centrală de date 
în India pentru a-i pune în legătură directă pe oameni 
cu guvernul, planificatorii Aadhaar au creat una dintre 
cele mai mari ţinte pentru atacurile informatice 
distrugătoare. Un număr uriaș de persoane s-ar putea 
trezi fără serviciile de bază dacă datele și identitățile 
lor personale sunt furate. Programe precum acesta în 
țările în curs de dezvoltare îi pot ridica pe oameni în 
clasele de mijloc, dar nu e obligatoriu să-i si menţină 
acolo. Nu vom afla niciodată ce anume funcţionează, 


ce anume nu și motivul, până când aceste idei nu sunt 
testate în diferite societăţi, cu diferite necesităţi. 

Există, de asemenea, paşi mai mici pe care guvernul 
îi poate parcurge pentru a-i ajuta pe cetăţeni să facă 
trecerea la solicitările vieţii secolului XXI. De exemplu, 
numărul din ce în ce mai mare de femei în forta de 
muncă impune mai multă atenţie acordată facilitatilor 
pentru mame (si taţi). În plus, ar trebui să fie clar acum 
că încarcerarea în masă a consumatorilor de droguri 
nu face mare lucru pentru a-i ajuta pe indivizi și 
societate să se confrunte cu disponibilitatea crescândă 
a narcoticelor și cu tendinţa de a fi folosite de către cei 
care se luptă să facă fata ritmului tot mai rapid al 
schimbării. Ce procentaj de infracţiuni violente din 
ziua de azi este în raport direct cu abuzul de droguri si 
de alcool si care este costul pentru societate — material 
și în termeni de coeziune socială - de ignorare în 
continuare a nevoii de rezolvare la scară mare al 
abuzului de substanţe interzise? De asemenea, toate 
societăţile vor avea nevoie de abordări mai eficiente 
ale tratării bolilor mintale. 

Studiile arată că mai bine de 2 milioane de 
americani sunt dependenţi de medicamente si de 
droguri ilegale din categoria opioidelor, analgezice 
puternice care imită efectul opiumului. În Statele 
Unite, în 2015, din mai mult de 52 000 de decese 
provocate de supradoze de droguri, peste 63% 
implicau opioide. În august 2017, administraţia Trump 
s-a angajat „să folosească toată autoritatea adecvată 
spre a răspunde la urgenţa opioidelor”. In octombrie 
2017, Trump a declarat criza opioidelor drept o 
„urgenţă de sănătate publică”, dar din cauza faptului că 
el nu a declarat în mod formal o „urgenţă naţională”, 
anunțul său nu a reusit să genereze finanțarea federală 
disponibilă spre a rezolva această problemă.” Un 
important prim pas îl reprezintă identificarea 
problemelor. Rezolvarea lor necesită un angajament cu 
mult mai însemnat. 


Chestiuni mai ample sunt de luat în considerare 
pentru factorii de decizie politici. E în natura umană să 
gravităm către alte persoane care par a avea ceva în 
comun cu noi. În scoala, ne alăturăm grupurilor de 
copii cu care ne simţim în largul nostru. Ca adulţi, 
căutăm să trăim în locuri în care ne simțim bine primiţi 
de către cei care ne împărtășesc valorile. Pentru știri și 
informaţii despre lume, apelăm la canale de 
televiziune, posturi de radio si site-uri ce oferă păreri 
care, tragem nădejde, sunt în acord cu propriile păreri. 
Aceasta este o „bulă de filtrare” care a devenit un obicei 
toxic în viata noastră cotidiană. 

De dragul coeziunii sociale, există avantaje în a-i 
„îmboldi” pe oameni să se grupeze. În ţări din lumea 
întreagă, liderii politici încearcă să-și consolideze 
popularitatea întărâtând un grup de oameni împotriva 
altuia. Dacă scopul lor este acela de a-şi spori 
popularitatea în cadrul unui segment al populaţiei, 
aceasta este o tactică politică inteligentă. Dar dacă 
scopul este acela de a promova o societate mai 
puternică, mai sănătoasă care va face tara mai sigură si 
mai prosperă, este un obicei cinic şi periculos. Guverne 
din întreaga lume au un palmares jalnic în domeniul 
„ingineriei sociale”, iar stângăcia lor cauzează deseori 
mai degrabă furie decât unitate. Dar, date fiind 
schimbările politice, tehnologice și sociale detaliate în 
această carte, atatarea la diviziune constituie o 
scurtătură către catastrofă. Există modalităţi în care 
guvernul poate crea stimulente care aduc laolaltă 
diferite tipuri de oameni — la scoala, la locul de munca 
și în spaţii publice. 


DINCOLO DE GUVERNARE 


Si totuși, toate aceste soluţii, mari si mici, pot fi 
implementate doar în societăţi care au un guvern 
dispus și capabil să experimenteze, instituţii capabile 
să execute cele mai bune planuri și o populaţie 


alcătuită din oameni care cred că împărtășesc anumite 
valori de bază cu concetatenii lor, chiar dacă e doar un 
patriotism comun.** Din aceste motive si din altele, o 
guvernare mai bună nu constituie singurul răspuns, 
sau nici măcar cel mai important. Există lucruri pe care 
organizaţiile private le pot face, şi le fac, îndeosebi 
dacă guvernul poate da o mână de ajutor. 

În ianuarie 2018, Larry Fink, fondatorul firmei de 
investiții BlackRock, a captat atenţia tuturor cu 
anunțul public că sectorul privat trebuie să facă mai 
mult spre a sluji comunităţile. Într-o scrisoare deschisă 
către directorii companiilor în care investeşte firma sa, 
el a avertizat că „societatea solicită ca atât companiile 
publice, cât și cele private, să servească unui scop 
social... Companiile trebuie să aducă beneficii tuturor 
părţilor interesate, inclusiv acţionarilor, angajaţilor, 
clienților și tuturor comunităţilor in care opereaza.”35 

Unul dintre cei mai activi participanţi la 
experimentele legate de implicarea sectorului privat în 
satisfacerea nevoilor in continua evoluție ale 
cetățenilor este președintele Facebook, Mark 
Zuckerberg. În februarie 2017, Zuckerberg își sublinia 
ambițiile pe un blog adresat celor 1,7 miliarde de 
utilizatori ai Facebook.“ Cea mai succintă afirmaţie a 
scopului său era aceea de „a dezvolta infrastructura 
socială spre a da oamenilor puterea de a clădi o 
comunitate globală care să funcţioneze pentru noi 
toţi”. Versiunea mai lungă include planuri de: 


A-i ajuta pe oameni să clădească comunităţi care să 
întărească instituţiile tradiţionale într-o lume în care 
numărul membrilor din aceste instituţii este în declin... 
A-i ajuta pe oameni să clădească o comunitate sigură 
care previne faptele rele, e de ajutor în timpul crizelor si 
apoi reclădește, într-o lume în care oricine din altă parte 
a globului ne poate afecta... A-i ajuta pe oameni să 
clădească o comunitate informată care ne expune la 
idei noi şi cladeste o înţelegere comună într-o lume în 
care fiecare persoană are o voce... A-i ajuta pe oameni 
să clădească o comunitate implicată civic într-o lume în 


care acum participarea la vot include câteodată mai 
putin de jumătate din populaţie... [si] A-i ajuta pe 
oameni să clădească o comunitate inclusivă, care 
reflectă valorile noastre colective si o umanitate 
comună de la nivel local la nivel global, care cuprinde 
culturi, naţiuni si regiuni într-o lume cu puţine exemple 
de comunităţi globale. 


Eseul său privea dincolo de guvernele locale. 
Progresul, scria el, „cere acum ca umanitatea să se 
unească nu doar ca oraşe sau națiuni, ci totodată ca o 
comunitate globală”.?5 

Aceste aspiratii sunt grandioase. Mai exact, 
Zuckerberg propune crearea unei „infrastructuri de 
securitate” mai puternice. Facebook oferă deja Safety 
Check, care permite utilizatorilor să se conecteze unii 
cu alții după urgente, atunci când guvernele, locale si 
nationale, sunt câteodată coplesite. El declară, de 
asemenea, că vrea să experimenteze cu programe 
bazate pe inteligenţă artificială care pot demasca atât 
„fake news” — un evident pericol pentru democraţie -, 
cât si eforturile de recrutare de teroriști prin reţea. 
Zuckerberg s-a confruntat cu o critică severă de-a 
lungul anului 2017 pentru eşecul companiei sale de a-i 
împiedica pe ruşi să se folosească de Facebook pentru 
a răspândi informaţii false în timpul campaniei lor de 
perturbare a alegerilor americane din 2016. Dar are 
perfectă dreptate in legătură cu oportunitatea 
sectorului privat de a oferi servicii pe care guvernul nu 
poate sau nu vrea să le ofere. 

În plus, la San Francisco, am văzut companii precum 
Facebook, Airbnb, Salesforce și altele care au intrat în 
afacerea de a oferi locuinţe la preţuri accesibile.” 
Accesul la internet devine un serviciu din ce în ce mai 
esenţial, iar companii precum Google Fiber și Webpass, 
un furnizor de internet wireless de mare viteză pe care 
l-a achiziționat Google, au oferit infrastructură și acces 
pentru oraşe de pe cuprinsul Statelor Unite. În părţi ale 
lumii în care accesul constituie o provocare mai amplă, 


Facebook a intrat în parteneriat cu Samsung, Nokia, 
Qualcomm, Ericsson, MediaTek şi Opera Software, spre 
a alcatui Internet.org, un proiect menit sa ofere acces la 
internet cu cost scazut zonelor din lume afectate de 
infrastructură deficitară. Conform lui Zuckerberg, 
proiectul a utilizat aplicatia sa Free Basics si huburile 
Wi-Fi Express pentru a se extinde de la 3 milioane de 
utilizatori de internet in iulie 2014 la 40 de milioane in 
noiembrie 2016, cu speranta de a folosi sateliti si drone 
propulsate de energie solara pentru a extinde si mai 
mult acest numar.*® 

Cofondatorul AOL, Steve Case, si J. D. Vance, autorul 
cărţii Hillbilly Elegy, un bestseller despre locurile de 
munca pierdute de clasa de mijloc americana, au creat 
un fond de investiţii denumit „Rise of the Rest”, care va 
investi în comunităţile americane greu lovite de 
impactul globalizării asupra industriei SUA. Printre 
partenerii și investitorii săi, fondul îi include pe câţiva 
dintre cei mai influenţi actori (bărbaţi si femei) din 
mediul de afaceri american. În mod esenţial, Case şi 
Vance susţin totodată că doresc să creeze rețele de 
antreprenoriat, un ecosistem de tip Silicon Valley care 
îi va conecta pe antreprenorii din micile oraşe unii cu 
alții si cu cei care le pot finanta cele mai bune idei. 
AT&T36 a deschis drumuri noi în educaţia și 
recalificarea lucrătorilor, o resursă vitală atât pentru 
angajatori, cât si pentru angajaţi, într-o lume din ce în 
ce mai automatizată. Lucrătorii din companie au acces 
la baza de date denumită „informaţii despre carieră”, 
care le arată unde există locuri de muncă disponibile 
în alte parti ale companiei si care sunt calificările 
necesare spre a le ocupa. Apoi compania oferă cursuri 
scurte care conferă „nanodiplome”, certificate atestând 
că ei au dezvoltat anumite seturi de competențe. 
Angajatilor care demonstrează un interes în 
continuarea studiilor li se oferă subvenţii pentru 
cursuri universitare în domeniile lor de interes. Dacă 
angajaţii nu arată interes, acest lucru este notat în 


documentele lor de angajare. Lucrătorii au un profil de 
carieră care consemnează calificarea si realizările lor. 
Angajaţii beneficiază obţinând acces la exact 
calificările de care au nevoie spre a se adapta și a reuși 
la locul de munca. Angajatorii câștigă prin 
simplificarea necesităţilor de angajare.” 

Dar ce se poate spune despre educaţia copilului, 
îndeosebi în locurile în care guvernul nu o poate oferi. 
Canadianul Tariq Fancy este fondatorul „Rumie 
Initiative”, un ambițios proiect nonprofit menit a le 
oferi copiilor din ţările în curs de dezvoltare o șansă de 
a învăţa.“ L-am întâlnit pe Tariq în februarie 2017 si 
mi-a explicat modul în care „Rumie” le furnizează 
copiilor care trăiesc în zone cu acces limitat sau 
inexistent la educaţie, inclusiv în tabere de refugiaţi, 
tablete preincarcate cu manuale şcolare, lecţii 
interactive și alte instrumente educaţionale. Un articol 
scris de el şi intitulat: „From Books to Bytes: A Learning 
Revolution for the Poor” explică modul în care folosirea 
inteligentă a tehnologiei de crowdsourcing îi poate 
ajuta pe oamenii de la Cercul Polar să-și folosească 
computerele spre a-i ajuta pe refugiații sirieni care 
trăiesc în tabere în Turcia să obţină o educaţie.”! Nu 
este o corporație de mari dimensiuni care 
subvenţionează un program de responsabilitate socială 
— desi unele dintre aceste proiecte pot fi importante si 
totodată de mare impact. Ci este o organizaţie 
nonprofit cu o idee măreaţă de a oferi servicii vitale 
oamenilor la care guvernul nu poate sau nu vrea să 
ajungă şi de a le oferi acces la cunoaștere şi la 
abilităţile pe care nu le-ar putea dobândi în alt mod. 

Există nenumărate exemple de inovaţie care provin 
din lumea în curs de dezvoltare. De exemplu, M-Pesa, 
un sistem mobil de plată din Kenya, le permite 
oamenilor să-și folosească telefoanele pentru a face 
tranzacţii financiare. Programul, creat în 2007 de 
gigantul de comunicaţii mobile Safaricom, este acum 
folosit de mai mult de jumătate de tara. Kenyenii 


foloseau această platformă mobilă pentru a retrage și 
depozita bani, a face transferuri de fonduri, a plăti 
facturi și a accesa credit cu mulţi ani înainte ca aceste 
servicii să devină comune în ţările mai bogate. Mai 
mult de 100 000 de kenyeni sunt înregistraţi pe M-Tiba, 
un „portofel de sănătate” disponibil pe dispozitivele 
mobile care le permite utilizatorilor să economisească 
pentru cheltuieli de îngrijire a sănătăţii.“? Aceste tipuri 
de servicii sunt deosebit de importante în ţările în curs 
de dezvoltare, unde guvernele nu pot tine pasul cu 
cerinţele din ce în ce mai mari de servicii de bază ale 
claselor de mijloc care se dezvoltă cu rapiditate. 

Apoi există provocarea protejării democraţiei. Dacă 
guvernele nu pot face acest lucru, poate că îl poate face 
sectorul privat. Google și compania sa soră Jigsaw au 
oferit software gratuit menit să protejeze alegerile de 
manipulări rău intenţionate. În 2017, cele două 
companii au ajutat la protecţia unui site de informaţii 
pentru alegători din Olanda de atacurile cibernetice 
repetate de dinaintea alegerilor naţionale olandeze. 
Apoi Jigsaw a oferit o gama de produse „Protect Your 
Election” pentru a fi de ajutor în protecția împotriva 
atacurilor asupra alegerilor din Franţa, Coreea de Sud 
si Germania.” 

Şi universităţile au intrat în acţiune, inclusiv 
angajând lucrători din comunităţile afectate de sărăcie 
și de violenţă. Ca urmare a tulburărilor din orașul 
Baltimore din 2015, Universitatea Johns Hopkins și 
sistemul său de sănătate au angajat sute de lucrători 
noi din cartierele cele mai grav afectate, prin 
intermediul unui program de creare de locuri de 
muncă în valoare de 69 de milioane de dolari, denumit 
HopkinsLocal. Universitatea din Chicago și 
Universitatea din Pennsylvania au experimentat 
initiative similare in Chicago, respectiv Philadelphia.** 

Nu ne putem baza doar pe companii și pe instituţii 
private pentru a face tot ceea ce guvernele nu pot sau 
nu vor să facă. Actorii privaţi au interese private; ei 


servesc nevoilor unui număr limitat de cetăţeni și nu 
au intenția de a dura tot atât de mult precum 
instituţiile guvernamentale. Nici guvernele locale nu 
pot face totul. Mulţi americani au o abordare de tip „să 
decidă statul” pentru o lungă listă de probleme, dar 
pentru serviciile cele mai de bază, diferențele mari în 
capacitatea si disponibilitatea guvernelor statelor 
individuale de a cheltui pentru educaţie, sănătate 
publică și infrastructură publică exacerbează problema 
inegalitatii de oportunitate. Acest lucru este adevărat 
în diverse grade în fiecare tara. Si totuşi, companiile si 
instituţiile private vor juca un rol esenţial în orice efort 
serios de rescriere a contractului social, pentru că ele 
pot incuba idei pe care guvernele nu le vor incuba și le 
pot experimenta în moduri în care guvernele nu o pot 
face. Acest lucru va face diferenţa. Companiile au 
posibilitatea de a folosi piaţa spre a vedea ce anume 
funcţionează şi felul în care lumea va răspunde noilor 
modalităţi de a face lucrurile. 


* 


Acestea sunt cateva exemple dintre miile de idei in 
dezvoltare în companiile din lume, idei care pot fi 
adaptate, reelaborate, extinse si reconsiderate. La 
modul individual, ele pot ajuta un număr limitat de 
persoane să-și satisfacă un număr limitat de nevoi 
personale. La modul colectiv, ele pot încuraja inovațiile 
— fie că sunt create de factori de decizie politici, de 
antreprenori sau de vizionari activişti —, care pot ajuta 
la limitarea inevitabilelor pagube umane produse pe 
măsură ce inaintam, naţiune cu naţiune si comunitate 
cu comunitate, din lumea veche în cea nouă. 


29 „Un sfert dintre ruşi pun interesele statului mai presus 
de drepturile personale, arată un sondaj”, rt.com, 3 aprilie 
2017, www.rt.com/politics/383 189-quarter-of-russians-put- 
state/ (n. a.). 

30 Mohamed Aly El-Erian (n. 1958) este om de afaceri 
egipteano-american, presedinte al Queens’ College din cadrul 


Universităţii Cambridge, editorialist la Bloomberg si editor 
colaborator la Financial Times (n. red.). 

31 Sistem de piaţă liberă în care organizaţiile si muncitorii 
independenţi stabilesc relaţii de muncă pe termen scurt și la 
cerere (n. tr.). 

32 Lars Løkke Rasmussen a ocupat această funcţie între 
anii 2009-2011 si 2015-2019 (n. red.). 

33 Credit pentru impozitul pe venitul realizat (n. tr.). 

34 Luiz Inacio Lula da Silva (n. 1945) a fost președintele 
Braziliei între anii 2003-2010 (n. red.). 

35 www.blackrock.com/corporate/en-no/investor- 
relations/larry-fink-ceo-letter (n. a.). 

36 AT&T Mobility LLC - companie de telecomunicatii 
americană, înfiinţată in anul 2000, sub numele de Cingular 
Wireless (n. red.). 


CONCLUZIE 


. { imeni n-a votat pentru Donald Trump pentru ca ar 
N fi crezut că Statele Unite vor deveni mai sigure și 
mai prospere. Într-o ţară în care oamenii apti de 
muncă, dar fără slujbe sunt de trei ori mai numeroși 
decât cei care au slujbe, iar jumătate dintre șomeri iau 
medicamente zilnic, foarte multă lume vrea 
„schimbare”.! 

Este greu de imaginat la ce fel de viitor se pot aștepta 
americanii dacă soarta acestor oameni este ignorată. 

Este uşor sa dai vina pe populisti asemenea lui 
Trump. El este antipatic, necinstit și incompetent. Dar 
Donald Trump nu a creat „noi versus ei”. „Noi versus 
ei” l-a creat pe Donald Trump, iar cei care îi resping pe 
susţinătorii lui dăunează Statelor Unite. Există motive 
întemeiate să se vrea un guvern mai redus. E firească 
teama că Washingtonul cheltuieste prea multi bani. 
Există motive de îngrijorare că această corectitudine 
politică va distruge libertatea de exprimare si nașterea 
ideilor bune. Există numeroși americani cărora le pasă 
în mod sincer de cei care au probleme medicale 
preexistente, dar care se tem că iniţierea unui alt 
program de acordare de beneficii va falimenta ţara într- 
o bună zi, lăsând guvernul fără bani pentru toată 
lumea. 

Aceşti oameni nu sunt proşti sau meschini. Ei nu-i 
urăsc pe cei săraci. Unii dintre ei sunt săraci. Multi sunt 
americani care se tem că, prea des, intelectul anulează 
bunul-simt, că ai lor concetateni sunt mai interesaţi de 
ceea ce pot obține decât de cine anume va plăti, ca prea 
multor politicieni le pasă mai mult de idealurile 
universale decât de muncitorii americani și de familiile 
lor şi că tara pe care o știau ei dispare. 

Mulţi dintre cei care l-au votat pe Trump, inclusiv cei 
care altădată l-au susţinut pe Barack Obama, l-au 
sprijinit pentru că voiau schimbare. Schimbare reală, 


nu de tipul celei promise în posterele de campanie 
electorală. În Statele Unite există o clasă muncitoare 
care are mai mult de pierdut decât de câștigat de pe 
urma  liberului-schimb. Infrastructura SUA se 
prăbușește, sistemul educational al ţării este într-o 
situaţie foarte precară, iar sistemul penal al SUA nu 
funcţionează. Soldaţii americani au luptat și au murit 
în războaie care nu au părut a fi realizat ceva şi care nu 
au fost niciodată explicate într-o manieră adecvată 
poporului american. Aceste eșecuri vin din partea 
întregului sistem politic american. Cetăţenii se simt 
mintiti sau ignorati — de către politicieni, mass-media 
oficială, elita oamenilor de afaceri, bancheri și 
intelectuali publici. Ei cred că jocul este măsluit în 
favoarea cuiva, si au dreptate. 

Democraţia americană însăși se erodează. Donald 
Trump a fost ales președinte cu voturile a 26,3% dintre 
alegătorii eligibili. Hillary Clinton a câștigat 26,5%, dar 
a pierdut colegiul electoral. Totuşi, iată cifra cea mai 
revelatoare: aproape 45% dintre alegătorii americani 
eligibili nu au votat. Unii nu s-au prezentat pentru că 
au avut sentimentul că votul lor reprezintă o picătură 
în ocean, iar alţii locuiau în state în care rezultatul nu 
era îndoielnic. Alţii au avut senzaţia că niciunul dintre 
candidaţi nu ar putea sau nu ar vrea să amelioreze 
situaţia. Dar multi dintre aceşti mai bine de 100 de 
milioane de alegători americani eligibili pur și simplu 
nu au crezut că rezultatul contează. Doar 36,4% dintre 
cei eligibili au votat la alegerile pentru Congres din 
2014. 

Situaţia se înrăutățește. Conform unui studiu 
publicat in 7he Journal of Democracy, ponderea de 
tineri americani care spun ca e important sa traiesti 
intr-o tara democratica a scazut de la 91% in anii 1930 
la 57% în ziua de azi. Mai putin de unu din trei 
americani afirmă ca e important sa trăiești într-o 
democraţie. În 1995, doar unu din 16 americani era de 
părere că ar fi „bine” sau „foarte bine” să existe regim 


militar în Statele Unite. În 2016, raportul era de unu la 
șase.” 

Trump a înrăutățit situaţia. El a otrăvit si mai mult 
atitudinile adepților lui fata de guvern și fata de media, 
provocând pagube durabile legăturilor dintre SUA și 
aliaţii săi apropiaţi, si a făcut de râs tara in lume. 
Lucrul cel mai rău, i-a stârnit pe americani unii 
împotriva altora pentru câștig politic. Vedem acest 
electorat  polarizat reflectat chiar în sondajele 
referitoare la Trump. Susţinătorii lui l-au sprijinit pe 
parcursul conflictelor şi al controverselor care ar fi pus 
capăt carierei oricărui alt oficial public, iar detractorii 
lui nu i-ar fi mulţumit dacă el i-ar fi salvat dintr-o 
clădire în flăcări. 

Dar atunci când criticii se concentrează asupra 
omului şi ignoră urgentele fundamentale care l-au 
propulsat la Casa Albă, ei exacerbează problema 
americană a lui „noi versus ei”. Ei facilitează 
construirea zidurilor şi împiedică ajutarea celor care 
au cea mai mare nevoie de ajutor. E mult mai ușor să-ţi 
baţi joc de Donald Trump, să rostești invective la 
adresa exceselor lui și să-i caricaturizezi pe susţinătorii 
lui decât să găsești soluţii pentru problemele care îi 
duc pe multi la convingerea că nu au niciun viitor și că 
concetatenilor lor americani nu le pasă. 

Ca si în Statele Unite, este ușor să-i demonizezi pe 
acei europeni care se tem de deschiderea frontierelor 
ca fiind nişte rasisti nemilosi cărora nu le pasă deloc de 
refugiaţi si îi urăsc pe musulmani. Îi putem ignora pe 
cei care susţin că guvernele lor le-au cedat prea multă 
putere birocratilor de la Bruxelles. Dar aceştia știu că, 
dacă primesc cu braţele deschise un număr nelimitat 
de imigranţi, invită foarte multe persoane să-și riște 
viata si pe cea a copiilor lor în această călătorie si că 
tari europene mai mici vor avea probleme în 
gestionarea acestui influx de oameni. Ei au dreptate că 
nu toți acești imigranţi sunt refugiaţi si că încurajarea 
atât de multor oameni să-şi părăsească ţările natale le 


dă posibilitatea autocratilor din Africa de Nord si din 
Orientul Mijlociu să-i alunge pe cei care nu le oferă 
sprijin. Nu este o chestiune rasistă să recunosti că cele 
mai bune intenții produc câteodată consecinţe teribile. 

Mai mult, democraţia este subminată atunci când un 
număr crescut de decizii care guvernează vieţile 
oamenilor sunt luate de către persoane care nu 
participă la alegeri în interiorul graniţelor ţărilor 
respective. A ataca demagogi politici precum Beppe 
Grillo și Marine Le Pen este ceva. A respinge speranţele 
si temerile celor care se îndreaptă către ei exacerbează 
problema lui „noi versus ei” si face mai dificilă 
refacerea contractului social european în moduri pe 
care atât stânga, cât și dreapta să le poată accepta. 

Provocările care suni serioase pentru Statele Unite și 
Europa sunt si mai descurajante pentru ţările în 
dezvoltare. Introducerea automatizării și a inteligenţei 
artificiale la locul de muncă va crea mai multă agitaţie 
în rândul muncitorilor din ţările bogate, dar va fi 
profund perturbatoare în lumea ţărilor în curs de 
dezvoltare, unde vor fi mai puţine locuri de muncă în 
fabrici pentru a atrage persoane mai puţin educate de 
la ţară în forţa de muncă urbană. Guvernele fără bani 
de investit în inovaţia tehnologică — si de actualizat 
sistemele de educaţie și programele de recalificare spre 
a-i ajuta pe cetățeni să profite de aceasta — vor crea mai 
puţine oportunităţi pentru tineri. Agitatia socială va 
pune la încercare rezilienta guvernelor, iar oficialii 
politici vor stârni si mai multe conflicte între „noi” si 
„ei” spre a-si proteja puterea și influenţa. 

Rezultatul va fi mărirea decalajului dintre ţările 
bogate si cele sărace — și între bogatii si săracii din 
fiecare ţară. lar dacă ne concentrăm mai ales pe 
demagogia populistilor care încearcă să profite de pe 
urma acestor tendinţe, nu vom face altceva decât să 
marim decalajul între cei care isi pot permite să-i 
ignore si cei care nu pot. 


Există un alt pericol comun fiecărei naţiuni de pe 
pământ. În fiecare an, fiinţele umane produc acum mai 
multe date decât în toţi anii anteriori adunați.“ 
Alegerile pe care le facem, îndeosebi on-line, ajută 
algoritmii să înțeleagă interesele, dorinţele şi nevoile 
noastre mai bine decât prietenii sau familia noastră. Să 
adăugăm și faptul că, în realitate, oamenii sunt uşor de 
influenţat. Știrile false generate pe internet modelează 
percepţia publică în maniere pe care încă nu le putem 
aprecia complet, iar un val iminent de imagini și 
videoclipuri falsificate digital în mod sofisticat va 
complica şi mai mult lucrurile. Nu este dificil de 
imaginat o lume în care specialiștii în tehnologie care 
caută să facă bani si care îi ajută pe politicienii care 
caută să obţină puterea ne înţeleg si ne manipulează în 
moduri care subminează influența politică a 
cetăţenilor din fiecare tara. Cu timpul, oamenii încep sa 
înţeleagă. Ei devin mai greu de păcălit. Dar pot deveni 
cu ușurință mai cinici, iar acest lucru îi poate face să 
întoarcă complet spatele politicii, lăsând ca alegerile să 
fie decise de către cei mai furioși și incapatanati. 

În acest răstimp, trebuie făcute niște alegeri. Să 
ridicăm ziduri? Sau să rescriem contractul social? 
Ambele strategii pot funcţiona în multe ţări, cel puţin 
pentru o bucată de vreme. Ambele necesită o 
guvernare capabilă, cu resurse pentru a construi si 
susține aceste sisteme. Construirea zidurilor nu va 
anula ideea de guvern receptiv. Ea va crea pur și simplu 
o formă de apartheid digital care garantează că unii 
sunt serviţi multumitor, în vreme ce alții nu sunt serviţi 
deloc. Precum în Israel. Si, din ce în ce mai mult, in 
Statele Unite. Mulţi ani de-acum înainte, reinventarea 
contractului social va fi imposibilă din punct de vedere 
politic în multe tari. Sentimentul crizei nu este încă 
suficient de puternic, pentru că mulți globaliști 
continuă să profite de sistem așa cum este el, iar ziduri 
de diverse tipuri îi vor proteja, temporar, de pericolul 
real. Lucrurile trebuie să devină cu mult mai rele, 


îndeosebi pentru câștigători, înainte ca ele să devină 
mai bune pentru toți ceilalți. Aceasta reprezintă eșecul 
fundamental al globalismului. 

Acolo şi atunci când devine posibil să se 
experimenteze, eforturile de a reformula contractul 
social vor funcţiona mai ușor în ţările cu societăți 
relativ omogene, cu frontiere care se confruntă cu o 
presiune relativ mică si care posedă mijloace de a mari 
productivitatea economică. Dar acest principiu poate 
funcţiona în orice ţară unde este posibil un consens 
politic pozitiv. Refacerea relaţiei dintre cetăţeni si 
guvern are mai multe şanse decât construirea de ziduri 
să creeze securitate durabilă si prosperitate pentru 
majoritatea oamenilor. 


Istoria și experienţa personală ilustrează faptul că 
oamenii isi dau toată silinta atunci când li se cere acest 
lucru. Ziua aceea va veni mai repede decât credem. 
Chiar şi cei care cred că vor război se vor razgandi 
atunci când vor vedea costurile sale. Fiintele umane isi 
folosesc ingeniozitatea naturală spre a crea uneltele de 
care au nevoie pentru supravieţuire. În acest caz, 
supraviețuirea impune să inventăm noi modalități de a 
convietul. 

Necesitatea trebuie sa devina din nou mama 
inventiel. 


MULTUMIRI 


ceasta carte a luat nastere in Lexington, Virginia. 
=. $ Chiar înainte de alegerile prezidenţiale americane 
din 2016, am petrecut o zi la Virginia Military Institute, 
cel mai vechi colegiu militar de stat american. E un loc 
minunat unde să mergi spre a-ţi recăpăta încrederea în 
America, pentru că fiecare petic de pământ din acel 
campus oferă o aducere-aminte că, indiferent cât de 
divizată e tara, atunci cand ne propunem, noi, 
americanii, suntem capabili să insuflăm tinerilor și 
tinerelor acele valori de care lumea poate fi mândră. 
Am fost uluit în repetate rânduri de accentul pe care îl 
pune şcoala pe integritate și responsabilitate. 

Am făcut un tur, am luat pulsul locului, am stat de 
vorbă cu cadeţii, apoi am ţinut o prelegere corpului de 
studenţi. Îmi amintesc in mod deosebit o întrebare — 
despre globalizare. Vorbisem despre importanţa 
Acordului de parteneriat transpacific. Sustinusem că, 
dacă guvernul nostru s-ar retrage din el, China ar 
umple golul, creând pentru Statele Unite probleme pe 
termen lung. 

Cadetul spunea că este din Virginia de Vest. Sustinea 
că acolo nu există locuri de muncă. Minele de cărbuni 
și fabricile erau închise. Familiile erau distruse. 
Oamenii se simteau uitaţi. Mi-a spus ca familia lui se 
opunea Acordului NAFTA și liberului-schimb, in 
general. Voia să știe ce ar trebui să le spună ca ei să-și 
schimbe punctul de vedere în privința Acordului de 
parteneriat transpacific. 

Le-am spus că el n-ar trebui să-i facă să se 
răzgândească, că, desi sprijineam acordul, nu exista 
nimic în privinţa sistemului nostru care să mă facă să 
cred că globalizarea l-ar putea ajuta pe el, familia sau 
comunitatea lui. Era logic pentru familia lui să se 
opună acordului până când lumea va lua mai în serios 
consecinţele globalizării. 


Nu este un răspuns extrem de satisfăcător, dar este 
unul cinstit. Pentru mine, era un fel de început al unui 
răspuns mai ambițios referitor la direcţia în care se 
îndreaptă lumea. Trag nădejdea că această carte duce 
acel răspuns puţin mai departe. 

Le sunt recunoscător mai multor gânditori profunzi 
si provocatori pentru că m-au ajutat să pricep aceste 
chestiuni. Lui Carl Bildt, Borge Brende, Vint Cerf, Jared 
Cohen, Ivo Daalder, Mohamed El-Erian, Catherine 
Fieschi, Adam Grant, Richard Haass, Wolfgang 
Ischinger, Bob Kagan, Zach Karabell, Parag Khanna, 
Sallie Krawcheck, Christine Lagarde, David Lipton, 
David Miliband, Maziar Minovi, James Murdoch, Niko 
Pfund, Alec Ross, Kevin Rudd, Nouriel Roubini, Marci 
Shore, Doug Shuman, Nick Thompson, Enzo Viscusi, 
Steve Walt si Fareed Zakaria. Si gandurile mele se 
indreapta spre James Chace si David Fromkin, ale caror 
opinii ajuta la formularea multora dintre opiniile mele. 
Imi lipsesc. Foarte mult. 

Profunda mea apreciere, de asemenea, pentru 
echipa noastra extrem de inteligenta de politologi de la 
Eurasia Group. Dacă am avut ceva succes în calitate de 
„gânditor global”, indiferent ce înseamnă acest termen, 
asta se datorează multitudinii de cunoștințe pe care mi 
le-au transmis, modalităţii în care conlucrează pe 
fondul formărilor lor diferite, felului în care m-au 
provocat și am învăţat împreună multe atunci când nu 
avem răspunsurile (sau credem că le avem... și 
descoperim că nu le avem). În mod deosebit, îmi 
exprim gratitudinea fata de Andrew Bishop, Chris 
Garman, Ayham Kamel, Alex Kazan, Dan Kerner, Cliff 
Kupchan, Evan Medeiros, Tsveta Petrova, Mij Rahman 
și Karthik Sankaran, care au trecut dincolo de simţul 
datoriei pentru a da o mână de ajutor cercetării 
necesare. Anahita Arora a oferit multe idei importante 
si un sprijin generos acestei cărti. 

As spune ca Willis Sparks este alter ego-ul meu, dar, 
după 14 ani si 6 cărţi, cred că e vorba de o conexiune 


mult mai profundă. El este absolut sclipitor si, ca să fiu 
sincer, nu-mi amintesc cum era atunci când lucram 
fără el. Leon Levy, Gabe Lipton si Edana Ng 
completează nemaipomenita noastră echipă de 
cercetare, cercul nostru de specialişti în tot ceea ce este 
global, si este o plăcere să lucrezi cu ei. 

Alex Sanford a început să lucreze cu mine în 
domeniul cercetării, apoi al comunicaţiilor și al mediei, 
iar acum administrează o întreagă companie de media. 
Ea se îngrijește ca volumul să ajungă la public, cu 
sprijinul vital al Erinei Aoyama si al lui Alex Gibson, pe 
care amândoi îi admiram. Multumirile mele cele mai 
calde lui Kim Tran și Ester Bakalli, care mă menţin 
sănătos zi de zi. Si lui Sarah Henning, sefa mea de 
personal, care face ca lucrurile improbabile să pară 
foarte uşoare. Pentru că e a naibii de deşteaptă. 

Sunt recunoscător echipei mele editoriale. Adrian 
Zackheim este de zece ani partenerul meu în sfera 
editorială. Chiar dacă nimeni nu mai citește cărţi, 
reuşim încă să rămânem în activitate. El știe cu 
siguranţă pe cineva care știe pe cineva. Amândoi 
apreciem munca lui Will Weisser şi a Briei Sandford. 
Îmi scot pălăria în fata Tarei Gilbride si a Stefaniei 
Rosenbloom de la Portfolio si în fata lui Allison McLean 
si a lui Liz Hazelton de la Amplify Partners, editorii 
nostri. Si fata de agentul meu, Rafe Sagalyn. (Faptul de 
a avea un agent literar iti da un sentiment oarecum 
globalist.) 

Mulţumiri iubitei mele, Ann; fratelui meu, Rob; 
cumnatei mele, Elizabeth; si adorabilei mele nepotele, 
Elisa. 

Si lui Moose, cainele meu. Pentru el, a parut ca am 
scris cartea timp de cateva decenii. Sarmanul mititel. 

